30/01/2015 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Urbanismo
Planeamiento
Aprobación definitiva de la modificación del plan especial de protección y reforma interior de la Ciudad Vieja y La Pescadería, expediente 631/140/2010

El Pleno municipal, en sesión que tuvo lugar el 26 de enero de 2015, adoptó, entre otros, el siguiente acuerdo: “Primero.- Aprobar el informe de contestación a las alegaciones presentadas e informes sectoriales emitidos, redactado por “Oficina de Planeamiento S. L.”, en el sentido contenido en el mismo, con las modificaciones que se derivan de los informes municipales de fechas 13 de junio, 7 de julio, 31 de octubre, 12 y 20 de noviembre de 2014 y 16 de enero de 2015 y, en su virtud, desestimar las alegaciones no recogidas en dichos documentos. Segundo.- Aprobar definitivamente el documento denominado “REVISIÓN Y ADAPTACIÓN DEL PLAN ESPECIAL DE PROTECCIÓN Y REFORMA INTERIOR DE LA CIUDAD VIEJA Y PESCADERÍA. DOCUMENTO DE ENERO 2015”, presentado con fecha 19 de enero de 2015, y completado con el informe de correcciones de 20 de enero de 2015 incorporado en la Comisión Informativa de 22 de enero. Tercero.- Ordenar el cumplimiento de los trámites administrativos recogidos en el art 92.2 y 92.3 de la Ley 9/2002, de 30 de diciembre, de ordenación urbanística y protección del medio rural de Galicia, en orden a procurar la entrada en vigor del documento aprobado. Cuarto.- Notificar este acuerdo de aprobación definitiva y la contestación de las alegaciones a los interesados en el expediente, en los términos establecidos en la Ley 30/92, de 26 de noviembre, sobre el Régimen Jurídico de las Administraciones Públicas y del Procedimiento Administrativo Común”. La documentación exigida por el artículo 92.3 de la Ley 9/2002, de 30 de diciembre, de ordenación urbanística y protección del medio rural de Galicia, tuvo entrada en la Consellería de Medio Ambiente, Territorio e Infraestruturas, el día 28 de enero de 2015. Este acuerdo pone fin a la vía administrativa, pudiéndose interponer contra el mismo recurso contencioso administrativo ante el Tribunal Superior de Justicia de Galicia, en el plazo de dos meses a contar a partir del día siguiente en que se practique la oportuna notificación, a quién conforme este acuerdo deba recibirla, o su publicación en el Diario Oficial de Galicia o en el Boletín Oficial de la Provincia, de conformidad con el artículo 46 de la Ley 29/1998, de 13 de julio, de la jurisdicción contencioso-administrativa, sin perjuicio de cualquier otro que se estime pertinente. A Coruña, 29 de enero de 2015 Director de Urbanismo César de Jesús Otero Grille Normativa da modificación do plan especial de protección e reforma interior da Cidade Vella e A Pescadería da Coruña EMPRESA MUNICIPAL VIVIENDA, SERVICIOS Y ACTIVIDADES, S. A. CONCELLO DE A CORUÑA NORMATIVA URBANÍSTICA. DOCUMENTO DE APROBACIÓN DEFINITIVA. XANEIRO 2015 TÍTULO I. DISPOSICIÓNS XERAIS CAPÍTULO I. Natureza, marco legal e ámbito Art.1. Natureza Art.2. Marco Legal Art.3. Ámbito Art.4. Vixencia e Revisión Art.5. Relación coa lexislación de Protección do Patrimonio Cultural de Galicia Art.6. Relación co Plan Xeral Art.6. bis: Réxime de aplicación nas áreas de planeamento subsistentes Art.7. Alcance Normativo dos Documentos TÍTULO II. DESENVOLVEMENTO, EXECUCIÓN E XESTIÓN DO PLAN ESPECIAL CAPÍTULO I. Desenvolvemento e execución Art.8. Competencias Art.9. Instrumentos Art.10. Dos Estudos de Detalle Art.11. Documentación dos Estudos de Detalle Art.12. Tramitación dos Estudos de Detalle Art.13. Dos Proxectos de Urbanización e de Obras Ordinarias Art.14. Obxecto, alcance e características xerais dos Proxectos de Urbanización Art.15. Contido mínimo dos Proxectos de Urbanización Art.16. Tramitación dos Proxectos de Urbanización e de Obras Ordinarias Art.17. Dos Proxectos de Rehabilitación do Espazo Urbano Art.18. Tramitación dos Proxectos de Rehabilitación do Espazo Urbano Art.19. Dos proxectos de edificación Art.20. Obras nas edificacións existentes Art.21. Obras de demolición Art.22. Obras de nova edificación Art.23. Documentación dos proxectos de obras nos edificios existentes Art.24. Documentación específica dos proxectos de obras de demolición Art.25. Documentación dos proxectos de obras de nova edificación CAPÍTULO II. XESTIÓN DO PLAN ESPECIAL Art.26. As Áreas de Rehabilitación Art.27. Órganos asesores en materia de protección do patrimonio cultural Art.28. Obrigas dos propietarios de terreos TITULO III. CONDICIÓNS DE PROTECCIÓN DO PATRIMONIO HISTÓRICO E AMBIENTAL CAPÍTULO I. DEBERES XERAIS DE CONSERVACIÓN DOS INMOBLES Art.29. Obrigas xerais dos propietarios para a conservación dos inmobles Art.30. Condicións mínimas de seguridade, salubridade e ornato das edificacións Art.31. Colaboración da Administración na conservación dos inmobles Art.32. Obrigas particulares dos propietarios para a conservación e adecuación dos edificios Art.33. Obras de interese arquitectónico, histórico ou ambiental de carácter ordinario Art.34. Obras de interese arquitectónico de carácter extraordinario Art.35. Ordes de execución de obras de conservación Art.36. Ordes de execución de obras de interese arquitectónico Art.37. Procedemento para a execución de obras de interese arquitectónico de carácter extraordinario Art.38. Execución subsidiaria das obras CAPÍTULO II. SUPOSTOS DE DECLARACIÓN DE RUÍNA E DEMOLICIÓN DAS EDIFICACIÓNS Art.39. Edificios en estado ruinoso Art.40. Condicións para a demolición Art.41. Sancións en caso de derruba de edificios protexidos CAPÍTULO III. CONSERVACIÓN DO MEDIO AMBIENTE URBANO Art.42. Conservación e reforma de elementos visibles Art.43. Protección dos elementos singulares do espazo público Art.44. Limitacións á publicidade exterior Art.45. Protección do arboredo Art.46. Instalacións eléctricas, telefónicas e demais cableados Art.47. Mobiliario urbano CAPÍTULO IV. CONSERVACIÓN E PROTECCIÓN DO PATRIMONIO ARQUEOLÓXICO Art.48. Obxecto e ámbito de aplicación Art.49. Tipos de intervencións arqueolóxicas Art.50. Delimitación das áreas de protección do patrimonio arqueolóxico Art.51. Cautelas específicas para a protección do patrimonio arqueolóxico Art.52. Tramitación Art.53. Contidos documentais Art.54. Funcións da Oficina Municipal de Arqueoloxía CAPÍTULO V. PROTECCIÓN DO CAMIÑO DE SANTIAGO INGLÉS Art.54. bis. Delimitación do trazado TÍTULO IV. TIPIFICACIÓN DAS ACTUACIÓNS DE EDIFICACIÓN CAPÍTULO I. ACTUACIÓNS XERAIS NOS EDIFICIOS EXISTENTES Art.55. Tipo de actuacións e obras nos edificios Art.56. Actuacións de conservación, mantemento e reparación Art.57. Actuacións de restauración Art.58. Actuacións de rehabilitación Art.59. Actuacións de reestruturación Art.60. Actuacións de ampliación CAPÍTULO II. ACTUACIÓNS PARCIAIS NOS EDIFICIOS EXISTENTES Art.61. Actuacións de adecuación arquitectónica de fachadas e elementos exteriores Art.62. Actuacións de adecuación de fachadas e elementos exteriores de locais en planta baixa Art.63. Actuacións parciais de rehabilitación de pisos e locais Art.64. Actuacións de consolidación CAPÍTULO III. ACTUACIÓNS DE DEMOLICIÓN OU NOVA EDIFICACIÓN Art.65. Actuacións de demolición Art.66. Actuacións de nova edificación TÍTULO V. REGULACIÓN DO PATRIMONIO ARQUITECTÓNICO CAPÍTULO I. CLASIFICACIÓN DO PATRIMONIO ARQUITECTÓNICO Art.67. Clasificación xeral Art.68. Patrimonio arquitectónico catalogado Art.69. Caracteres determinantes do edificio a efectos da súa catalogación Art.70. Clasificación do patrimonio arquitectónico catalogado Art.71. Elementos desconformes en edificios catalogados Art.72. Patrimonio arquitectónico non catalogado Art.73. A conservación do patrimonio arquitectónico non catalogado CAPÍTULO II. ACTUACIÓNS AUTORIZADAS NO PATRIMONIO ARQUITECTÓNICO CATALOGADO Art.74. Determinacións xerais Art.75. Documentación para a intervención no edificio Art.76. Autorización de actuacións xerais Art.77. Actuacións en edificios monumentais (Nivel 1) Art.78. Actuacións en edificios de excepcional valor arquitectónico, histórico e cultural de protección integral. (Nivel 2) Art.79. Actuacións en edificios de características singulares e de elevado valor arquitectónico de protección estrutural. (Nivel 3) Art.80. Actuacións en edificios de características tipolóxicas e compositivas de especial significación arquitectónica ambiental (Nivel 4) Art.81. Actuacións en edificios de interese ambiental no conxunto. (Nivel 5) CAPÍTULO III. ACTUACIÓNS AUTORIZADAS NO PATRIMONIO ARQUITECTÓNICO NON CATALOGADO Art.82. Determinacións xerais Art.83. Documentación para a intervención no edificio Art.84. Actuación en edificios non catalogados Art.85. (Eliminado) TÍTULO VI. NORMAS XERAIS DA EDIFICACIÓN CAPÍTULO I. CONDICIÓNS XERAIS DE VOLUME Art.86. Contido Art.87. Aliñacións Art.88. Rasantes Art.89. Parcela Art.89. bis. Unións funcionais Art.90. Fondo edificable Art.91. Superficie ocupada Art.92. Soportais Art.93. Altura da edificación Art.94. Medición de alturas Art.95. Determinación de alturas Art.96. Correspondencia entre altura e número de plantas Art.97. Cuberta e construcións por riba da altura máxima de cornixa Art.98. Plantas da edificación Art.99. Planta Ático Art.100. Planta baixa Art.101. Planta piso Art.102. Voos da edificación Art.103. Entrantes CAPÍTULO II. CONDICIÓNS XERAIS DE ESTÉTICA URBANA Art.104. Definición e ámbito Art.105. Fachadas Art.106. Acabados e materiais de fachada Art.107. Acabados de enfuscado e revoco Art.108. Acabados mixtos de pedra e revoco Art.109. Acabado en pedra vista Art.110. Medianeiras e pinchos vistos Art.111. Composición e ocos de fachada Art.112. Características dos ocos de fachada Art.113. Composición e acabados en plantas baixas Art.114. Adicións de planta Art.115. Carpintería exterior de ocos de fachada Art.116. Enreixados Art.117. Beirados e cornixas Art.118. Cubertas. Forma e materiais Art.118. bis. Bufardas Art.119. Canos e baixantes de pluviais e de cableado Art.120. Chemineas e condutos de ventilación Art.121. Antenas Art.122. Portadas e escaparates de Iocais Art.123. Toldos e marquesiñas Art.124. Rótulos e anuncios. Art.125. Rótulos en bandeirola Art.126. (Eliminado) CAPÍTULO III. NORMAS XERAIS DE USO Art.127. Tipos de usos Art.128. Clasificación dos usos Art.129. Uso residencial Art.130. Uso industrial Art.131. Uso terciario Art.132. Uso dotacional Art.133. Uso garaxe-aparcamento Art.134. Regulación dos usos existentes CAPÍTULO IV. CONDICIÓNS HIXIÉNICO-SANITARIAS, DE HABITABILIDADE E ACCESIBILIDADE Art.135. Aplicación Art.136. Condicións mínimas de habitabilidade Art.137. Protección contra incendios Art.138. Condicións mínimas de accesibilidade TÍTULO VII. DAS LICENZAS MUNICIPAIS CAPÍTULO I. LICENZAS Art.139. Actos de edificación e uso do solo Art.140. Licenzas en edificios ou conxuntos catalogados Art.141. Documentación para obras en edificios ou conxuntos declarados TÍTULO VIII. NORMAS PARTICULARES DE ZONA CAPÍTULO I. ORDENANZAS REGULADORAS TIPO Art.142. Ordenanza da Cidade Vella (C. V.) Art.143. Ordenanza de Atochas-O Derribo (A. D.) Art.144. Ordenanza da Pescadería Sur (P. S.) Art.145. Ordenanza da Pescadería Norte (P. N.) Art.146. Ordenanza de Ensanche (E.) Art.146 bis Ordenanza de Áreas Urbanas Renovadas (A. U. R.) CAPÍTULO II. ORDENACIÓN DE SISTEMAS Art.147. Ordenanza de equipamento e dotacións Art.148. Ordenanza de Espazos Libres e Zonas Verdes Públicas Art.149. Regulación do viario público TÍTULO IX. CONDICIÓNS DA URBANIZACIÓN Art.150. Obxecto e contido CAPÍTULO I. CONDICIÓNS DA REDE VIARIA. Art.151. Pavimentación Art.152. Arboredo Art.153. Sinalización e mobiliario urbano Art.154. Condicións de accesibilidade CAPÍTULO II. CONDICIÓNS DAS REDES DE INFRAESTRUTURAS Art.155. Abastecemento de auga Art.156. Saneamento Art.157. Electricidade Art.158. Iluminación pública Art.159. Telefonía e telecomunicacións Art.160. Galerías de servizos Art.160. bis CAPÍTULO III. CONDICIÓNS DO AXARDINAMENTO. Art.161. Proxectos de xardinería DISPOSICIÓN FINAL PRIMEIRA DISPOSICIÓN FINAL SEGUNDA ANEXO DE HABITABILIDADE. XANEIRO 2015 3. ÁMBITO DE APLICACIÓN 4. LIMIAR MÍNIMO DE HABITABILIDADE 4.1. CONDICIÓNS DE VIVENDA EXTERIOR 4.2. ESPAZO EXTERIOR DE CALIDADE 4.3. CONDICIÓNS DOS PATIOS INTERIORES 4.4. ESTÁNDARES MÍNIMOS DE ACCESIBILIDADE DAS EDIFICACIÓNS 4.5. CONDICIÓNS MÍNIMAS DE HABITABILIDADE DAS VIVENDAS 4.6. EXCEPCIONALIDADES NORMATIVA URBANÍSTICA TÍTULO I. DISPOSICIÓNS XERAIS CAPÍTULO I. Natureza, marco legal e ámbito Art.1. Natureza. O presente Plan Especial revisa e adapta as determinacións do Plan Especial de Protección e Reforma Interior da Cidade Vella e A Pescadería de A Coruña, aprobado definitivamente polo Pleno do Concello de A Coruña, en sesión de 14 de decembro de 1998. Art.2. Marco Legal. O marco legal do Plan Especial é o definido pola Lei 9/2002 do 30 de decembro de Ordenación Urbanística e Protección do Medio Rural de Galicia e as súas modificacións (no sucesivo LOUG). As súas determinacións son as propias dos plans especiais a que se refire a Subsección 4ª da Sección 4ª do Título II da LOUG. Igualmente estará ao disposto na Lei do Patrimonio Cultural de Galicia. Art.3. Ámbito. O ámbito de aplicación do Plan Especial é o definido no vixente Plan Xeral de Ordenación Municipal, tal e como se recolle en planos de ordenación. No ámbito do Sistema Xeral Portuario será de aplicación o Plan Especial de Zona de Servizo do Porto de A Coruña, coas únicas modificacións sinaladas na DISPOSICIÓN FINAL PRIMEIRA do presente documento. Art.4. Vixencia e Revisión. O Plan Especial non entrará en vigor ata que se produza a publicación no Diario Oficial de Galicia dos textos íntegros do acordo de aprobación definitiva, da Normativa Urbanística no Boletín Oficial da Provincia, previsto no art.92 da LOUG, e teña transcorrido o prazo previsto no art.65.2. en relación ao art.70.2. da “Ley 7/85, del 2 de abril de las Cortes Generales” e no art.217 da Lei 5/1997, de 22 de xullo, da Administración Local de Galicia. A súa vixencia será indefinida en tanto non sexa revisado como concreción das determinacións dunha revisión do Plan Xeral de Ordenación Urbana, sen prexuízo das modificacións a que houbera lugar. As modificacións do Plan Especial regularanse polo establecido nos artigos 90 e 94 da LOUG. Atendendo á declaración de Conxunto Histórico-Artístico de parte do ámbito do Plan Especial, mediante Decreto 29/1984 de 9 de marzo da Consellería de Educación e Cultura (DOGA nº 57 de 22 de marzo de 1984), este ten na área afectada o carácter dun Plan Especial de Protección dos previstos na Subsección 3ª da Sección 2ª do Capítulo II da Lei do Patrimonio Cultural de Galicia, de 30 de outubro de 1995 (no sucesivo L. P. C. G.), sendo de aplicación as normas previstas nela, desenvolvendo as determinacións e recomendacións previstas nos artigos 45 e ss. Art.6. Relación co Plan Xeral. Serán de aplicación as Normas do Plan Xeral de Ordenación Municipal de A Coruña en todos os aspectos non regulados explicitamente no presente Plan Especial. En todo caso, cando se trate de aspectos referidos á intervención na edificación -implantación, volumetría ou deseño- ou á configuración dos espazos públicos -ordenación, urbanización, infraestruturas- que se desenvolvan no ámbito do conxunto declarado e no seu contorno, deberán solicitar autorización previa da Administración competente en materia de Patrimonio Cultural. Art.6. bis. Réxime de aplicación nas áreas de planeamento subsistentes. Nos ámbitos sinalados no Plano 3. CUALIFICACIÓN, como ámbitos de planeamento subsistente, aplicarase o réxime do solo regulado no Título Terceiro, Capítulo 2, Sección Segunda, artigos 3.2.5. a 3.2.8. do PXOM 2013, no que se regulan as condicións nas que se incorpora o planeamento e xestión antecedente en determinados ámbitos do Plan Especial. Na Disposición Final Primeira da presente normativa inclúese unha listaxe dos ámbitos de planeamento incorporado no ámbito do PEPRI sinalando, se é o caso, as correccións ou modificacións que se introducen nos mesmos. Art.7. Alcance Normativo dos Documentos. O alcance normativo do Plan Especial deriva do contido dos documentos que o integran: Ordenanzas e Normas Reguladoras; Planos Normativos de Ordenación; Catálogo de Protección; Estudo Económico-Financeiro; Programa de Actuación e Memoria Xustificativa da Ordenación. O Catálogo de Protección terá o carácter de documento aberto, sendo susceptible de incorporación de novos elementos no proceso de desenvolvemento e execución do Plan Especial, co procedemento previsto na lexislación vixente. Os planos números 8. INTERVENCIÓN NO ESPAZO PÚBLICO; 9. PAVIMENTACIÓN DO ESPAZO PÚBLICO; e, 10. REDE VIARIA E APARCAMENTO, teñen carácter orientativo e non vinculante. Será obrigatorio remitir ao órgano competente en materia de Patrimonio da Xunta de Galicia todas as actuacións relativas a espazos públicos, rede viaria e aparcamentos non previstos no Plan Especial. Para os efectos de resolver as dúbidas de interpretación que xurdan por discrepancias entre os distintos documentos que integran o PEPRI, aplicaranse os criterios sinalados no artigo da LOUGA. TÍTULO II. DESENVOLVEMENTO, EXECUCIÓN E XESTIÓN DO PLAN ESPECIAL CAPÍTULO I. Desenvolvemento e execución Art.8. Competencias.1. Correspóndelle ao Concello de A Coruña o desenvolvemento e execución do Plan Especial, sen prexuízo da participación dos particulares conforme ao establecido nas leis e na Normativa do presente Plan.2. A Administración Autonómica e, de ser o caso, os organismos da Administración Central, dentro das súas respectivas atribucións e obrigas, cooperarán co Concello de A Coruña para a consecución dos obxectivos propostos polo Plan, sen prexuízo da atribución competencial de cada Administración no que respecta á conservación e promoción do enriquecemento do patrimonio histórico. As actuacións que se prevexan nos monumentos que sexan ou se poidan declarar B. I. C., os plans directores, proxectos integrais de restauración, proxectos parciais ou calquera outra actuación neles, e as actuacións relativas a espazos públicos, rede viaria e aparcamentos non previstos no Plan Especial, deberán contar con autorización do organismo competente da Xunta de Galicia. Art.9. Instrumentos. Para o desenvolvemento e execución das determinacións do Plan Especial redactaranse os correspondentes Estudos de Detalle, Proxectos de Urbanización e de Obras Ordinarias, Proxectos e Rehabilitación do Espazo Urbano e Proxectos de Edificación. Art.10. Dos Estudos de Detalle.1. Deberán redactarse Estudos de Detalle cando concorra algunha das seguintes circunstancias: a) Establecer reaxustes ou adoptar aliñacións ou rasantes de elementos ou treitos da rede viaria, en desenvolvemento das previsións contidas no Plan Especial. b) Ordenar os volumes edificatorios.2. Con ocasión da adaptación ou reaxuste de aliñacións e/ou rasantes non se poderán alterar as existentes mantidas polo Plan, nin proceder á apertura de novas vías que non estean previstas no mesmo.3. Os Estudos de Detalle nos que se poidan modificar a configuración de volume respecto do definido no presente documento, deberán contar con informe do organismo competente da Xunta de Galicia.4. Será obrigatoria a redacción dun Estudo de Detalle no ámbito das seguintes unidades edificatorias:. 9127701. Colexio Grande Obra de Atochas. O obxecto do Estudo de Detalle é a ordenación volumétrica de ampliación de usos dotacionais privados ata un máximo de 700 m 2, podéndose reaxustar e reordenar simultaneamente os volumes existentes, respectando en calquera caso as edificacións existentes catalogadas. A altura máxima resultante da ampliación ou reordenación será de baixo e tres plantas altas. 9324106-07. Escolas Populares. O obxecto do Estudo de Detalle é a ordenación volumétrica da ampliación de usos dotacionais privados, ata un máximo do 25% dos 2.317 m 2 construídos na actualidade, podéndose reaxustar e reordenar simultaneamente os volumes existentes, respectando en calquera caso as edificacións catalogadas existentes. A altura máxima da ampliación ou reordenación será de baixo e catro plantas, mantendo un recuamento en relación ao muro do Convento das Bárbaras de igual altura, co obxecto de garantir a privacidade da horta. En relación á rúa Herrerías manterase a altura actualmente existente na parcela 9324106, mentres que na 9324107 será a establecida nos alzados de ordenación. En relación á rúa Maestranza o volume resultante non superará en altura a establecida no Plan Especial para as edificacións acaroadas ao inmoble. 9228002-03-04-05-23-24-25-26. Rúa Veramar. O obxecto do Estudo de Detalle é a ordenación do interior do cuarteirón; onde mantendo a titularidade privada do solo se formalice unha área de aparcadoiro privado, nun máximo de dúas plantas baixo rasante dunha praza de uso público; coa conseguinte eliminación dos galpóns actualmente existentes.5. A ordenación de volumes deberá ter presente os seguintes principios xerais de deseño: a) As novas construcións que se proxecten non deixarán medianeiras vistas. b) As medianeiras existentes que queden vistas nas edificacións contiguas serán debidamente tratadas. c) Respectarase no posible o arboredo de interese existente. d) As liñas de edificación interiores que se adopten ou reaxusten procurarase que coincidan coas liñas das edificacións contiguas existentes. Art.11. Documentación dos Estudos de Detalle. Desenvolvendo os documentos previstos na LOUG, os Estudos de Detalle conterán a seguinte documentación: a) Planos de ordenación xeral de volumes e aliñacións a escala mínima 1:250 con indicación dos usos previstos. Nos espazos públicos diferenciaranse as superficies destinadas aos distintos usos (calzada, estacionamento, beirarrúas, paseos, etc.) e, de ser o caso, o esquema de axardinamento. b) Definiranse alzados esquemáticos de fachadas así como normas e recomendacións, respecto da composición e tratamento das mesmas, en desenvolvemento das normas xerais establecidas ao respecto polo presente Plan Especial e das que se poidan expresar nas distintas Normas Particulares de Zona. c) Perspectivas ou maquetas que reflictan con claridade a ordenación proposta, a escala mínima 1:250. d) Plano a escala 1:500 no que se reflicta a integración da ordenación no seu contorno inmediato. e) Xustificación da ordenación volumétrica das edificacións e dos usos previstos para as mesmas. f) Cadro de Características indicando os diferentes parámetros dimensionais de ordenación volumétrica e edificatoria. g) Xustificación da cumprimentación da normativa relativa á eliminación de barreiras arquitectónicas, na medida en que resulte de aplicación. A tramitación dos Estudos de Detalle axustarase ao disposto no artigo 86 da LOUG. Para os estudos de detalle incluídos no Conxunto Histórico e no seu contorno de protección estarase ao establecido no art.32 e 45 LPCG. Art.13. Dos Proxectos de Urbanización e de Obras Ordinarias.1. A execución material das determinacións do Plan Especial e dos Estudos de Detalle que o desenvolven no relativo ás obras de urbanización, realizarase mediante proxectos técnicos que, segundo o seu obxecto, se incluirán nalgunha das seguintes clases: a) De urbanización. Que desenvolverán integralmente todas as determinacións que o planeamento prevexa en canto a obras de urbanización, tales como vialidade e pavimentación, abastecemento de auga, rede de sumidoiros, enerxía eléctrica, alumeado, xardinería e outras análogas. b) De obras ordinarias. Cando desenvolva tan só parcialmente as obras de urbanización previstas no planeamento.2. As disposicións contidas neste capítulo referidas aos proxectos de urbanización serán de aplicación aos proxectos de obras ordinarias en todos os aspectos que lles afecten, en razón do seu obxecto. Art.14. Obxecto, alcance e características xerais dos Proxectos de Urbanización.1. Os Proxectos de Urbanización teñen por obxecto a definición técnica precisa para a realización das obras de acondicionamento urbanístico do solo, en execución do determinado polo planeamento.2. Non poderán modificar as previsións do planeamento que desenvolvan -sen prexuízo de que poidan efectuarse adaptacións, esixidas pola execución material das obras- nin, en ningún suposto, conter determinacións sobre ordenación e réxime do solo ou da edificación. Art.15. Contido mínimo dos Proxectos de Urbanización.1. Os proxectos de urbanización estarán constituídos polos documentos sinalados na lexislación vixente co detalle e complementos que requira a completa definición executiva das obras comprendidas, incorporando: a) Memoria descritiva do estado actual, con antecedentes dos elementos existentes, características dos materiais e sistemas construtivos, así como dos servizos urbanísticos e o seu estado. b) Memoria descritiva e xustificativa da solución proposta e da súa adaptación ao Proxecto de Normalización proposto polo Plan Especial, definindo os criterios de intervención e a normativa aplicable. c) Memoria de construción, materiais e oficios, definindo todas e cada unha das características dos materiais, as técnicas construtivas utilizadas e a orde de realización dos traballos. d) Definición pormenorizada dos elementos existentes especialmente daqueles sobre os que se vai a intervir, substituír ou restaurar e nese sentido a información reflectirá calquera dato necesario para a súa posterior reposición. Se fóra necesario -coma no caso, por exemplo, dos pavimentos- definiranse despeces, trazados, características, elementos a reutilizar, plano de numeración de pezas e forma de desmontaxe, etc. a escala mínima 1/100. e) Definición pormenorizada de todos os elementos con plantas, alzados, seccións de cada un deles e a súa relación ou incrustación no ámbito de intervención, prestando especial atención ao seu acoplamento topográfico e incluíndo por tanto unha definición pormenorizada de perfís e acotacións verticais e horizontais que acrediten unha perfecta execución, incorporando a documentación necesaria que garanta o cumprimento do Proxecto de Normalización. f) Detalles construtivos precisos con escalas mínimas de 1/10 a 1/1 segundo o elemento a definir precisando a composición dos elementos complementarios, sistemas de encontro con outros materiais ou elementos do ámbito.2. Os proxectos estarán redactados de modo que permitan a persoas distintas aos autores a dirección e execución das obras, as cales formarán un conxunto terminado, de modo que o seu funcionamento sexa completo.3. Cada proxecto deberá ir datado e asinado por facultativo competente, sobre o que recaerá a responsabilidade do proxecto e da súa adecuación ao planeamento antecedente. Art.16. Tramitación dos Proxectos de Urbanización e de Obras Ordinarias. Os proxectos de urbanización tramitaranse e aprobaranse conforme ao establecido no art.110.4 da LOUG. Os proxectos de obras ordinarias seguirán o trámite previsto na normativa do ente interesado. Art.17. Dos Proxectos de Rehabilitación do Espazo Urbano.1. Para procurar a mellora do ambiente urbano, o Concello de A Coruña no marco das súas competencias, poderá redactar proxectos de rehabilitación do espazo urbano.2. Este tipo de proxectos terán por finalidade a adecuación dos espazos libres públicos e das fachadas e elementos exteriores dos edificios que os configuran. Os proxectos de rehabilitación do espazo urbano terán o contido dun proxecto de urbanización ou de obras ordinarias, segundo o alcance da intervención no espazo público; e terán o contido dun proxecto de edificación co alcance que corresponda ao grao de intervención proposto sobre fachadas e demais elementos exteriores dos edificios.3. Aprobado o proxecto de rehabilitación do espazo urbano, o Concello poderá esixir aos propietarios a execución das súas determinacións para as edificacións, mediante a emisión de ordes de execución de obras, asumindo os compromisos económicos pertinentes nos casos de obras que excedan dos deberes da propiedade, de acordo co previsto no artigo 199 da LOUG. Art.18. Tramitación dos Proxectos de Rehabilitación do Espazo Urbano. A tramitación e aprobación dos proxectos de rehabilitación do espazo urbano será a prevista para os proxectos de urbanización ou de obras ordinarias, dependendo do contido da intervención proposta no espazo público. Art.19. Dos proxectos de edificación. Os proxectos de edificación, ademais da documentación esixida polo Plan Xeral de Ordenación Municipal, haberán de conter a documentación que se establece neste capítulo. Para os efectos da súa regulación, as obras de edificación integraranse nos grupos seguintes: a) Obras nos edificios existentes. b) Obras de demolición. c) Obras de nova edificación. Art.20. Obras nas edificacións existentes. Segundo o tipo de intervención á que se refiran, as obras nos edificios existentes poderán ser: a) De Restauración. b) De Conservación, mantemento e reparación. c) De Rehabilitación. d) De Reestruturación. e) De Ampliación. f) De Adecuación de fachadas e elementos exteriores. Art.21. Obras de demolición. Segundo supoñan ou non a total desaparición do edificado, as obras serán: a) De demolición total. b) De demolición parcial. Art.22. Obras de nova edificación. Segundo o tipo de intervención distinguiranse as seguintes obras: a) De reconstrución. b) De substitución. c) De nova planta. Art.23. Documentación dos proxectos de obras nos edificios existentes.1. Os proxectos referidos a actuacións en edificacións existentes comprenderán a documentación esixida polas regulamentacións técnicas xerais aplicables en cada caso, e polas particulares de carácter municipal e ademais a seguinte documentación xeral: a) Documentación fotográfica, referida ao edificio no seu conxunto e aos seus elementos máis característicos, con especial detalle das partes afectadas polas obras. b) Levantamento a escala mínima 1:100 dos estados actuais das plantas, fachadas, cubertas e demais elementos do edificio nos que se prevexa a execución de obras que vaian máis aló das estritas de conservación, con indicación das zonas afectadas pola intervención. c) Se as obras afectaran a fachadas ou cubertas do edificio, integración do alzado existente e -de ser o caso- o proposto, na fronte da rúa a escala mínima 1:250. d) Descrición dos danos e deficiencias do edificio, reflectida en planos e aportando -de ser o caso- fotografías correspondentes. e) Descrición dos usos existentes e do estado de ocupación do edificio. f) Xustificación de que as obras proxectadas se axustan á Normativa do Plan Especial e á particularizada do edificio. g) Planos de proxecto -de ser o caso- a escala 1:100. Cando os edificios estean suxeitos a protección individualizada no Catálogo do Plan Especial, esixirase a seguinte documentación adicional: a) Memoria histórica, describindo e documentando as características orixinais e a evolución do edificio, co grao de desenvolvemento e precisión adecuados ao valor histórico do mesmo e ao tipo de actuación que se proxecte. b) Xustificación da conservación, restauración ou reposición dos elementos construtivos ou ornamentais orixinais de interese, con documentación gráfica de suficiente precisión.2. Nos supostos de actuación que afecte a fachadas ou a outros elementos exteriores, con independencia do tipo de obra que se proxecte, aportarase a documentación escrita e gráfica suficiente para a correcta definición das obras, incluíndo: a) Memoria de acabados exteriores, con indicación de texturas, calidades e cor dos mesmos. b) Detalles das solucións de carpintería, ferraxes e elementos construtivos ou ornamentais da fachada, cando se prevexa a substitución ou reposición dos mesmos, a escala mínima 1:20. No caso de proxectarse galerías detallaranse alzados a escala mínima 1:20, con detalles construtivos a escala mínima 1:10. c) Detalle de elementos da cuberta, como bufardas ou chemineas, cando se prevexa a substitución dos mesmos, a escala mínima 1:20. d) Xustificación da supresión, no seu caso, de elementos desconformes coa composición arquitectónica do edificio. Art.24. Documentación específica dos proxectos de obras de demolición. Ademais da documentación técnica regulamentariamente esixible, os proxectos de demolición incluirán documentación adecuada para poder estimar a súa necesidade ou conveniencia e, de ser o caso, testemuña fotográfica do edificio ou parte do mesmo a demoler. Art.25. Documentación dos proxectos de obras de nova edificación. Os proxectos de nova edificación comprenderán a documentación esixida polas regulamentacións técnicas xerais aplicables en cada caso, e polas particulares de carácter municipal, e, ademais, a seguinte documentación xeral: a) Alzado da nova edificación integrado na fronte da rúa, a escala mínima 1:250. b) Memoria de acabados exteriores, con indicación de texturas, calidades, e cor dos mesmos. c) Detalle de solucións de carpintería, ferraxe exterior e elementos construtivos ou ornamentais de fachada a escala mínima 1:20. En caso de proxectarse galerías, detallaranse alzados e sección das mesmas, a escala 1:20, con detalles construtivos a escala mínima 1:10. Detalles de elementos de cuberta a escala mínima de 1:20. CAPÍTULO II. XESTIÓN DO PLAN ESPECIAL Art.26. As Áreas de Rehabilitación.1. A declaración de Área de Rehabilitación da Cidade Vella e A Pescadería, de 14 de novembro de 2003, manterá a súa vixencia sen prexuízo das modificacións e novas delimitacións que poida solicitar o concello de A Coruña no ámbito do Plan Especial unha vez se produza a súa definitiva aprobación.2. O Concello prestará a axeitada colaboración ás administracións públicas participantes no desenvolvemento das actuacións de rehabilitación integrada, de acordo coas previsións dos Programas Anuais de Actuación, aprobados cos procedementos previstos nas disposicións vixentes.3. Para os efectos de xestionar a rehabilitación a Oficina Municipal de Rehabilitación baseará a súa actuación nos seguintes principios: a) Solvencia técnica e cultural en relación á xestión do patrimonio edificado, que garanta a coherencia arquitectónica das intervencións respecto á conservación e acrecentamento do patrimonio cultural. b) Capacitación en relación ás técnicas de rehabilitación e ás boas prácticas no relativo ao tratamento, conservación e utilización construtiva dos materiais tradicionais. c) Difusión da información tecnolóxica e da formación profesional dirixida a técnicos e profesionais da construción que vaian a operar na rehabilitación. d) Desenvolvemento dun labor activo na divulgación da natureza da rehabilitación entre os usuarios e propietarios de vivendas. e) Orientación aos demandantes de rehabilitación procurando: identificar as demandas reais (programa, conceptos, necesidades); diagnosticar as necesidades obxectivas; acomodar as solucións ás esixencias arquitectónicas do edificio e a capacidade económica dos demandantes; introducir a lóxica da rehabilitación lixeira como medio de minimizar os custos e o impacto arquitectónico e optimizar os recursos dispoñibles. f) Asistencia integral á xestión da rehabilitación. Baixo o criterio de rexistro administrativo único tanto en relación ao Concello (licenzas) coma diante das outras administracións (axudas e cualificacións). g) Seguimento dos programas de rehabilitación, alimentando bases de información que faciliten a xestión dos sucesivos programas. Art.27. Órganos asesores en materia de protección do patrimonio cultural.1. Para os efectos de garantir a adecuada tutela sobre o patrimonio, o Concello de A Coruña poderá constituír unha Comisión Asesora que estará composta por: un arquitecto, un arqueológo e un xurídico municipais; dous técnicos designados pola Consellería de Cultura, Educacíon e Ordenación Universitaria; un historiador, un arqueólogo e un arquitecto, todos eles de recoñecido prestixio nos ámbitos da arqueoloxía, urbanismo e rehabilitación, designados para o efecto e baixo a presidencia do Alcalde de A Coruña ou persoa en quen delegue. Os asesores membros da Comisión designaranse pola Xunta de Goberno Local. Correspóndelle á Comisión Asesora as funcións definidas na presente normativa e as que puideran atribuírselle na resolución municipal que a constitúa.2. A Comisión, cando se constitúa, asesorará ao Concello no relativo aos aspectos artísticos, históricos e arquitectónicos a considerar para os efectos da protección do conxunto histórico declarado e a súa área de contorno e dos elementos que o compoñen, así como do resto de edificios e elementos incluídos no Catálogo de Protección do Plan Especial. Para tal efecto os seus informes incorporaranse aos expedientes de licenza ou de aprobación de proxectos.3. A Comisión emitirá os seus informes a solicitude do órgano competente en materia de concesión da licenza, tendo este o carácter de non vinculante. O informe poderase solicitar, sen que sexa limitativo, para todas ou algunhas das seguintes actuacións: - Proxectos de obras en edificios catalogados referidos a:. Adecuación de fachadas e elementos exteriores en edificios catalogados. Obras de todo tipo nos edificios catalogados de nivel 1, 2 e 3. Obras de reestruturación en edificios de nivel 3 e 4. Obras de calquera tipo que afecten directamente ás condicións materiais de conservación e valoración dos elementos de singular valor catalogados. - Estudos de Detalle. - Proxectos de Urbanización ou de obras ordinarias en espazos públicos catalogados. - Proxectos integrais de sinalización e mobiliario urbano. En calquera caso, a implantación dun uso alternativo nun edificio do Conxunto Histórico declarado, no seu contorno ou nun edificio catalogado requirirá do informe favorable da Comisión Asesora do Plan Especial.4. Sen prexuízo do exercicio das competencias que lle son propias, o Concello de A Coruña poderá solicitar informes ou ditames das Administracións de Patrimonio no marco da colaboración interadministrativa para a tutela do patrimonio cultural. Art.28. Obrigas dos propietarios de terreos.1. Os propietarios de terreos, en tanto titulares de solo urbano, veñen obrigados a custear e de ser o caso executar a urbanización e os seus complementos, a solicitar a licenza de edificación e a edificar os solares na forma e nos prazos previstos pola lexislación vixente. Singularmente os que se atopen ao interior de ámbitos de xestión urbanística en desenvolvemento do Plan Xeral de Ordenación Municipal de 1998, deberán desenvolver as súas determinacións nos prazos establecidos nos seus instrumentos de desenvolvemento e, no seu defecto, na lexislación vixente.2. Dentro do ámbito do Plan Especial establécese a protección integral da súa estrutura parcelaria polo que os terreos só poderán agregarse, segregarse ou parcelarse nas condicións previstas na presente Normativa. TITULO III. CONDICIÓNS DE PROTECCIÓN DO PATRIMONIO HISTÓRICO E AMBIENTAL CAPÍTULO I. DEBERES XERAIS DE CONSERVACIÓN DOS INMOBLES Art.29. Obrigas xerais dos propietarios para a conservación dos inmobles.1. Os propietarios das edificacións, terreos, construcións, carteis e instalacións deberán destinalos efectivamente ao uso previsto no planeamento urbanístico e mantelos en condicións de funcionalidade, seguridade, salubridade, habitabilidade e ornato público, de acordo co establecido no art.9 da LOUG e, de ser o caso, no art.25 da LPCG. En calquera caso estarase ao disposto na Ordenanza Municipal de Conservación e Rehabilitación de Inmobles aprobada polo Pleno Municipal en sesión celebrada o 10 de novembro de 2011.2. Consideraranse contidos neste deber xeral de conservación os seguintes tipos de obras: a) Os traballos e obras necesarios para asegurar o correcto uso e funcionamento dos servizos e elementos propios das construcións e a reposición habitual das súas compoñentes. b) As obras que, sen exceder no seu custo de execución do cincuenta por cento (50%) do valor actual do inmoble, repoñan as construcións e instalacións ás súas condicións anteriores de seguridade e salubridade, reparando ou consolidando os elementos danados que afecten á súa estabilidade ou sirvan ao mantemento das súas condicións básicas de uso, e igualmente aquelas que teñan por obxecto dotar ao inmoble das condicións mínimas de seguridade, salubridade e ornato definidas no artigo seguinte.3. No ámbito comprendido na declaración de Conxunto Histórico e na súa área de contorno, os propietarios, e de ser o caso os titulares de dereitos reais ou posuidores de edificacións e instalacións, deberán conservalos, mantelos e custodialos de acordo co grao de protección establecido polo Plan Especial, en desenvolvemento da LPCG. Igualmente os propietarios do resto de edificios e elementos catalogados, ademais da obriga xenérica de conservación deberán realizar as obras de conservación e adaptación necesarias para adecualos ás súas condicións estéticas, ambientais, de seguridade, salubridade e ornato público esixidos polo presente Plan Especial.4. En todo caso os propietarios estarán suxeitos ao cumprimento das normas sobre protección do medio ambiente e dos patrimonios arquitectónico e arqueolóxico, debendo proceder á rehabilitación dos edificios nos casos e nas condicións que estableza o Plan Especial.5. As administracións competentes cooperarán á conservación dos bens catalogados cando tales obras excederan dos límites do deber de conservación. A sección de Ruínas e a Oficina de Rehabilitación Municipal velarán polo mantemento dos inmobles e considérase unha intensificación do control do estado dos solares vacantes mediante as correspondentes ordes de execución, cun plazo máximo para o exercicio da limpeza, adecentamento e valado de 3 meses dende a súa notificación. Art.30. Condicións mínimas de seguridade, salubridade e ornato das edificacións. Para os efectos previstos no artigo anterior, consideraranse condicións mínimas de seguridade, salubridade e ornato as seguintes: a) Condicións de seguridade. Os elementos estruturais verticais e horizontais, forxados e outros deberán garantir a súa función resistente, de acordo co seu sistema estrutural e construtivo específico e condicións de uso do edificio. As cubertas e cerramentos posuirán unhas adecuadas condicións de estanquidade fronte a auga. Os revestimentos de fachadas, os beirados e cornixas, saíntes de balcóns, galerías e outros elementos exteriores, manteranse en bo estado de conservación, garantindo a seguridade de persoas e bens. As redes de acceso: portal, escaleiras e demais elementos posuirán unhas adecuadas condicións de resistencia e seguridade. Os elementos de protección contra caídas, como balaústres e outros, deberán encontrarse en bo estado. b) Condicións de salubridade. Os edificios contarán cando menos con instalacións de subministro eléctrico, distribución de auga, conducións de saneamento e aparatos sanitarios (en vivendas comprenderán cando menos lavabo, inodoro e prato de ducha ou baño) en bo estado de funcionamento. En caso de dispoñer doutras instalacións, deberán encontrarse así mesmo en bo estado. A edificación e espazos libres contarán cunha adecuada limpeza e salubridade. c) Condicións de ornato. As fachadas, medianeiras vistas e demais elementos exteriores da construción deberán atoparse en bo estado de conservación, mediante o pintado e a limpeza, reparación e reposición dos seus materiais de revestimento. Art.31. Colaboración da Administración na conservación dos inmobles. Se o custo de execución das obras a que se refire o epígrafe 2. b) do artigo 29 rebasara os límites establecidos no mesmo e existiran razóns de utilidade pública ou interese social que aconsellaran a conservación do inmoble, as Administracións competentes poderán optar por subvencionar o exceso de custo sobre a obriga xeral de conservación, ordenando ao propietario a execución ao seu cargo do conxunto de obras necesarias comprendidas dentro da citada porcentaxe do 50% do valor actual do inmoble. Art.32. Obrigas particulares dos propietarios para a conservación e adecuación dos edificios.1. Os propietarios dos edificios, construcións e instalacións deberán garantir a conservación dos mesmos mediante o seu mantemento en condicións de funcionalidade, seguridade, salubridade, habitabilidade e ornato público e, de ser o caso, deberán promover as obras necesarias para a adecuación ou recuperación da súa conformación arquitectónica e os seus elementos de interese histórico e ambiental, de acordo co seu Nivel de Protección.2. En particular, os propietarios de edificios que inclúan elementos exteriores sinalados como desconformes en Ficheiro de Catalogación de unidades edificatorias suxeitas a protección nos Planos de Ordenación de Alzados ou nas ordenanzas do presente Plan Especial, deberán proceder a suprimilos, substituíndoos, de ser o caso, por elementos conformes coas características arquitectónicas específicas do edificio e de acordo coas condicións establecidas no Plan Especial. Esta obriga esténdese aos titulares de locais comerciais en planta baixa, dos cales as fachadas fosen total ou parcialmente desconformes. Esta obriga farase efectiva por decisión da propiedade acompañando o desenvolvemento do tipo de actuación que en cada caso establece o Plan, ou a instancias das administracións competentes mediante ordes de execución que haberán de distinguir -para ser custeadas pola Entidade ordenante- as obras que excedesen do deber de conservación dos propietarios.3. As actuacións xerais na edificación definidas no artigo 55 da presente Normativa, agás as de conservación, mantemento e reparación, levarán consigo obrigatoriamente a adecuación dos elementos desconformes sinalados no Plan. Art.33. Obras de interese arquitectónico, histórico ou ambiental de carácter ordinario. Comprenden as obras que se atopan incluídas dentro dos límites do deber xeral de conservación dos edificios especificado no art.29 da presente Normativa. Consideraranse obras de carácter ordinario, en fachadas a espazos públicos, medianeiras ou fachadas a espazos libres privados que contiveran elementos de interese, as seguintes: a) Revocaduras, enfuscados e pinturas ou outros revestimentos en paramentos verticais; reparación e reposición de materiais pétreos, en fachadas con este material. b) Obras de conservación, reparación e outros tratamentos particulares de adecuación de elementos arquitectónicos ou decorativos existentes, como beirados e cornixas, ferraxes, molduras, carpintería exterior e portas de acceso. c) Obras de conservación, reparación e outros tratamentos particulares de frontes comerciais, sempre que xa se atopasen adaptados basicamente ás características e composición arquitectónica do edificio. d) Supresión ou substitución de elementos exteriores desconformes, como rótulos, carteis, cables, marquesiñas, etc. Art.34. Obras de interese arquitectónico de carácter extraordinario.1. Incluirán as obras nas que a súa execución puidera exceder dos límites do deber xeral de conservación e que afectasen a elementos arquitectónicos ou decorativos protexidos polo Plan Especial.2. Nestas condicións consideraranse especificamente como obras de carácter extraordinario, en fachadas a espazos públicos, medianeiras ou fachadas a patios que contiveran elementos de interese: a) Recuperación de acabados especiais en fachadas, que foran alterados ou suprimidos. En particular, en fachadas con revestimentos inadecuados, incluiranse nestas obras a supresión dos mesmos e a restitución daqueles conformes ás características arquitectónicas e históricas do edificio. Non terá carácter extraordinario o revoco e pintado de cachoterías vistas. b) Obras de restauración ou reposición de elementos arquitectónicos ou decorativos orixinarios do edificio, desaparecidos ou irrecuperables polo seu grao de deterioro. Por exemplo, incluiranse entre estas obras as de restauración ou recuperación de carpinterías singulares de fiestras, balcóns ou porta exterior; as de restauración ou reposición de balaústres orixinais, etc. c) Obras de restitución da composición orixinaria de fachadas.3. Así mesmo, en fachadas de plantas baixas con alteracións substanciais da composición orixinal, ou en frontes comerciais con elementos que ocultasen machóns ou outros compoñentes da estrutura vertical ou que incluísen outros elementos decorativos non conformes coas características e composición arquitectónica do edificio, poderase considerar como obras de carácter extraordinario as que permitan acadar unha coherente adaptación e integración formal, mediante a restitución das partes que fosen alteradas ou a instalación de novos elementos, en conformidade coas condicións do Plan Especial.4. Poderán ser tamén consideradas como obras de carácter extraordinario, as que se dirixiran á restauración ou reposición de elementos arquitectónicos ou decorativos en espazos interiores do edificio, como pavimentos ou elementos ornamentais de paramentos verticais ou horizontais de portais, escaleiras, vidreiras decorativas, etc.5. A cooperación das Administracións competentes á conservación dos bens do patrimonio histórico referirase ao custo das obras que excedendo do deber xeral de conservación non supoña un aumento do valor do inmoble. Art.35. Ordes de execución de obras de conservación. O Concello e demais Administracións no ámbito das súas competencias ordenarán aos propietarios a execución das obras necesarias para garantir as condicións de seguridade, salubridade e ornato comprendidas no deber xeral de conservación, así como a execución das obras de conservación e mantemento dos edificios e instalacións de acordo co grao de protección establecido no Plan Especial. A orde de execución poderá ser emitida de oficio por estas Administracións, ou a instancias de calquera interesado. As obras executaranse a cargo dos propietarios, ata a proporción establecida no art.29.2. b) e a cargo da Administración na parte que excedese esa proporción, cando se dese o suposto previsto no artigo 31. Art.36. Ordes de execución de obras de interese arquitectónico.1. De acordo co previsto no art.199 da LOUG, o Concello e demais organismos competentes, poderán ordenar a execución de obras de conservación ou reforma en fachadas ou espazos visibles desde a vía pública, para a súa adecuación arquitectónica, ou valoración estética e formal, de acordo coa Normativa do presente Plan.2. A orde de execución distinguirá: a) As obras comprendidas dentro do deber de conservación dos propietarios, definidas por tanto no concepto de obras de interese arquitectónico de carácter ordinario. b) As obras que excedesen deses deberes, definidas no concepto de obras de interese arquitectónico de carácter extraordinario.3. As obras de carácter ordinario executaranse a cargo dos propietarios, sen prexuízo de que estes poidan acceder ás axudas económicas ou doutro tipo establecidas polas Administracións Públicas para a realización de actuacións desa natureza.4. As obras de carácter extraordinario que excedan do deber de conservación correrán a cargo da Entidade que as ordenara. Art.37. Procedemento para a execución de obras de interese arquitectónico de carácter extraordinario. A emisión de ordes de execución de obras de interese arquitectónico de carácter extraordinario, por parte da Administración, axustarase a un dos procedementos seguintes: a) A orde irá acompañada dunha memoria descritiva e documentos gráficos suficientes para a realización das obras co seu correspondente orzamento, sinalando as formas de pagamento do mesmo e o procedemento para o control da súa execución. O propietario expresará por escrito a súa conformidade co contido e orzamento das obras, procedendo a súa execución e recibindo o importe das mesmas que excedera do seu deber de conservación, nas condicións establecidas na orde. b) A orde poderá limitarse a describir xenericamente o contido das obras, requirindo ao propietario para a presentación da documentación técnica e orzamento particularizado, co fin de proceder -de ser o caso- á aceptación do mesmo e fixar as súas condicións de pagamento. Art.38. Execución subsidiaria das obras.1. Cando os propietarios non realicen no prazo e forma debidas as obras esixidas nas ordes de execución ou as actuacións de conservación, mantemento e custodia para as que fosen requiridos pola Administración competente a Entidade que emitise a orde ou o requirimento quedará habilitada para adoptar calquera das seguintes medidas conforme ao establecido na Ordenanza Municipal de Conservación e Rehabilitación de Inmobles: a) Execución subsidiaria. b) Imposición de multas coercitivas. c) Expropiación de conformidade coa lexislación urbanística.2. No caso de que se tratara de obras comprendidas dentro do deber xeral de conservación dos inmobles ou de obras de interese arquitectónico de carácter ordinario, esixirase o seu pagamento aos propietarios, sen prexuízo das sancións que puidesen aplicarse.3. Se se tratara de obras de consolidación ou reparación que excederan do deber xeral de conservación, ou de obras de interese arquitectónico de carácter extraordinario, non poderá esixirse o pagamento das mesmas senón na parte correspondente ao límite de dito deber. CAPÍTULO II. SUPOSTOS DE DECLARACIÓN DE RUÍNA E DEMOLICIÓN DAS EDIFICACIÓNS Art.39. Edificios en estado ruinoso.1. Cando algunha construción ou parte dela estivese en estado ruinoso, o Concello, de oficio ou a instancia de calquera interesado, procederá á súa declaración. Cando a construción estivera catalogada, na resolución haberase de indicar o carácter ordinario ou inminente da ruína.2. Declararase o estado ruinoso nos seguintes supostos: a) Cando o edificio presente un esgotamento xeneralizado dos seus elementos estruturais ou fundamentais. Elementos estruturais son aquelas partes da edificación concibidas para cumprir unha función resistente. Enténdese por esgotamento a perda das condicións de elasticidade e resistencia dos elementos estruturais ata o punto de poñer en risco a seguridade do edificio. A determinación da situación á que se refire este apartado levarase a cabo mediante: 1) O inventario pormenorizado dos elementos estruturais da edificación con expresión da súa contía nas unidades métricas habituais e da proporción de cada un en relación co total expresado de forma porcentual.2) A proporción de cada un dos elementos que deba ser reconstruído expresada, igualmente, en forma porcentual.3) Precisarase a extensión dos danos a reparar mediante a suma dos produtos das porcentaxes de cada elemento a reconstruír, ás que se refire o apartado 2), e as porcentaxes do elemento na totalidade dos estruturais, ás que se refire o apartado 1). b) Cando o custo das obras de reparación necesarias sexa superior ao 50% do valor actual do edificio ou das plantas afectadas, excluído o valor do terreo. Son obras de reparación necesarias as obras indispensables para consolidar, asegurar ou substituír os elementos danados que afecten á súa estabilidade ou que sirvan ao mantemento das súas condicións básicas de uso, para restaurar a construción a un estado que non constitúa perigo de ruína. A determinación do valor actual da edificación levarase a cabo a partir do valor de reposición da mesma, minorado en razón da depreciación que pola súa idade teña sufrido a edificación. Para os efectos determinar se o custo das obras de reparación supera o 50 por cento do valor da construción, utilizarase a seguinte fórmula: Pr = (Cr x 100) / Va Sendo Pr a porcentaxe que sobre o valor do inmoble supón o custo de reparación, Cr o custo das obras de reparación, e Va o valor de reposición a novo da construción. c) Cando se requira a realización de obras que non puideran ser autorizadas en razón do réxime establecido polo Plan Especial para os edificios en situación de fóra de ordenación.3. As deficiencias referentes a instalacións ou servizos en materia de salubridade non serán tidas en conta a efectos da declaración do estado ruinoso da edificación.4. En calquera caso estarase ao disposto na Ordenanza Municipal de Conservación e Rehabilitación de Inmobles do Concello de A Coruña. Art.40. Condicións para a demolición. A declaración de ruína dun inmoble catalogado en calquera dos seus graos e situacións, non suporá a procedencia da súa demolición sen a previa autorización da administración competente, de conformidade co disposto no art.41 da LPCG. E isto sen prexuízo da adopción das medidas necesarias, en orde á seguridade do inmoble e dos seus ocupantes. En atención ao deber xeral de conservación, a Administración poderá esixir do propietario a reparación do edificio catalogado co compromiso de custear as obras que, excedendo do 50% do seu valor actual, permitan restaurar a construción a un estado que non constitúa perigo de ruína. Art.41. Sancións en caso de derruba de edificios protexidos. Cando se derrubara total ou parcialmente un edificio afectado por Normativa de Protección en calquera dos seus graos, sen licenza ou orde de execución ou sen axustarse ás súas condicións, a propiedade do inmoble e quen executara materialmente a derruba virán obrigados solidariamente á súa reconstrución, sen prexuízo das sancións económicas que procedan, conforme á lexislación vixente. CAPÍTULO III. CONSERVACIÓN DO MEDIO AMBIENTE URBANO Art.42. Conservación e reforma de elementos visibles.1. En aplicación do Art.199 da LOUG o Concello poderá ordenar, por motivos de interese turístico ou estético, a execución de obras de conservación e reforma en fachadas ou medianeiras visibles desde as vías e espazos libres públicos. Tanto as fachadas principais ou traseiras coma as medianeiras visibles deberán recibir o tratamento propio das fachadas á vía pública, podendo esixirse, de ser o caso, a adecuación de ocos, balcóns, miradoiros ou da súa decoración. As cubertas que se dominan desde os espazos públicos consideraranse a estes efectos incorporadas á fachada. Art.43. Protección dos elementos singulares do espazo público.1. Os elementos singulares e o conxunto dos espazos públicos incluídos no Catálogo anexo do Plan Especial estarán expresamente protexidos.2. Conservaranse os trazados, materiais e despeces que se catalogan, sen prexuízo da reposición dos elementos deteriorados, que haberán de presentar as mesmas características métricas, materiais e de textura dos substituídos.3. As estatuas, monumentos, elementos do mobiliario urbano e de urbanización do espazo público que se catalogan estarán sometidos a protección integral, debendo, en consecuencia, conservarse e restaurarse.4. Os elementos de heráldica e conmemorativos catalogados manteranse na súa posición. Nos supostos de substitución da edificación na que se integran haberán de incorporarse á nova edificación, debendo constar expresamente no proxecto a súa integración. Art.44. Limitacións á publicidade exterior.1. A publicidade exterior no ámbito do Plan Especial incluído no Conxunto Histórico declarado, na súa zona de contorno, e no resto de edificacións catalogadas, regúlase de conformidade co establecido no art.46.5. da LPCG. Neste ámbito, expresamente prohíbese: a) A fixación directa de carteis publicitarios sobre edificios, muros e cercas. b) A fixación de soportes exteriores ou bastidores exentos ou luminosos en valos, rúas, prazas, sobre edificios en muros ou cercas, en cornixas ou tellados, en xardíns ou parques públicos ou privados, ou en plataformas de tráfico. c) A fixación ou pintado exterior de publicidade sobre medianeiras da edificación, aínda que fose circunstancial, agás aquela que se vincula con actuacións de tratamento de situacións desconformes das mesmas.2. No resto do ámbito do Plan Especial estarase ao disposto na normativa vixente, podendo realizarse unha análise das condicións de emprazamento e instalación mediante un Proxecto de Normalización dos Elementos do Espazo Urbano dos regulados no art.47 desta Normativa.3. Para autorizar unha obra maior nun edificio con publicidade fóra de ordenación, esixirase a súa emenda ou supresión simultánea.4. Só se permitirán, previa licenza, os carteis ou rótulos que, nos bens sobre os que teñan título legal suficiente, sirvan para indicar a denominación social de persoas física ou xurídicas ou o exercicio da actividade mercantil, industrial, profesional ou de servizos a que as mesmas se dediquen, sempre que se axusten ás normas contidas no presente Plan Especial e non teñan finalidade estritamente publicitaria. Igualmente autorízanse as instalacións publicitarias sobre soportes deseñados para tal efecto polo Concello como pezas do mobiliario urbano público. En todo caso prohíbese calquera elemento publicitario visible dende a vía pública que non reúna as condicións sinaladas no presente artigo.5. En todas as obras de nova construción, de reforma ou ampliación, demolición, escavación ou movementos de terra, será obrigatoria a colocación do rótulo identificativo das características das obras, segundo modelo aprobado polo Concello. Así mesmo poderanse autorizar, previa licenza, soportes exteriores publicitarios relativos ás actividades relacionadas coa execución das obras. Ditos carteis, de iguais dimensións que o anterior manteranse soamente durante o período máximo de duración das obras, segundo as condicións de concesión das licenzas.6. Non se permitirán anuncios sobre postes de iluminación, de tráfico (indicacións e semáforos), de paradas do transporte público ou outros análogos na vía pública. Previa autorización, poderán permitirse nas marquesiñas ou esperas das paradas de transporte público, quioscos e cabinas telefónicas, sempre incorporadas dentro das súas superficies, sen sobresaír en ningún punto.7. De xeito provisional e con ocasións excepcionais, como feiras, festas, manifestacións e exposicións, o Concello poderá autorizar anuncios non comerciais, limitados ao tempo que dure o acontecemento, que de inmediato deberán retirarse unha vez termine o mesmo.8. A publicidade que non reunise os requisitos dos números precedentes estará “fóra de ordenación”, desde a data de entrada en vigor do presente Plan e non poderá renovar a súa licenza anual de instalación, sen que iso confira dereito a indemnización, excepto cando a suspensión se impuxera antes da data de caducidade da concesión do anunciante.9. A instalación en espazos públicos de calquera clase de publicidade sen autorización municipal considerarase infracción urbanística, procedendo os servizos municipais á súa inmediata retirada ou demolición por obstrución da vía pública, sen máis trámites, pasando ao anunciante o tanto dos custos da súa retirada. Art.45. Protección do arboredo.1. O arboredo catalogado e o existente de porte significativo no espazo público ou privado deberá conservarse, coidarse e protexerse das pragas e das accións que puidesen ocasionar a súa destrución parcial ou total; sendo precisa para a corta ou replantación a previa solicitude de autorización ao Concello, garantindo que estas actuacións non afecten a estruturas arqueolóxicas ou históricas.2. Cando unha obra poda afectar a algunha árbore da vía pública acomodarase o proxecto de obra para evitar o seu deterioro ou, se puidesen ser reemprazados, incluirase na licenza da obra a obriga de repoñer as árbores que houbesen de afectarse pola mesma, con plantación de igual número, especies e porte suficiente e por conta do promotor das obras. Igual consideración terase co arboredo significativo existente nos espazos libres privados.3. Cando a execución dunha obra, maior ou menor, poida afectar, danar ou menoscabar algún exemplar arbóreo público ou privado que houbese de conservarse segundo a licenza outorgada, esixirase polo Concello e garantirase polo construtor que durante o transcurso das obras o tronco e pólas máis expostas, ata unha altura mínima de 2,50 m, dispoña dun axeitado recubrimento ou protección ríxida que impida o seu deterioro.4. Prohíbese instalar, fixar, atar, colgar ou cravar calquera clase de elemento, corda, cable, cartel, anuncio ou obxectos similares fixos ou provisionais que poida danar as árbores da vía pública, dos parques ou xardíns públicos ou privados.5. O abandono, omisión manifesta ou neglixencia no cumprimento destas normas dará lugar a infracción urbanística, coas responsabilidades e sancións a que houbera lugar. Art.46. Instalacións eléctricas, telefónicas e demais cableados.1. Conforme ao establecido no artigo 48.6. da LOUG e 46.5 da LPCG as instalacións eléctricas, telefónicas e demais instalacións por cable haberán de ser subterraneizadas. As antenas de televisión, as pantallas de recepción de ondas e os dispositivos similares situaranse en lugares que non prexudiquen a imaxe urbana do conxunto. A tal efectos avaliaranse na proposta as condicións necesarias para reducir o seu impacto visual podendo desautorizarse de acreditarse o prexuízo á imaxe urbana do conxunto declarado e do seu contorno de protección. Nas instalacións aéreas existentes, producirase a subterraneización mediante convenio entre as compañías concesionarias e o Concello, de modo que se realice de forma simultánea coas aperturas de gabias doutros servizos ou renovación de pavimentos, por conta das compañías respectivas e previa a oportuna programación e coordinación. A implantación de infraestruturas de telecomunicacións no ámbito do Plan Especial estará ao establecido na Ordenanza Municipal correspondente.2. As compañías concesionarias non poderán instalar novos postes nin soportes de cableado aéreo, quedando os actualmente existentes fóra de ordenación. En tanto non se proceda á súa subterraneización, os cables que discorran polas fachadas dos edificios haberán de facelo pola liña de cornixa en sentido horizontal e na liña de medianeira en sentido vertical.3. Toda actuación xeral sobre un edificio existente ou de nova edificación haberá de prever a instalación de contadores, caixa xeral de protección, empalmes e caixas dentro dos edificios, procurando a súa integración nos espazos comúns ou de acceso, sen deterioralos. Así mesmo preverá a instalación de conducións verticais de acometida desde condución subterránea na liña de medianeira. Art.47. Mobiliario urbano. Para a regulación dos elementos do mobiliario urbano redactarase un ou varios proxectos específicos. Estes Proxectos de Normalización dos Elementos do Espazo Urbano procurarán acadar a unidade suficiente destes elementos en atención a cada área morfolóxica en que se subdivide o ámbito, para os efectos de facilitar a percepción e disfrute do seu espazo urbano, tendo a tramitación administrativa dunha ordenanza municipal. O ámbito da normalización poderá facerse extensivo á regulación dos restantes elementos do espazo urbano, tales como toldos, terrazas, luminarias e alumeado público, rótulos, etc. CAPÍTULO IV. CONSERVACIÓN E PROTECCIÓN DO PATRIMONIO ARQUEOLÓXICO Art.48. Obxecto e ámbito de aplicación. A normativa orientada á protección e conservación do Patrimonio Cultural así como a que atinxe á regulación da actividade arqueolóxica debe o seu marco legal ao determinado no Título V da Lei 16/1985 de 25 de xuño do Patrimonio Histórico Español, na Lei 8/1995, do 30 de outubro, do Patrimonio Cultural de Galicia, así como no Decreto 199/1997, do 10 de xullo, polo que se regula a actividade arqueolóxica na Comunidade Autónoma de Galicia. O ámbito de aplicación desta normativa será coincidente co do propio Plan Especial, excluído o ámbito correspondente ao API P.22, estando encamiñada, mediante o seu desenvolvemento, á detección, documentación, valoración, adscrición, protección, conservación e posta en valor do patrimonio arqueolóxico. Art.49. Tipos de intervencións arqueolóxicas.1. Os tipos de intervención arqueolóxica son os definidos no Capítulo I do Decreto 199/1997 de 10 de xullo polo que se regula a actividade arqueolóxica na Comunidade Autónoma de Galicia.2. Como actividade complementaria das anteriores establécese a análise estratigráfica de paramentos; consistente na lectura estratigráfica, con criterios e metodoloxía arqueolóxica, das estruturas murarias tanto emerxentes como subsuperficiais integrantes do edificio soporte da intervención ou asociadas ao mesmo, a fin de determinar basicamente a secuencia e a adscrición cronolóxica e cultural das súas fases construtivas. A consideración do edificio como xacemento construído invita ao emprego do método estratigráfico na lectura dos seus paramentos supoñendo o estudo de técnicas construtivas, dos materiais empregados, as súas formas, dimensións e disposición sendo susceptible daquela de permitir por si mesmo ou mediante a integración e a interacción coa información derivada doutro tipo de actuación arqueolóxica xa tipificada (control arqueolóxico, sondaxes valorativas, escavación en área aberta) a incorporación aos procesos de actuación urbanística a que houbese lugar. Art.50. Delimitación das áreas de protección do patrimonio arqueolóxico. Tendo en conta as particularidades do espazo abranguido polo Plan Especial e o devir no tempo da ocupación humana a el asociada, reflectida na documentación histórica e transparentada na observación sobre o terreo, así como as expectativas que cabe agardar en relación coa distribución e potencialidade do rexistro arqueolóxico, considérase conveniente a súa división en tres áreas singulares: - Zona A. Adscrita a aquelas zonas nas que existe constancia de documentación singular de carácter histórico e/ou arqueolóxico ou nas que a potencialidade (se tivesen constatado evidencias subsuperficiais desta natureza ou non) se considera en todo caso especialmente relevante para a comprensión da evolución histórica do espazo urbano. Relaciónanse de maneira especial coa dispersión de restos de adscrición galaico-romana de entidade, coas áreas de implantación medieval conformadas pola trama urbana do barrio de A Pescadería (nas súas fases de conformación durante a Baixa Idade Media), cos perímetros de amurallamento (Baixa Idade Media) e abaluartamento (Idade Moderna) da Cidade Vella en calquera das súas fases e coas estruturas defensivas abaluartadas (Fronte de Terra estendida entre a denominada Coiraza e os baluartes do Caramanchón e o Malvecín) de A Pescadería. - Zona B. Engloba aquelas zonas lindantes coa anterior susceptibles de integrar no subsolo evidencias residuais da ocupación galaico-romana e, de xeito máis evidente, estruturas urbanas de expansión do barrio de A Pescadería. Intégranse no mesmo, aqueles ámbitos de expansión conferidos arredor de centros de carácter eclesiástico como as igrexas de Atocha, San Agustín, San Andrés ou San Roque. - Zona C. Aplícase, dentro do ámbito do Plan Especial, naquelas áreas incluídas nas zonas anteriores, que se consideraran cunha potencialidade escasa por mor de actividades urbanísticas de entidade e adscrición recente. Esta zonificación poderá ser, poren, revisada en función da nova documentación derivada do desenvolvemento do presente Plan Especial e deberá tramitarse a través dalgunha das figuras previstas para tal fin na lexislación urbanística. Art.51. Cautelas específicas para a protección do patrimonio arqueolóxico. En coherencia coa delimitación zonal singularizada para o ámbito, considérase conveniente o establecemento das seguintes cautelas, contempladas poñendo en relación tanto a área arqueolóxica na que se encadran como a natureza e estado previo do espazo soporte das mesmas tanto en niveis superficiais como subsuperficiais: - Cautelas grao I. Aplicable á superficie incluída na denominada Zona A, consistirá na execución de sondaxes arqueolóxicas valorativas que, tal e como o seu nome indica, teñen por obxectivo a avaliación daqueles elementos do subsolo susceptibles de ser documentados, capaces de proporcionar información arqueolóxica polo valor que supoñen tanto de seu como para a súa incorporación ao corpus documental pretendido dentro do Plan Especial, e de xeito máis inmediato, aporten elementos de xuízo ás decisións de carácter urbanístico (dirixidas á protección do patrimonio arqueolóxico) que atinxan ao propio solar obxecto da intervención, aos lindantes e mesmo á área de protección na que se encadra. A súa posta en práctica consistirá na apertura de catas de sondaxe, desenvolvidas en profundidade e distribuídas sobre a superficie do solar, ou tramo do mesmo, obxecto das obras. Tendo en conta os resultados desta intervención (expostos no correspondente informe valorativo asinado polo arqueólogo director da intervención), e derivando do interese das evidencias documentadas, o arqueólogo municipal propoñerá a continuación das obras sen ningún tipo de cautela arqueolóxica, ou pola contra, a realización dunha actuación complementaria que podería contemplar tanto o control arqueolóxico (directo, a pé de obra) dos movementos de terras provocados polas obras pendentes, como a ampliación das sondaxes xa executadas, ou mesmo a realización dunha escavación arqueolóxica en área. O arqueólogo municipal poderá propoñer a incorporación e/ou integración das estruturas arqueolóxicas no proxecto de obra que poida ser redactado. Calquera destas opcións, e con independencia da fase na que se desenvolva, considérase compatible cos traballos orientados a unha lectura de paramentos emerxentes ou subxacentes, imprescindible para a integración dos datos obtidos na intervención arqueolóxica e arquitectónica e en última instancia para a completa comprensión da vida do inmoble, necesitando pois dunha estratexia combinada e conxunta que atinxe a todos os técnicos implicados na actuación urbanística. No que respecta á súa tramitación supón a obriga de presentar perante a Oficina de Arqueoloxía do Concello de A Coruña o pertinente proxecto de sondaxes arqueolóxicas valorativas. O proxecto de execución da obra que motiva a actuación arqueolóxica non poderá presentarse ata coñecer o resultado do procedemento arqueolóxico, dado que o resultado do mesmo pode condicionar as solucións proxectadas e a necesidade de incorporar estruturas arqueolóxicas ao mesmo. - Cautelas grao II. Aplicable á superficie incluída na denominada Zona B, consistirá na posta en práctica dun control arqueolóxico de remoción de terras. Este tipo de intervención, consistente na observación directa, a pé de obra, por técnico arqueólogo, do removemento dos materiais subsuperficiais explicitados nos correspondentes proxectos construtivos, ten un dobre obxectivo; por unha parte, a prevención de alteracións que derivadas de ditas obras (realizadas por medios manuais ou mecánicos) puidesen incidir sobre calquera ben integrante do patrimonio arqueolóxico e, por outra, a achega de documentación de carácter estratigráfico susceptible de ser incorporada á documentación xeral prevista para a área do Plan Especial. Conforme ao establecido no proxecto arqueolóxico, corresponderá ao propio arqueólogo director da intervención o establecemento da estratexia e fases baixo a que se ten que desenvolver a mesma, estando suxeitos ao seu criterio tanto a asunción do orde de traballos proposto pola promoción como a súa reorientación en función dunha maior calidade do obxectivo arqueolóxico pretendido. Esta supervisión poderá ser extensiva aos paramentos naqueles casos nos que a propia remoción de terras comporte ou puidera comportar (pola estratexia desenvolvida, polos medios empregados ou por calquera outra cuestión non previsible de antemán) riscos para a integridade dos mesmos procurando incorporar á documentación do informe arqueolóxico valorativo aqueles aspectos de interese con eles relacionados. No que respecta á súa tramitación supón a obriga de presentar perante a Oficina de Arqueoloxía do Concello de A Coruña o pertinente proxecto de control arqueolóxico de remoción de terras. - Cautelas grao III. Aplicable á superficie incluída na denominada Zona C. O proxecto de obra será autorizado polo Concello, sen necesidade de presentar un proxecto de intervención arqueolóxica, outorgándose unha licenza condicionada. O arqueólogo municipal deberá comunicar previamente ao órgano competente en materia de protección do Patrimonio Cultural da Xunta de Galicia o ámbito e obxecto que motivan as obras. O promotor ten a obriga de comunicar aos Servizos Técnicos do Concello o inicio das obras con suficiente antelación. O Concello, a través do arqueólogo municipal, deberá inspeccionar a execución dos desterres necesarios. A aparición de restos arqueolóxicos no transcurso das obras supoñerá a paralización das mesmas. Visto o informe do técnico municipal, o Concello deberá informar ao órgano competente en materia de protección do Patrimonio Cultural da Xunta de Galicia propoñendo o tipo de intervención arqueolóxica máis axeitado en función da natureza e localización das evidencias constatadas. A existencia de novas evidencias poderá supoñer non só a revisión tocante á delimitación das áreas arqueolóxicas senón tamén a consecuente modificación das cautelas establecidas. Cando se trate de obras municipais ou derivadas de intervencións en espazos (prazas, xardíns,.) ou edificios públicos, e mesmo vencelladas á instalación ou reparación de redes de infraestruturas, a execución de calquera das actuacións arqueolóxicas previstas poderá ser realizada directamente polo Servizo Municipal de Arqueoloxía, previa autorización do órgano competente da Xunta de Galicia. Nas obras debidas á iniciativa particular, tanto en solos de titularidade privada como pública, as intervencións arqueolóxicas serán efectuadas polo Promotor, sendo dirixidas por Técnico Arqueólogo competente. O financiamento poderá acollerse ao establecido no artigo 63.2 da Lei do Patrimonio Cultural de Galicia a través das ordes que anualmente establecen as bases reguladoras das axudas destinadas á colaboración na financiación de intervencións arqueolóxicas e a aquelas que establece como propias o estudo económico e financeiro do Plan Especial. Os materiais arqueolóxicos recuperados procedentes das actuacións arqueolóxicas autorizadas, así como toda a documentación escrita e gráfica que permita o adecuado tratamento museográfico dos fondos, deberán ser depositados no/s museo/s que designe o órgano competente en materia de protección do Patrimonio Cultural da Xunta de Galicia, conforme ao art.62.2 da Lei 8/1995, do Patrimonio Cultural de Galicia. Non se poderán entender amparadas pola licenza municipal as obras de calquera clase realizadas con posterioridade ao achado de restos de interese arqueolóxico que non resulten expresamente autorizadas polo Concello, de conformidade coa resolución previa da Administración competente. O incumprimento da normativa arqueolóxica de aplicación no ámbito do Plan Especial, así como calquera deterioro, neglixencia ou abandono do Patrimonio Arqueolóxico a el correspondente, sen prexuízo de esixir a reparación do dano, será sancionado con arranxo á Lei 16/1985, do 25 de xuño, do Patrimonio Histórico Español, á Lei 8/1995, do 30 de outubro, do Patrimonio Cultural de Galicia, e demais normas que podan ser de aplicación. Art.52. Tramitación. Proxecto de Actuación Arqueolóxica. Na tramitación da licenza de calquera actividade comprendida no ámbito do Plan Especial, incluída ou non nun proxecto de edificación, e sempre que comporte movemento de terras e/ou modificación de estruturas (escavación, demolición e reedificación) será preceptivo o informe do Servizo Municipal de Arqueoloxía. Dito informe fixará as condicións nas que se debe executar a actividade pretendida, propoñendo, se é o caso, a necesidade de intervención arqueolóxica previa ou simultánea, ou a denegación da licenza de concorrer circunstancias contempladas na normativa que fose de aplicación (todo iso sen prexuízo da necesaria autorización do órgano competente en materia de protección do Patrimonio Cultural da Xunta de Galicia). Unha vez recibida a notificación da proposta de actuación arqueolóxica emitida polo Servizo Municipal de Arqueoloxía, o promotor, titular da licenza ou persoa que o represente, debe presentar no rexistro municipal e por duplicado un proxecto de intervención arqueolóxica. Dito proxecto deberá ir asinado por un licenciado superior con estudos de Prehistoria e Arqueoloxía (Decreto 199/1997, de 10 de xullo, polo que se regula a actividade arqueolóxica na Comunidade Autónoma de Galicia). Unha vez informado o proxecto arqueolóxico por parte do Servizo Municipal de Arqueoloxía, este será remitido polo Concello de A Coruña ao órgano competente en materia de protección do Patrimonio Cultural da Xunta de Galicia, a cal, como organismo competente en materia arqueolóxica (art.57 da Lei 8/1995, do Patrimonio Cultural de Galicia), autorizará a realización da intervención. Esta autorización será comunicada polo órgano competente en materia de protección do Patrimonio Cultural da Xunta de Galicia, entre outros, ao promotor, ao arqueólogo director e ao Concello de A Coruña. A intervención arqueolóxica. A actuación non poderá iniciarse ata a comunicación ao promotor, por parte do Concello de A Coruña, do correspondente permiso. Deberá ser comunicada por escrito a data de inicio (cunha antelación razoable) e finalización da intervención arqueolóxica tanto ao Servizo Municipal de Arqueoloxía do Concello, a través do rexistro xeral, como ao órgano competente en materia de protección do Patrimonio Cultural da Xunta de Galicia (capítulo III, art.9 do Decreto 199/1997, do 10 de xullo, polo que se regula a actividade arqueolóxica na Comunidade Autónoma de Galicia) con obxecto de poder efectuar a correspondente inspección. Dita inspección será competencia tanto do órgano competente en materia de protección do Patrimonio Cultural da Xunta de Galicia (capítulo III, art.15 do Decreto 199/1997, do 10 de xullo, polo que se regula a actividade arqueolóxica na Comunidade Autónoma de Galicia) como do propio Concello, quen por medio do arqueólogo municipal realizará un seguimento da intervención arqueolóxica a fin de acreditar que os traballos se desenvolvan de acordo co proxecto presentado e coa debida execución. Conservación e posta en valor dos restos arqueolóxicos. A aparición de restos arqueolóxicos no transcurso da execución do proxecto deberá ser comunicado inmediatamente á Administración, e suporá a paralización da intervención e a determinación da actuación arqueolóxica máis idónea a seguir, que será comunicada ao interesado. Á vista dos resultados da intervención arqueolóxica, o arqueólogo director presentará un informe valorativo que será informado polo arqueólogo municipal que elevará unha proposta á administración competente, quen deberá adoptar as medidas necesarias para a súa conservación, dende a continuación das obras (previa documentación e tapado con protección dos restos) ata o traslado dos achados. Igualmente poderán modificarse as condicións da autorización das obras ou do proxecto previsto. Se os restos arqueolóxicos foran susceptibles de ser conservados, o concello, previo informe dos seus servizos e da administración competente, no seu caso, establecerá as condicións para a conservación e posta en valor daqueles. Con tales condicións presentarase un Proxecto de conservación e posta en valor dos restos arqueolóxicos, que será autorizado polo órgano competente da Xunta de Galicia. A resolución municipal sobre dito proxecto incorporarase á licenza, que adquirirá así plena eficacia no que á tutela arqueolóxica se refire. En terreos públicos, no caso de que se optase pola conservación in situ, as modalidades de actuación serán: a) A conservación e correspondente integración do restos exhumados na paisaxe urbana. b) A conservación dos mesmos in situ pero ocultándoos de novo con material axeitado. En parcelas de titularidade privada, no caso de que se optase pola conservación in situ, as modalidades de actuación poderían ser: a) En soto, baixo a edificación. b) Ao aire libre. c) Novamente ocultos con material adecuado. Cando a obriga de conservar esixa unha modificación de aliñacións, tramitarase o oportuno expediente, non supoñendo en ningún caso, unha diminución do aproveitamento recoñecido, malia que a compensación correspondente non teña de obterse necesariamente nos terreos ou inmoble obxecto de intervención cando resulte incompatible co disposto na normativa de aplicación no ámbito do Plan Especial. Informe valorativo. Unha vez rematada a intervención arqueolóxica, e nun prazo non superior a 10 días (Cap. III, art.10, Decreto 199/1997, de 10 de xullo, polo que se regula a actividade arqueolóxica na Comunidade Autónoma de Galicia), o promotor, titular da licenza ou persoa que o represente, debe presentar no rexistro municipal e por duplicado un informe arqueolóxico valorativo. Dito informe deberá ser asinado polo arqueólogo director da intervención arqueolóxica. Este informe valorativo será informado por parte do Servizo Municipal de Arqueoloxía, que emitirá unha proposta de actuación a seguir. O informe valorativo e os informes municipais serán remitidos polo concello de A Coruña ao órgano competente en materia de protección do Patrimonio Cultural da Xunta de Galicia, a cal, como organismo competente en materia arqueolóxica; resolverá ben a continuación ou non das obras, ben a ampliación da intervención arqueolóxica; ou, se procede, a autorización da proposta de protección, conservación, integración ou posta en valor dos restos arqueolóxicos que poidan ser localizados segundo o apartado anterior. Esta resolución será comunicada polo órgano competente da Xunta de Galicia ao Concello de A Coruña, que dará traslado aos interesados. Memoria Técnica. Nun prazo non superior a 6 meses dende a data de remate da intervención arqueolóxica (Cap. III, art.11, Decreto 199/1997, de 10 de xullo, polo que se regula a actividade arqueolóxica na Comunidade Autónoma de Galicia), o promotor, titular da licenza ou persoa que o represente, debe presentar a Memoria Técnica arqueolóxica no rexistro municipal para informe previo do servizo municipal de arqueoloxía e o seu posterior traslado ao órgano competente en materia de protección do Patrimonio Cultural da Xunta de Galicia co obxecto de comprobar o cumprimento do establecido. No mesmo prazo deberá presentarse copia da acta de depósito dos materiais arqueolóxicos, e demais documentación complementaria, no museo correspondente. Dita Memoria deberá ser asinada polo arqueólogo director da intervención. Art.53. Contidos documentais. Proxecto arqueolóxico. Ao abeiro da Lei 8/1995, do Patrimonio Cultural de Galicia, e do Decreto 199/1997 polo que se regula a actividade arqueolóxica na Comunidade Autónoma de Galicia, o proxecto arqueolóxico da intervención debe incluír a seguinte documentación básica: 1. Situación. - Documentación histórico-arqueolóxica específica. - Documentación cartográfica: planos de situación xeral (ámbito do Plan Especial) e puntual (treito, solar ou local). - Descrición do treito, solar ou local obxecto da intervención. - Documentación gráfica: fotografía do treito, solar, edificio e/ou local obxecto da intervención.2. Resumo do proxecto construtivo. - Síntese do proxecto construtivo. - Descrición das unidades susceptibles de xerar o movemento de terras. - Normativa urbanística de aplicación que atinxe ao obxecto da intervención.3. Plano de traballo. - Metodoloxía e plano de traballo. - Memoria detallada especificando os pormenores do movemento de terras pretendido: plano de traballo e planimetría do treito, solar ou local no que se especifiquen as zonas obxecto de intervención arqueolóxica indicando a topografía previa do terreo e a resultante da escavación (en planta e seccións), e, no seu caso, análise estratigráfica de paramentos. - Planimetría do treito, solar e/ou local individualizando as zonas onde se realizará a intervención arqueolóxica.4. Orzamento. - Orzamento detallado da actuación e relación e constancia do seu financiamento.5. Ficha técnica. - Equipo técnico e medios materiais dos que se dispón. - Tempo de execución previsto (con datas de inicio, finalización e fases, se procede). 6. Outros. - No caso de propiedade privada, autorización de acceso á área de intervención dos titulares do terreo ao arqueólogo director para a realización da actividade. - Solicitude de permiso do arqueólogo director á Dirección Xeral de Patrimonio Cultural para executar a intervención arqueolóxica. Informe valorativo. Comporta o informe valorativo un avance dos resultados da intervención arqueolóxica, incluíndo por tanto a descrición básica dos traballos realizados e a documentación gráfica necesaria para permitir a avaliación do interese dos mesmos e adoptar as medidas oportunas (Cap. III, art.10, pto.1, Decreto 199/1997, de 10 de xullo, polo que se regula a actividade arqueolóxica na Comunidade Autónoma de Galicia). Deberá conter a seguinte documentación mínima: 1. Resumo descritivo dos traballos. - Descrición metodolóxica. - Interpretación estratigráfica. - Descrición de indicios, estruturas e restos materiais mobles. - De ser o caso análise estratigráfica de paramentos.2. Conclusións.3. Proposta de actuación subseguinte.4. Documentación cartográfica. - Planos de situación xeral (ámbito do Plan Especial) e puntual (treito, solar ou local). 5. Documentación planimétrica. - Planimetría específica das zonas afectadas pola intervención (control, sondaxes ou escavación en área) e perfís estratigráficos.6. Documentación fotográfica. - Fotografías xerais da intervención e de detalle (perfís, estruturas, materiais, etc.). Memoria Técnica. Considérase Memoria Técnica o conxunto de documentos necesarios para reflectir todo o proceso de traballo seguido de acordo cos obxectivos do proxecto arqueolóxico aprobado no seu día, describir e interpretar o rexistro arqueolóxico xerado e os resultados globais da actuación, acompañando todo iso da documentación gráfica necesaria (Cap. III, art.11, pto.1, Decreto 199/1997, de 10 de xullo, polo que se regula a actividade arqueolóxica na Comunidade Autónoma de Galicia). Autorización do propietario dos terreos. Art.54. Funcións da Oficina Municipal de Arqueoloxía. Deben ser funcións propias do técnico arqueólogo do Servizo Municipal de Arqueoloxía, a máis daqueloutras atribucións derivadas do Plan Especial e demais normativa de aplicación, as seguintes: - Informar calquera actuación que supoña incidencia en paramentos históricos ou movementos de terras no procedemento de tramitación da licenza, incluídos os estudos xeotécnicos. - Propoñer a modificación puntual da cautela, previo informe motivado, naqueles supostos nos que se acrediten varianzas na entidade dos indicios de interese arqueolóxico estimados a priori, e mesmo estimar a súa improcedencia cando concorran circunstancias que reflictan a esterilidade arqueolóxica do substrato. - Informar os Proxectos arqueolóxicos previa remisión ao órgano competente en materia de Patrimonio Cultural da Xunta de Galicia para a súa autorización. - Inspeccionar o desenvolvemento da actividade arqueolóxica no ámbito do Plan Especial. - Informar os Informes valorativos das actuacións arqueolóxicas, emitindo unha proposta de actuación a seguir, así como as súas memorias. - Propoñer a continuación das obras ou, pola contra, indicar a conveniencia de realizar outro tipo de actuación patrimonial complementaria. - Seguimento das obras na Zona C en cumprimento da cautela de Grao III con comunicación por escrito e con suficiente antelación ao órgano competente en materia de Patrimonio Cultural do ámbito obxecto das actuacións, así como, en calquera outra, na execución de obras municipais ou derivadas de intervencións en espazos (prazas, xardíns,.) ou edificios públicos, e mesmo vencelladas á instalación ou reparación de redes de infraestruturas, especialmente con carácter de urxencia. Á finalización das mesmas presentará un breve informe sobre a mesma, aportando a documentación gráfica e planimétrica necesaria. - Definir os criterios e medidas para a conservación e posta en valor dos restos arqueolóxicos merecedores de ser conservados, mediante informe proposta que será elevado ao órgano competente en materia de Patrimonio Cultural da Xunta de Galicia para a súa autorización. - No caso de abordar calquera tipo de actuación arqueolóxica deberá presentar o preceptivo proxecto arqueolóxico, segundo o establecido na lexislación vixente para a súa autorización polo órgano competente da Xunta de Galicia, agás os seguimentos previstos na zona C. CAPÍTULO V. PROTECCIÓN DO CAMIÑO DE SANTIAGO INGLÉS. Art.54. bis. Camiño de Santiago Inglés. No Plano 5 CATALOGACIÓN reflíctese o trazado do Camiño de Santiago Inglés aprobado polo Decreto 110/2014, de 4 de setembro. Sobre ámbito teranse en conta as determinacións contidas na Lei 3/1996, de 10 de maio, de Protección dos Camiños de Santiago (LPCS/96) e Lei 8/1995, de 30 de novembro, de Patrimonio Cultural de Galicia, no que resulten de aplicación. TÍTULO IV. TIPIFICACIÓN DAS ACTUACIÓNS DE EDIFICACIÓN CAPÍTULO I. ACTUACIÓNS XERAIS NOS EDIFICIOS EXISTENTES Art.55. Tipo de actuacións e obras nos edificios. Para determinar os contidos xerais das actuacións en edificios contemplados na súa totalidade, autorizadas e excluídas pola Normativa, segundo a clasificación dos mesmos, e de acordo coas súas características, defínense no presente Capítulo os seguintes tipos de actuacións en orde crecente do seu nivel de intervención transformadora do edificio orixinal. a) Actuacións de conservación, mantemento e reparación. b) Actuacións de restauración. c) Actuacións de rehabilitación. d) Actuacións de reestruturación. e) Actuacións de ampliación. Art.56. Actuacións de conservación, mantemento e reparación. Son aquelas actuacións encamiñadas ao mantemento das condicións de hixiene, ornato, seguridade e funcionalidade da edificación, sen que iso supoña a alteración da súa estrutura, distribución ou características formais, de acordo co establecido no Título III, Capítulo I da presente Normativa. Obras de reparación son as que se dirixen á recuperación das condicións anteriores. Pola súa propia natureza as actuacións de conservación poderán ter o carácter de actuacións parciais. Art.57. Actuacións de restauración.1. Son aquelas actuacións que teñen por finalidade xeral restituír ou reconstruír a arquitectura e a tipoloxía orixinarias da edificación. As actuacións de restauración comportan o mantemento do edificio na súa conformación orixinaria. Dentro das actuacións de restauración admitiranse: - Obras de consolidación propias para asegurar a estabilidade, hixiene e ornato do edificio podendo necesitar da aportación de elementos novos nos que a súa natureza material será igual á dos substituídos e que haberán de ser recoñecibles.2. Cando partes do edificio desapareceran, sufriran graves alteracións da súa configuración tipolóxica e arquitectónica ou fora precisa a súa adecuación funcional por cambio no programa de usos previstos no Plan Especial, admitiranse, no marco dun Proxecto Integral de Restauración, as seguintes obras: - Obras de restitución ou volta ás condicións orixinarias de elementos arquitectónicos alterados, sempre que se conte con suficiente información sobre as mesmas e se executen de conformidade cos seus materiais e acabados. - Obras de reconstrución que poidan propoñer a recuperación filolóxica das invariantes arquitectónicas do edificio con criterios de integración e coherencia formal pero con deseño diferenciado. - Obras de actualización e adecuación das condicións de habitabilidade e uso que poden incluír actuacións de consolidación con criterios de integración e coherencia formal, recomendándose evitar actuacións de carácter analóxico.3. Este conxunto de actuacións haberá de complementarse coas obras de eliminación de elementos que carezan de interese para a historia do edificio e se amosen incoherentes coas características tipolóxicas e arquitectónicas orixinarias da edificación. Art.58. Actuacións de rehabilitación.1. Son aquelas actuacións encamiñadas a mellorar as condicións funcionais e de habitabilidade dun edificio, adecuándoo ao uso específico asignado polo Plan Especial, mediante a conservación maioritaria ou integral da configuración arquitectónica e disposición estrutural orixinais, tanto interior coma exterior.2. As obras de rehabilitación, incidentes nos espazos interiores do edificio, poderán supoñer unha redistribución espacial sempre que se conserven os elementos determinantes da súa configuración tipolóxica: fachadas, accesos e núcleos de escaleira, muros de carga, disposición estrutural horizontal, patios e división en plantas. Simultaneamente ás actuacións de rehabilitación será obrigado acometer obras de conservación, mantemento e de valoración arquitectónica que incluirán, de ser o caso, a recuperación das características arquitectónicas e formais da fachada e elementos exteriores, así como dos interiores de interese (portais, escaleiras, lareiras, chemineas, etc.) coa conseguinte supresión de elementos desconformes. Art.59. Actuacións de reestruturación.1. Son aquelas actuacións encamiñadas á renovación dun edificio, incluso dos elementos estruturais, que impliquen variacións do tipo de estrutura, podendo incluír a demolición dos elementos estruturais ou en grao máximo o baleirado do edificio conservando as fachadas existentes ao exterior e o patio e a liña e o tipo de cuberta, e todo iso nas condicións establecidas no Plan Especial.2. Segundo o alcance das modificacións resultantes das actuacións distínguense dous graos nas actuación de reestruturación:. Parcial cando inclúen algún dos seguintes puntos: - O cumprimento da Normativa contra incendios mediante a construción de pasos e vías de evacuación. - A instalación de ascensores. - Cobertura e forxado de patios pechados de dimensións inferiores ao cincuenta por cento (50%) das establecidas na norma de aplicación. - Demolición e nova construción de núcleos de comunicación vertical. - Apertura de patios ou incremento do espazo libre de parcela, de acordo coas dimensións establecidas pola norma zonal de aplicación para edificios non catalogados. Xeral cando as obras nos edificios exceden o anteriormente exposto, sendo consideradas de reestruturación total no caso de baleirado do edificio conservando as fachadas existentes ao exterior, interior, e patios, os muros medianeiros e a liña e o tipo de cuberta.3. As obras de reestruturación poderán combinarse con obras de ampliación cando así o autorice o Plan Especial. En calquera caso deberán ir acompañadas das actuacións de conservación, valoración ou recuperación das características arquitectónicas, con supresión dos elementos desconformes.1. Son aquelas actuacións encamiñadas á ampliación dun edificio existente, ben por incremento do fondo edificable ou por aumentar o seu número de plantas, sen modificar as súas aliñacións exteriores e os seus planos de fachada, mantendo ou non a tipoloxía estrutural segundo o seu nivel de catalogación.2. As actuación de ampliación só poderán acometerse de modo independente cando o edificio presente unhas condicións axeitadas ao seu uso específico, en caso contrario haberán de executarse no marco de actuacións de rehabilitación ou reestruturación.3. En edificios que presenten elementos desconformes, as ampliacións só procederán se se executan simultaneamente as obras de adecuación daqueles.4. A adición de novas plantas efectuarase con criterio de integración compositiva e coherencia formal coa fachada ou fachadas existentes e, en calquera caso, segundo as directrices establecidas nas condicións xerais de estética e integración urbana desta Normativa.5. Construtivamente a adición de planta deberá resolverse con igual tipoloxía estrutural que o resto do edificio. A adición de planta levará consigo o alzado obrigatorio dos muros medianeiros, de conformidade co estatuto xurídico da medianeira. CAPÍTULO II. ACTUACIÓNS PARCIAIS NOS EDIFICIOS EXISTENTES Art.61. Actuacións de adecuación arquitectónica de fachadas e elementos exteriores.1. As obras de adecuación arquitectónica de fachadas e elementos exteriores dos edificios poderán presentar os seguintes contidos: a) En edificios incluídos no Catálogo de Protección, terán por obxecto a conservación, valoración e, de ser o caso, a recuperación das características arquitectónicas e formais orixinarias do conxunto da fachada e elementos exteriores, con supresión de elementos desconformes. b) En edificios non incluídos no Catálogo de Protección, poderán supoñer obras de adecuación parcial ou total das fachadas. Entre as obras de adecuación parcial inclúense a realización de novos acabados conformes co contorno, restitución de elementos ornamentais, ou de carpintería ou ferraxe que fosen substituídos por outras desconformes, a supresión de elementos incongruentes, como corpos engadidos en cuberta, a recomposición de ocos, etc. As obras de adecuación total supoñen a reorganización da fachada no seu conxunto, mediante a recomposición de ocos, ou, de ser o caso, a transformación de corpos voados, a realización de novos acabados e elementos construtivos e ornamentais, etc. en conformidade coas condicións xerais de estética e integración urbana do Plan Especial.2. En planos de alzados de ordenación e, de ser o caso, en ficheiro de unidades edificatorias establécense as actuacións de adecuación previstas para cada edificio, de acordo coa seguinte tipificación: Tratamento de fachada. TF. Adecuación de composición de vans, adecuación da solución construtiva do cerramento, revestimento de cachoterías vistas, etc., ou supresión de elementos descontextualizados. Supresión de elementos descontextualizados. SE. Referido entre outros á supresión ou reelaboración en fachada de elementos e corpos voados desconformes. Tratamento de medianeiras. TM. Referido aos acabados, revocos, tratamentos cromáticos, etc.3. As obras de adecuación arquitectónica, en calquera das modalidades sinaladas, só se autorizarán como actuación independente cando o edificio presente as condicións mínimas de seguridade e salubridade establecidas no art.30 desta Normativa. Cando o edificio careza desas condicións, a súa autorización só procederá cando se executen simultaneamente as obras que permitan a consecución de tales condicións.4. En relación ás galerías, permítense as obras de conservación, mantemento, reparación, restauración ou rehabilitación das existentes e excepcionalmente a súa substitución por outras idénticas ás orixinais. Art.62. Actuacións de adecuación de fachadas e elementos exteriores de locais en planta baixa.1. Teñen por obxecto a elaboración ou modificación das frontes de locais en plantas baixas, en coherencia coas características arquitectónicas do edificio e do contorno urbano histórico. En planos de alzados de ordenación e, de ser o caso, en ficheiro de unidades edificatorias identifícanse as actuacións previstas deste tipo coa denominación: tratamento do baixo. TB.2. Axustaranse ás condicións xerais de estética e integración urbana do Plan Especial.3. Poderán realizarse en calquera circunstancia, con independencia da execución de actuacións xerais no edificio. Art.63. Actuacións parciais de rehabilitación de pisos e locais.1. Consideraranse obras de rehabilitación de pisos destinados a vivenda ou de locais dedicados a outros usos as que afecten exclusivamente a elementos privativos dos mesmos co fin de mellorar as súas condicións de habitabilidade e uso, promovéndose de forma independente e individualizada.2. Só se autorizarán se o edificio presenta as condicións mínimas de seguridade estrutural e construtiva, funcionalidade das instalacións xerais de auga, saneamento e electricidade, e estanquidade fronte á chuvia, ou se se promoven simultaneamente obras dirixidas á consecución desas condicións. Art.64. Actuacións de consolidación. Son aquelas actuacións encamiñadas ao afianzamento, reforzo ou substitución que implican substitución parcial ou total dalgún elemento estrutural do edificio, con aportación de elementos novos con deseño ou natureza material igual ou diferente aos substituídos pero respectando a organización espacial, a tipoloxía estrutural e a composición exterior da envolvente do edificio (fachadas e cubertas). CAPÍTULO III. ACTUACIÓNS DE DEMOLICIÓN OU NOVA EDIFICACIÓN Art.65. Actuacións de demolición.1. As actuacións de demolición agrúpanse en: a) Demolición de elementos engadidos desconformes, ou de instalacións ou construcións secundarias dos edificios. b) Demolición parcial dun edificio. c) Demolición total dun edificio.2. No caso de demolición total ou parcial dun edificio catalogado ou incluído no ámbito do Conxunto Histórico e a súa zona de respecto, será preceptiva a presentación simultánea diante do Concello do proxecto de demolición total ou parcial e do proxecto básico de nova edificación ou obras simultáneas a acometer. O Concello concederá a licenza de demolición previa comprobación de que o proxecto básico de edificación cumpre as condicións da edificación e as de estética urbana do presente Plan Especial. Establécese un prazo máximo de seis (6) meses entre a finalización das obras de demolición e o comezo das obras de edificación. Este requisito non será preciso cando deba executarse a demolición en cumprimento dunha orde de execución, que será a que estableza prazos e obras a realizar conxuntamente coa demolición, a salvo do sinalado na licenza urbanística concedida para a edificación. Para o resto das edificacións non catalogadas, nos casos da exisencia da rehabilitación ou demolición con edificación forzosas, estarase ao disposto no artigo 1.1.8. do PXOM, en concordancia cos artigos 188 de seguintes da LOUGA. Art.66. Actuacións de nova edificación.1. Inclúense neste concepto os seguintes tipos de obras: a) De reconstrución. Ten por obxecto a reposición, mediante nova construción, dun edificio preexistente total ou parcialmente desaparecido, no mesmo lugar e reproducindo as súas características morfolóxicas. b) De substitución. Ten por obxecto a construción de novo edificio previa demolición doutro existente no seu lugar. c) De nova planta. Son as de nova construción sobre solares vacantes (NP en planos de alzados de ordenación). 2. Nos supostos contemplados nos apartados b) e c) ao non estar vinculadas a condicións estritas de conservación material dun edificio preexistente axustaranse ás Normas Xerais de Edificación e Condicións e Integración Urbana do Plan Especial, así como ás Ordenanzas Particulares da Zona. TÍTULO V. REGULACIÓN DO PATRIMONIO ARQUITECTÓNICO CAPÍTULO I. CLASIFICACIÓN DO PATRIMONIO ARQUITECTÓNICO Art.67. Clasificación xeral.1. Para os efectos de establecer o nivel adecuado de protección para cada un dos elementos do patrimonio edificado comprendidos no ámbito do Plan Especial, de conformidade coa LPCG e LOUG, procédese a súa clasificación.2. A clasificación do Patrimonio Arquitectónico indícase en Planos de Ordenación e no Ficheiro Individualizado de edificios e elementos catalogados.3. Establécense dous niveis xerais de clasificación do Patrimonio Arquitectónico, en función de que o interese da súa conservación sexa individualizado ou xenérico, á vista das súas características arquitectónicas, valores históricos e calidades ambientais. a) Patrimonio catalogado. b) Patrimonio non catalogado. Art.68. Patrimonio arquitectónico catalogado. Enténdese por Patrimonio catalogado, o conxunto de inmobles sometidos a unha protección individualizada por concorrer neles valores arquitectónicos, históricos ou ambientais que contribúen a configurar as características xerais tanto do Conxunto Histórico como do resto do ámbito do Plan Especial. Art.69. Caracteres determinantes do edificio a efectos da súa catalogación. Para os efectos da catalogación individualizada dos edificios defínense os seguintes caracteres básicos da edificación como determinantes da súa protección: - Sistema estrutural. Fai referencia á tipoloxía e organización espacial da estrutura portante, entendendo por tal o conxunto de elementos construtivos relacionados entre si que transmiten dun modo determinado e característico as cargas e sobrecargas do edificio ao solo. Diferénciase entre: elementos estruturais verticais, aqueles que transmiten ao solo as forzas horizontais (muros de carga na maioría da arquitectura catalogada); e elementos horizontais, aqueles que transmiten as cargas e sobrecargas ao sistema vertical (o sistema de vigas apoiadas en caixeado do muro de carga, na maioría da arquitectura catalogada). - Organización interna. Fai referencia aos elementos básicos de organización espacial da edificación no seu interior, diferenciándose o acceso ao edificio e a posición e/ou desenvolvemento do sistema de comunicacións verticais. - Fachada. Fai referencia ao cerramento exterior da edificación á vía pública, significándose o carácter acabado da súa composición integral. O Plan pretende a permanencia destes caracteres tipolóxicos en canto determinantes da valoración do edificio no seu conxunto. A preservación material dos elementos construtivos que os sustentan dependerá, de ser o caso, do nivel de catalogación do edificio e da explícita catalogación de ditos elementos. Art.70. Clasificación do patrimonio arquitectónico catalogado. Atendendo á gradación dos seus valores obxectivos e singulares prodúcese a seguinte clasificación do patrimonio arquitectónico catalogado, a súa aplicación concreta e individualizada establécese en planos de ordenación e no Catálogo do Patrimonio Arquitectónico Suxeito a Protección, de acordo e cos efectos establecidos nos art.75 da LOUG e 46.3 da LPCG. Nivel 1. Edificios monumentais. (En ficha: Edificio Monumental) Aplícase este nivel de protección integral ás edificacións monumentais que presentan unha excepcional calidade arquitectónica e valor histórico, teñan ou non a consideración de Ben de Interese Cultural na categoría de monumento, conforme ao establecido na LPCG. Nivel 2. Edificios de excepcional valor arquitectónico, histórico e cultural de protección integral. (En ficha: Singular valor arquitectónico integral) Aplícase este nivel de protección integral ás edificacións que, presentando igualmente unha excepcional calidade arquitectónica e valor histórico, representan fitos na escena urbana. Deben manterse na súa integridade, con especial respecto das súas características singulares e dos elementos que o compoñen, procurándose a súa conservación e recuperación. Nivel 3. Edificios de características singulares e de elevado valor arquitectónico de protección estrutural. (En ficha: Características singulares estrutural) Aplícase este nivel de protección aos edificios que posúen unha elevada calidade na súa conformación arquitectónica global, tanto exterior coma interior, o que determina a súa valoración singularizable. Deberán manterse as súas condicións arquitectónicas, volumétricas, estruturais, tipolóxicas e ambientais, sen prexuízo de obras interiores ou exteriores con elas compatibles e adecuadas ao uso pertinente, á súa estrutura e función urbana. Nivel 4. Edificios de características tipolóxicas e compositivas de especial significación arquitectónica e ambiental. (En ficha: Significación arquitectónica ambiental) Aplícase este nivel de protección a aqueles edificios de valor arquitectónico que sen presentar unhas características singulares por si mesmos responden á coherencia arquitectónica tipolóxica e ambiental do conxunto. Deben conservar os seus elementos e características fundamentais. Nivel 5. Edificios de interese ambiental no conxunto urbano. (En ficha: Interese ambiental no conxunto) Aplícase este nivel de protección ao conxunto de arquitecturas que, estando catalogadas polo Plan Especial que se revisa, experimentaron procesos de alteración da súa conformación orixinaria en aplicación da súa normativa, mantendo a coherencia ambiental do conxunto. Como tales deben ser obxecto de conservación alomenos no que á súa configuración exterior se refire. Art.71. Elementos desconformes en edificios catalogados. Nos elementos de edificios catalogados que se indican en planos de alzado de ordenación e fichas de catalogación particularizadas como desconformes en tanto non se procede á súa substitución non poderán autorizarse outras obras que as reparacións esixidas pola hixiene, o ornato e a seguridade fronte a terceiros do mesmo. Calquera actuación parcial sobre ditos elementos distinta das enunciadas ou calquera actuación xeral sobre a edificación, nos termos establecidos no art.32.3. da presente normativa, esixirá a substitución previa ou simultánea do elemento desconforme. Art.72. Patrimonio arquitectónico non catalogado. Enténdese por patrimonio arquitectónico non catalogado o conxunto de inmobles que non presentan valores arquitectónicos, nin interese histórico ou ambiental, singulares. Ao interior do Conxunto Histórico Declarado e da súa área de contorno, este patrimonio estará sometido a unha regulación xenérica mediante normas de conservación, edificación, intervención e integración ambiental. Art.73. A conservación do patrimonio arquitectónico non catalogado. O patrimonio non catalogado, non suxeito ao réxime de fóra de ordenación absoluta conforme ao establecido no artigo 2.3.2. do vixente Plan Xeral de Ordenación Municipal, estará igualmente sometido ás normas xerais de conservación de edificacións e usos. Nestes edificios poderán autorizarse todo tipo de obras das definidas nos artigos 20 a 22, admitíndose sobre os edificios que estean fora de ordenación unicamente as actuacións previstas no artigo 2.3.3. do PXOM 2013. Excepcionalmente poderán autorizarse obras parciais e circunstanciais de consolidación sobre os elementos disconformes se ditas obras se acompañan de actuacións de acomodación ás previsións do Plan. CAPÍTULO II. ACTUACIÓNS AUTORIZADAS NO PATRIMONIO ARQUITECTÓNICO CATALOGADO Art.74. Determinacións xerais.1. A autorización das obras precisas que se poidan realizar en cada edificio esixe a aportación de documentación adecuada sobre o inmoble e, no seu caso, a inspección municipal previa, que será obrigatoria cando así se estableza no Ficheiro de Unidades Edificatorias suxeitas a protección. O nivel de protección asignado no Plan determinará, á luz da inspección e documentación resultante, a admisibilidade das obras propostas e as súas alternativas ou complementos.2. En todo edificio e en todos os casos será obrigatorio, como deber que corresponde ao propietario, realizar as obras oportunas de mantemento, conservación e reparación ás que se refire o art.29 das presentes Normas. Igualmente, en calquera edificio catalogado, sexa cal sexa o seu Nivel, será posible realizar as obras de intervención apropiadas a un Nivel superior de catalogación e protección. Art.75. Documentación para a intervención no edificio.1. Para a debida documentación de cada edificio, para os efectos da xustificación das obras necesarias e das admisibles en cada Nivel, os proxectos de obras nos edificios catalogados que vaian máis alá das de conservación incorporarán a seguinte documentación complementaria da establecida no art.23 da presente Normativa:. Seccións lonxitudinais e transversais do edificio de escalas 1:100 a 1:50. Planos, de ser o caso, das zonas libres ou patios interiores, con indicación de todos os seus elementos de fábrica e vexetación, a escalas 1:100 a 1:50. Detalles de acabados interiores do edificio con indicación de pavimentación, revestimentos, escaleiras, soleiras, etc., a escalas 1:50 a 1:20. Sinalamento sobre os planos correspondentes das partes, elementos, zonas ou instalacións que requiren reparación, substitución ou outras intervencións. Documentación histórica e historiográfica do inmoble, con referencias -de ser o caso- a: autor, planos orixinais, uso inicial, planos da súa evolución e transformacións, identificación de engadidos e ampliacións coas súas datas, evolución dos usos posteriores, gravados e fotografías de época.2. Igualmente aportarase a documentación precisa para a perfecta identificación dos usos propostos, cunha análise do seu impacto e consecuencias espaciais e funcionais dos mesmos.3. No caso de actuacións parciais nos edificios ás que se refire o Título IV Cap. II destas Normas, a documentación terá igual pormenor se ben referido exclusivamente aos espazos e elementos obxecto da intervención.4. Os proxectos de intervención nos Bens de Interese Cultural estarán ao establecido no art.38 da LPCG. Art.76. Autorización de actuacións xerais. A autorización de actuacións xerais autorizables en circunstancias particulares, para cada nivel de catalogación, adoptarase previa avaliación da súa incidencia na conservación dos valores do edificio, a partir da información e recoñecemento técnico establecidos nos artigos precedentes. Art.77. Actuacións en edificios monumentais. (Nivel 1). Tipos de actuacións xerais autorizadas. Restauración conforme ao establecido no art.39 da LPCG. Establécense dúas modalidades de intervención: Plan Director de restauración, que se aplica en monumentos de maior porte, e Proxectos Integrais de Restauración para os monumentos menores con uso invariable. a) Os Plans Directores de Restauración: establecen as pautas da restauración en función dun estudo exhaustivo do edificio ou conxunto. Fixarán o programa detallado de uso e as condicións de adecuación ao mesmo, dentro das determinacións previstas polo Plan Especial. Preverán, no seu caso, as actuacións de rehabilitación, reestruturación parcial e valoración arquitectónica compatibles coa protección do edificio. b) Proxectos de Restauración: Os edificios abocados a esta modalidade poderán unicamente someterse a restauración estrita, consolidación e mantemento. Será obrigatorio presentar o levantamento planimétrico completo do edificio. Actuacións xerais autorizables en circunstancias particulares. No marco dun Plan Director de Restauración ou dun Proxecto de Restauración Integral do edificio, poderase autorizar o acondicionamento mediante actuacións de rehabilitación acompañadas das de valoración arquitectónica e de reestruturación parcial. Obras parciais autorizadas. Autorízanse, con independencia doutras actuacións xerais, obras de reparación e consolidación, así como obras de adecuación funcional tendentes ao cumprimento da Normativa de Protección de Incendios, normas técnicas sobre instalacións e accesibilidade ou similares. As actuacións nos edificios declarados BIC someteranse á previa autorización da Administración de Patrimonio da Xunta de Galicia. Art.78. Actuacións en edificios de excepcional valor arquitectónico, histórico e cultural de protección integral. (Nivel 2). Tipos de actuacións xerais autorizadas. Conservación, restauración. Ademais do contido documental establecido nos arts.23 e 76 da presente Normativa para os proxectos de intervención neste tipo de edificios, o proxecto conterá a seguinte documentación: - Xustificación da supresión de elementos desconformes, proxectos de composición ou restitución, cando existan elementos alterados incongruentes coa composición arquitectónica do monumento. - Ficha-inventario dos elementos da intervención e o seu contorno que reflicta as súas características, historia, patoloxía, autor e que conteña fotografías do elemento e planos. - Xustificación dos criterios de intervención e do cumprimento da normativa particular. - Detalles de solucións adoptadas para os elementos construtivos ou ornamentais cando se prevexa a substitución ou reposición das mesmas. - Detalles de elementos de cuberta, cando se prevexa a substitución ou reposición da mesma, a escala mínima 1:20. Actuacións xerais autorizables en circunstancias particulares. Acondicionamento mediante actuacións de rehabilitación acompañadas das de valoración arquitectónica e de reestruturación parcial con mantemento do sistema tipolóxico estrutural na súa disposición espacial orixinaria, utilizando de preferencia materiais iguais, semellantes ou análogos aos orixinais que, sen embargo, deberán ser recoñecibles. Ampliación prevista en fichas de catalogación. Obras parciais autorizadas. Así mesmo permítense obras parciais de restauración que de non desenvolver un Proxecto Integral de Restauración, estarán limitadas ás de reparación e adecuación funcional definidas no art.57 como admisibles dentro das actuacións de restauración. Igualmente autorízanse obras de consolidación. Art.79. Actuacións en edificios de características singulares e de elevado valor arquitectónico de protección estrutural. (Nivel 3). Tipos de actuación xerais autorizadas. Conservación, restauración, rehabilitación. Actuacións xerais autorizables en circunstancias particulares. Reestruturación parcial con respecto aos caracteres determinantes da catalogación e mantemento do sistema tipolóxico estrutural, utilizando de preferencia materiais similares, semellantes ou análogos. Reestruturación xeneralizada ou total que procure a recuperación da tipoloxía arquitectónica alterada, tanto no que se refire á estrutura coma aos demais caracteres definidos como determinantes da catalogación no Plan Especial. Dita recuperación poderá alcanzarse tanto pola vía de recuperación filolóxica das invariantes arquitectónicas do edificio coma pola vía da reinterpretación non analóxica das mesmas producida con criterios de integración e coherencia formal. Excepcionalmente permitirase a reestruturación xeneralizada ou total con mantemento do sistema tipolóxico estrutural e conservación dos elementos de accesos e núcleos de escaleiras, cando fosen identificados en ficha individualizada de catalogación como caracteres determinantes, cando se xustifique por un estado de ruína declarado ou deterioro estrutural xeneralizado apreciado pola inspección técnica municipal. Utilizaranse de preferencia materiais similares, semellantes ou análogos aos substituídos. Cando en razón do estado de ruína, algún elemento do sistema estrutural vertical ou partes do mesmo tiveran perdida a súa función resistente, e non se poida recuperar por vía da súa consolidación, procederase á substitución da súa función portante cunha solución estrutural que evite os incrustamentos dos novos elementos nos muros; e todo iso sen prexuízo da consolidación do muro medianeiro para a súa conservación, igual que a dos restantes muros catalogados. En todas as actuación conservaranse, en todo caso, os elementos catalogados e respectaranse os caracteres determinantes da catalogación. Obras parciais autorizadas. Autorizaranse, con independencia doutras actuacións xerais, as parciais de conservación, de rehabilitación de pisos e locais, de consolidación e as de adecuación arquitectónica de fachadas e elementos exteriores e de reordenación volumétrica previstos en fichas individualizadas de catalogación e planos de alzados de ordenación. Art.80. Actuacións en edificios de características tipolóxicas e compositivas de especial significación arquitectónica ambiental (Nivel 4). Tipos de actuacións xerais autorizadas. Conservación, rehabilitación, reestruturación parcial con respecto dos caracteres determinantes da catalogación, con mantemento do sistema tipolóxico estrutural e utilizando de preferencia materiais similares, semellantes ou análogos aos orixinais, conservando os elementos de acceso e núcleos de escaleiras cando se identifiquen como caracteres determinantes en ficha individualizada de catalogación. Actuacións xerais autorizables en circunstancias particulares. Reestruturación xeneralizada ou total xustificada por un cambio no programa de usos, estado de ruína declarado ou deterioro estrutural xeneralizado apreciado pola inspección técnica municipal, con mantemento do sistema tipolóxico estrutural. Ampliación contemplada en plano de alzados do Plan Especial. En todas as actuacións conservaranse, en todo caso, os elementos catalogados e respectaranse os caracteres determinantes da catalogación. Obras parciais autorizadas. Autorizaranse, con independencia doutras actuacións xerais, as obras parciais de conservación, de rehabilitación de pisos e locais, de consolidación, e as de adecuación arquitectónica de fachadas e elementos exteriores e de reordenación volumétrica previstas en fichas individualizadas de catalogación e planos de alzados. Art.81. Actuacións en edificios de interese ambiental no conxunto. (Nivel 5). Tipo de actuacións xerais autorizadas. Conservación, rehabilitación, reestruturación. Actuacións xerais autorizables en circunstancias particulares. Ampliación contemplada en plano de alzados do Plan Especial. En todas as actuacións conservaranse, en todo caso, os elementos catalogados e respectaranse os caracteres determinantes da catalogación. Obras parciais autorizadas. Autorízanse con independencia doutras actuación xerais, as obras parciais de conservación, de rehabilitación de pisos e locais, consolidación, e as de adecuación arquitectónica de fachadas e elementos exteriores e reordenación volumétrica previstas en fichas individualizadas de catalogación e planos de alzados. CAPÍTULO III. ACTUACIÓNS AUTORIZADAS NO PATRIMONIO ARQUITECTÓNICO NON CATALOGADO Art.82. Determinacións xerais. Os propietarios virán obrigados a cumprir os deberes xerais de conservación dos inmobles, realizando as obras oportunas de mantemento, conservación e reparación, referidas nas presentes Normas. No ámbito do Conxunto Histórico Declarado e a súa zona de respecto, e en virtude da protección xenérica que dita declaración establece, o tipo de actuacións permitidas nos edificios non catalogados queda supeditada ao resultado da inspección previa e da análise da documentación aportada podéndose, en casos xustificados, establecer condicións de actuación propias dos edificios catalogados diante do achado de elementos singulares. Art.83. Documentación para a intervención no edificio. Con carácter xeral será a establecida no art.23 da presente Normativa. O Concello, poderá esixir a complementación da información mediante a solicitude da documentación prevista no art.76, de consideralo necesario para un mellor análise do inmoble. Art.84. Actuacións en edificios non catalogados. Nos edificios non catalogados seralles de aplicación as condicións xerais de edificación conforme o establecido no art.73 da presente Normativa. Dentro do ámbito declarado Conxunto Histórico e na súa área de respecto, no suposto de substitución anticipada, terán o carácter de nova edificación estando aos parámetros volumétricos de referencia definidos en planos e alzados de ordenación. Fóra deste ámbito estarase ao disposto no punto 5 do artigo 7.2.2. do vixente Plan Xeral de Ordenación Municipal. Art.85. (Eliminado) TÍTULO VI. NORMAS XERAIS DA EDIFICACIÓN CAPÍTULO I. CONDICIÓNS XERAIS DE VOLUME Art.86. Contido. As presentes Normas da edificación, serán de aplicación no ámbito do Plan Especial. Para o non previsto nelas, estarase ao establecido no Plan Xeral de Ordenación Municipal. As súas determinacións estarán supeditadas ás particulares que en cada caso concreto especifica o Plan Especial. No ámbito do conxunto declarado e no seu contorno, canda da aplicación supletoria das Normas do Plan Xeral de Ordenación Municipal se deriven aspectos referidos á intervención na edificación en canto á implantación, volumetría ou deseño, deberá solicitarse autorización previa da Administración competente en materia de Patrimonio Cultural. Art.87. Aliñacións. Entenderase por aliñación aquela liña límite da parcela que separa esta dos espazos libres públicos. Con carácter xeral, as aliñacións actuais mantéñense e terán o carácter de aliñación oficial, salvo indicación expresa en planos de ordenación. Art.88. Rasantes. Entenderase por rasante o perfil lonxitudinal dunha vía. A cota de rasante medirase en puntos do eixe. Para a medición das alturas da edificación utilizarase a rasante da calzada ou, de existir, das beirarrúas en contacto coas aliñacións. Con carácter xeral, e salvo que o Plan Especial ou os instrumentos que o desenvolvan sinalasen outras, as rasantes actuais mantéñense e terán o carácter de rasantes oficiais. Art.89. Parcela. É a porción de superficie dun terreo, deslindada nunha unidade predial en poligonal cerrada, con acceso ao Rexistro da Propiedade e ao seu catastro, e propiedade dunha persoa ou entidade xurídica pública ou privada. A superficie real da parcela, para os efectos das presentes Normas, será a que resulte da súa medición no terreo sobre un plano horizontal, con independencia da que figure noutros documentos rexistrais ou catastrais. Con carácter xeral as parcelas, en cumprimento do artigo 46.2 da LPCG, no ámbito do Conxunto Histórico declarado e a súa Zona de Respeto, non poderán agregarse ou segregarse, coas excepcións reguladas expresamente na presente Normativa e indicadas en planos de ordenación. Fóra dos ámbitos anteriores admitiranse sempre as agregacións de parcelas, ou as segregacións delas sempre que admitan a implantación dunha vivenda por planta e reúnan as condicións de solar, agás condicións máis limitativas contidas nas normas zonais de aplicación. Art.89bis. Unións funcionais. Poderanse establecer unións funcionais entre inmobles colindantes destinados ao mesmo uso, sempre que o seu nivel de catalogación sexa igual ou inferior a 4, e non afecte ao patrimonio arqueolóxico. Para isto deberanse manter os elementos catalogados e os seus caracteres determinantes de acordo co disposto no ficheiro de Catálogo, así mesmo, conservaranse os muros medianeiros sen prexuízo das comunicacións entre parcelas que foran necesarias para a súa funcionalidade conxunta. En ningún caso esta permeabilidade entre plantas dos edificios afectará á lectura espacial individual dos mesmos, conservando o seu carácter orixinal. Os rótulos comerciais serán independentes e relacionados con cada edificio. Art.90. Fondo edificable. É a dimensión da profundidade da edificación entre dous planos opostos de fachada, medida perpendicularmente á aliñación oficial en cada punto da mesma. Fondo máximo edificable pode establecerse mediante: a) Fixación directa do seu parámetro en metros ou indicación gráfica en planos de ordenación. b) Delimitación indirecta do seu valor en función dos recuamentos. As Ordenanzas Particulares de Zona poderán distinguir entre o fondo máximo de edificación en planta baixa e fondo de edificación en plantas piso. En edificios suxeitos a algún tipo de protección manterase o fondo existente da edificación principal en todas as súas plantas, salvo indicación en contra. Sen prexuízo do disposto con anterioridade, con carácter excepcional, cando por motivos de accesibilidade se requira a implantación dun aparello elevador en vivendas existentes, e este non se poida instalar entre os dous planos opostos de fachada, poderase exceder a liña de edificación posterior ou lateral con saíntes para dito fin (segundo as normativas de aplicación), sometendo a súa estética á valoración da integración compositiva na fachada e coas determinacións establecidas no Capítulo II do título VI no referente ás condicións xerais de estética urbana. A súa implantación non poderá alterar caracteres determinantes do edificio, nin afectar a elementos ou espazos catalogados. A Comisión Asesora deberá avaliar a integración compositiva e estética de caixas de ascensores que sobresaian da liña de edificación posterior e lateral. Art.91. Superficie ocupada. É a comprendida dentro dos límites definidos pola proxección vertical sobre un plano horizontal das liñas externas de toda a construción, incluso voos pechados, de ser o caso. Cando se autoricen ocupacións baixo rasante por non afectar ao patrimonio arqueolóxico, estas poderán ocupar a totalidade da parcela, salvo indicación expresa nas Normas Particulares de Zona. Enténdese por coeficiente de ocupación máxima a relación porcentual entre a superficie ocupada ou ocupable pola edificación e a superficie total do terreo ou área de referencia. Con carácter xeral, salvo determinación en contra das Normas Particulares de Zona, o Plan Especial consolida o coeficiente de ocupación actual para a edificación existente. Art.92. Soportais. Designase con este nome ao espazo de uso público incorporado ao viario público, cuberto pola edificación a nivel non inferior á primeira planta, definido entre a aliñación e a liña exterior da edificación. Non terá outra ocupación en planta baixa e soterrada que os piares de soporte das plantas superiores en liña de fachada. Na edificación de nova planta os soportais construiranse no treito de fachada que se sinale expresamente en planos de ordenación. Art.93. Altura da edificación. A altura da edificación é a dimensión vertical dun edificio. Con carácter xeral o presente Plan Especial consolida as alturas existentes, establecendo en Planos e Alzados de Ordenación parámetros de referencia para a integración das obras de ampliación ou nova edificación. Para a súa regulación poderanse utilizar unha ou ambas as dúas destas magnitudes:. Distancia vertical desde a rasante da beirarrúa á que dea fronte a edificación, marcada en altura de cornixa en relación aos alzados de edificios existentes, ou ben en metros. Número total de plantas da edificación. A altura máxima é a que non pode superarse coa edificación, podéndose distinguir entre altura máxima de cornixa e altura de coroación:. Altura máxima de cornixa é a distancia vertical medida en liña de fachada desde a rasante oficial ata a cara superior do forxado que forma o teito da última planta. Altura máxima de coroación é a distancia vertical medida ata a cumieira ou parte máis alta da cuberta do edificio. As edificacións existentes que teñan unha altura que supere á altura de referencia definida no plano de ordenación correspondente, entenderase que se atopan en situación de desconformidade parcial, estando ao disposto nos arts.73 e 84 da presente Normativa. Art.94. Medición de alturas. Para os efectos do seu establecemento en metros a altura máxima da edificación medirase na vertical do punto medio da liña de fachada a partir da rasante da beirarrúa e ata a cara superior do forxado que forma o teito da última planta en liña de fachada. Para os efectos da medición da altura polo número de plantas contabilizaranse as plantas piso, a baixa e o ático baixo cuberta cando se autorice a súa existencia. Art.95. Determinación de alturas. En planos e/ou alzados de ordenación determínase a altura das edificacións. En planos de alzados indícase a altura de cornixa para as novas edificacións e adicións de planta, con relación á das edificios existentes de contorno. Así mesmo o Plan Especial determina o número máximo de plantas para cada unha das edificacións, que serán as existentes para os edificios catalogados, agás ampliación. Art.96. Correspondencia entre altura e número de plantas.1. Para a nova edificación establécese a seguinte correspondencia métrica entre número de plantas da edificación e altura máxima da liña de cornixa: 3,70 m para edificación de planta baixa.6,60 m para edificación de planta baixa máis un piso.9,70 m para edificación de planta baixa máis dous pisos.12,80 m para edificación de planta baixa máis tres pisos.15,90 m para edificación de planta baixa máis catro pisos.18,00 m para edificación de planta baixa máis cinco pisos.2. Cando unha parcela ou solar se atope contiguo a edificios catalogados, a nova edificación procurará axustar a súa altura de teito de planta baixa e a súa altura de cornixa ás respectivas alturas da planta baixa e de cornixa de ditos edificios catalogados, que serán tomadas como puntos fixos de referencia para a composición do novo edificio, salvo que, no segundo dos casos, non exista correspondencia entre o número de plantas do edificio catalogado e o autorizado no novo edificio. Art.97. Cuberta e construcións por riba da altura máxima de cornixa.1. Con carácter xeral mantéñense as envolventes de cubertas dos edificios existentes, salvo adaptación voluntaria as condicións establecidas no parágrafo 2 do presente artigo, ou esixencia de adaptación á mesma sinalada coa clave “AC” nos planos de alzados e/ou na ficha de catálogo correspondente, no seu caso.2. Nas obras de nova edificación, de ampliación das existentes ou de adecuación de cuberta AC, as construcións que excedan a altura máxima de cornixa deberán quedar en todas as súas partes incluídas baixo o plano da cuberta, agás cando se autoricen plantas ático. Baixocuberta autorízanse usos dos autorizados na planta inmediatamente inferior. Permitiranse tamén os usos complementarios tales como trasteiros e instalacións. Neste suposto, as cubertas resolveranse a dúas, tres ou catro augas. A pendente dos planos inclinados da cuberta que constitúen a súa envolvente quedará establecida polo ángulo de inclinación expresados en graos que, en ningún caso, será maior de 30º. Os faldróns presentarán unha pendente continua sen quebras. A altura máxima do cumio ou da cuberta será de 3,50 m, medidos desde a cara superior do último forxado, de conformidade co regulado no artigo 118 da presente normativa.3. Sobre o plano da cuberta e por riba da altura de coroación do edificio permitirase a instalación de chemineas, bufardas, antenas ou similares, nas condicións reguladas nos artigos 120, 118bis e 121, respectivamente. Art.98. Plantas da edificación.1. Para os efectos da ordenación da altura da edificación consideraranse as seguintes plantas: Ático. Planta piso. Planta baixa. Art.99. Planta Ático. É aquela planta comprendida entre a cara superior do último forxado e a cara inferior da cuberta que dispón de plano de cerramento e/ou luces diferenciada do plano de cuberta. Terá a consideración de planta piso. O recuado a liña de fachada será de dous metros. A diferenza de altura entre liña de cornixa da edificación e liña de cornixa do ático será coma máximo de 2,5 m. A pendente do plano de cuberta non será menor de 20º nin maior de 25º, cunha altura máxima do cumio de 3,50 medidos dende a altura de cornixa da edificación. O plano de alzados de ordenación prevé a pervivencia de plantas ático, nalgúns casos previa á súa adecuación ás disposicións deste artigo, identificándoas como actuación TA. Art.100. Planta baixa. Enténdese por planta baixa a planta inferior do edificio da cal o solo atópase á altura, por riba ou como máximo 0,60 m por debaixo da beirarrúa ou rasante oficial en contacto coa edificación. A altura libre da planta baixa en actuacións de nova edificación, non será inferior a 2,80 m, cumprindo as condicións esixidas polo art.96 da presente Normativa. Os seus accesos deberán garantir a supresión das barreiras arquitectónicas agás no caso de que poidan afectar á conservación do patrimonio arqueolóxico. A altura da planta en edificios catalogados virá determinada pola adaptación dos forxados á composición das fachadas que se protexen. Art.101. Planta piso. É aquela cuxo solo está por riba do forxado de teito da planta baixa. En actuacións de nova edificación, a altura libre mínima da planta piso será a establecida nas normas de habitabilidade vixentes. En obras de reestruturación por cambio de uso, a altura das plantas resultantes deberá axustarse ás condicións do novo uso. No caso de tratarse de edificios catalogados, a altura das plantas virá determinada pola adaptación dos forxados á composición das fachadas que se protexen. Art.102. Voos da edificación.1. Enténdese por voo da edificación a superficie ou volume construído e utilizable de planta piso que sobresae do plano vertical definida pola aliñación de fachada ou liña de edificación. As cornixas e beirados aos efectos do presente artigo non terán a consideración de voos, regulándose a súa construción nas Condicións Xerais de Estética Urbana.2. Segundo as características volumétricas dos voos distínguense: a) Balcóns. b) Corpos voados.3. Enténdese por balcón a superficie en saínte, sobresaínte do plano de fachada da edificación e cerrada tan só con antepeito ou varanda. O saínte máximo de balcóns será de 0,90 metros, agás maior limitación na norma zonal correspondente, autorizándose unicamente varandas e enreixado, ata unha altura máxima de 1,20 m sobre o nivel do solo acabado da planta respectiva, como elemento de cerramento. A altura libre mínima entre a rasante oficial e a cara inferior do voo do balcón será de 3,20 m. Nas novas edificacións non se permiten balcóns, salvo que se xustifique a súa disposición considerando as edificacións catalogadas do contorno. Neste caso deberá contar co informe favorable da Comisión Asesora do Plan Especial. Nas actuacións de adición de planta en edificacións existentes estarase ao disposto polas Condicións Xerais de Estética Urbana.4. Enténdese por corpo voado o volume habitable pechado construído en beirada e sobresaínte do plano ou liña de fachada do edificio. Na nova edificación, o saínte máximo do corpo voado será de 0,90 metros, agás maior limitación na norma zonal correspondente. Con carácter xeral en nova edificación só se autorizarán corpos voados pechados en plantas situadas por riba da planta inmediatamente superior á planta baixa.5. A galería constitúe unha variante do corpo voado pechado. Enténdese por galería o corpo voado acristalado, exento e acaroado ao muro de fachada, cunha estrutura horizontal independente da do resto da planta piso correspondente. Igual consideración terán os miradoiros. Na nova edificación poderán autorizarse corpos voados pechados, na variante de galería en fachada principal así como en fachadas posterior ou lateral ao patio ou espazos libres privados, sempre que se xustifique a súa disposición en consideración ás edificacións catalogadas do contorno, cumprindo sempre as condicións fixadas nesta normativa. Excepcionalmente poderán autorizarse outros corpos voados pechados cando os edificios catalogados de contorno presenten dita disposición e as novas fachadas contribúan á valoración da arquitectura catalogada. Nun e no outro caso, deberán someterse a informe da Comisión Asesora do Plan Especial. Art.103. Entrantes. Prohíbese a disposición de entrantes no plano de fachada para a formación de terrazas ou balcóns. CAPÍTULO II. CONDICIÓNS XERAIS DE ESTÉTICA URBANA Art.104. Definición e ámbito.1. As condicións de estética son as que se impoñen á edificación e demais actos de incidencia urbana co propósito de obter os mellores resultados en canto á preservación do ambiente urbano e á valoración e mellora da imaxe do ámbito do Plan Especial. As condicións que se sinalan son de aplicación a todas as actuacións suxeitas a licenza municipal dentro do ámbito BIC e a súa área de respecto, así como no conxunto das edificacións catalogadas e naqueles de nova edificación colindantes coas mesmas. O Concello poderá requirir aos propietarios para que executen as actuacións necesarias para axustarse ás condicións que se sinalan nestas Normas.2. A defensa da imaxe, o ambiente urbano e o fomento da súa valoración e mellora, correspóndelle ao Concello, polo que calquera actuación que puidera afectar á percepción do conxunto histórico e do seu contorno deberá axustarse ao criterio que, ao respecto, manteña; e iso sen prexuízo das competencias doutras administracións. De conformidade co establecido nestas Normas e na lexislación vixente, o Concello, mediante resolución debidamente motivada, poderá denegar ou condicionar calquera actuación que resulte inconveniente ou lesiva, por non harmonizar coa condición ambiental do ámbito do Plan Especial, indicando na resolución os aspectos que deben ser corrixidos. O condicionamento da actuación poderá afectar ás características das fachadas, das cubertas, dos ocos e á súa composición, aos materiais empregados e o modo no que se empreguen, á súa calidade ou á súa cor, dos elementos sobrepostos tales coma cableados, baixantes, toldos, marquesiñas, rótulos, etc.; á vexetación nas súas especies e o seu porte e, en xeral, a calquera elemento con incidencia na imaxe urbana.3. As novas construcións e as modificacións das existentes deberán responder no seu deseño e composición ás características dominantes do ambiente en que se van emprazar, de acordo co disposto no art.104 da LOUG. A tal fin, poñerase especial coidado en harmonizar sistemas de cubertas, cornixas, posición de forxados, ritmos, dimensións de ocos e macizos, composición, materiais, cor e detalles construtivos, recomendándose como norma xeral a maior sinxeleza, evitando a imitación historicista de arquitecturas correspondentes a épocas pasadas e posibilitando, polo tanto a reinterpretación das invariantes arquitectónicas. Art.105. Fachadas.1. As fachadas contiguas ou flanqueadas por edificacións obxecto de protección individualizada, harmonizarán os seus criterios compositivos buscando a integración dos elementos básicos de composición (cornixas, beirados, impostas, voos, zócolos, recercados, etc.) cos das edificacións existentes.2. En todo caso, as solucións de ritmos e proporción entre ocos e macizos na composición das fachadas, deberán adecuarse ás características tipolóxicas das edificacións de contorno, e ás especificas das edificacións catalogadas, se a súa presenza e proximidade o impuxese.3. As fachadas posteriores trataranse na súa composición e materiais coherentemente coas da fachada principal.4. Nas obras que afecten á planta baixa dos edificios haberase de manter o criterio compositivo do conxunto da fachada.5. En edificios non catalogados, poderá procederse á modificación das características dunha fachada existente de acordo cun proxecto adecuado que garanta un resultado de mellora do conxunto arquitectónico e da súa relación cos edificios colindantes.6. Aínda que deberá primar o emprego de materiais e técnicas tradicionais, excepcionalmente poderán autorizarse solucións de composición de fachada diferentes ás reguladas nos arts.112, 113 e 114 para edificios de nova construción de carácter dotacional. Estas solucións haberán de garantir a integración ambiental e compositiva no contorno, incorporando a arquitectura contemporánea como novo referente da escena urbana.7. Con carácter xeral a composición estética das fachadas e a súa adecuación ao contorno deberán ser informadas como requisito previo ao despacho das licenzas. Art.106. Acabados e materiais de fachada.1. A elección dos materiais para a execución da fachada fundamentarase no tipo de fábrica e calidade de revestimentos, así como no despece, textura e cor dos mesmos en función dos criterios de composición e estéticos da zona.2. Autorízanse os seguintes acabados en orde de preferencia para a conformación xeral das paramentos das fachadas principais das novas edificacións. a) Enfuscado e revoco. b) Fachadas mixtas de pedra e revocos. c) Fachadas de pedra vista con solucións construtivas de cantería ou perpiaños.3. Prohíbense, explicitamente, os seguintes acabados de paramentos: chapado de pedra, revestimentos cerámicos ou vitrificados, formigón visto, bloques de formigón, paneis prefabricados en calquera material, revestimentos executados por proxección mecánica imitando revocos, cachotería sen revestir. Admítense o formigón visto e os perfís metálicos en elementos particulares da fachada, coma linteis e xambas de ocos, impostas, beirados e similares.4. Poderán ser pintados ou recibir tratamento de cor todos os elementos que forman parte do aspecto exterior da edificación excepto: a) Os formados por granito ou elementos pétreos. b) Os materiais cerámicos. c) Os revestimentos formadas por revocos pétreos.5. Os edificios existentes obxecto de catalogación individualizada estarán ao tratamento de fachada que se corresponda coa natureza dos seus materiais. En edificacións existentes no patrimonio arquitectónico non catalogado, manteranse os acabados autorizados nos apartados 2 e 3, e procederase á progresiva substitución dos acabados de paramentos prohibidos. Art.107. Acabados de enfuscado e revoco.1. Os acabados serán lisos ou de texturas de grao fino, excluíndose os de textura rugosa tanto en enfuscados coma en revocos. Non se admitirán despeces simulando cantería nin debuxos xeométricos, coa única excepción dos edificios da Unidade Urbana de María Pita e demais edificacións catalogadas que presentan dita disposición. En edificacións existentes de muros de cachotería pétrea utilizaranse preferentemente os enfocados de cal. Manteranse ou renovaranse os revocos existentes en todos os seus elementos.2. Autorízanse as seguintes cores: a) En fachadas: gamas en tonalidades terras naturais, ocre amarelenta ou sienas; gamas rosáceas, e branco en tonalidades óso. b) En medianeiras e chemineas utilizaranse cores que se aproximan aos enfuscados tradicionais.3. Os elementos en releve existentes nas fachadas, tales como impostas, pilastras, recercos, ou calquera outra, serán pintados dunha mesma cor, utilizándose para iso calquera dos previstos no presente Plan Especial, cunha tonalidade diferente que a dos paramentos, dentro da mesma gama. Todos os elementos en releve deberán ser pintados integramente, no seu volume aparente, co mesmo ton. Non poderá finxirse ou diferenciarse mediante tratamento de cor ningún elemento que non presente releve ou non estea situado en diferente plano que os entrepanos. Admitirase, sen embargo, a formación mediante cor dun falso zócolo definido por liñas sempre horizontais para protexer a edificación de salpicaduras e sucidade. A altura máxima que poderá acadar este zócolo é de 1/3 da altura da planta baixa. A cor do zócolo determinarase entre os autorizados, e sempre dun ton igual ou lixeiramente máis escuro que o das demais molduras da fachada.4. O Concello poderá establecer mediante unha Ordenanza de Cor unha paleta ou paletas de máis ampla gama de cores específicos, que deberá ser obxecto de Informe pola Comisión Asesora do Plan Especial e informe favorable do órgano competente da administración autonómica. Art.108. Acabados mixtos de pedra e revoco.1. Quedan así definidas aquelas fachadas que presenten elementos ou superficies de granito ou pedra á vista, combinados con entrepanos ou outros elementos revocados nas súas fachadas. En edificios existentes manteranse as superficies revocadas na mesma extensión e sobre os mesmos elementos que no presente. Nos casos de evidente certeza sobre a existencia de cantería ou elementos de boa fábrica debaixo do revestimento, poderán despoxarse de revocos elementos en releve tales coma impostas, recercos, gardapós, canterías de esquina, lenzos e repisas, non debendo procederse ao picado de revocos nos entrepanos que recubran cachotes ou mampostería desconcertada.2. Os revocos existentes poderán ser renovados e a cor final das superficies será o branco, admitíndose a presenza doutros pigmentos sen que estes sobrepasen o cinco por cento do volume total da mestura.3. Se nalgunha planta os ocos careceran de homoxeneidade co resto do edificio por falta de recercos, estes poderán crearse diferenciando os planos (mediante refundido, recrecido ou corte no enfuscado) e pintándoos posteriormente, imitando a tonalidade da pedra do edificio. Art.109. Acabado en pedra vista. Defínense así as fachadas construídas en cantería e perpiaños de granito. Evitaranse as superficies acadadas con labra ou buxarda, sendo preferente a labra fina ou rugosa con martelina, trinchante ou escoda e apicoada. Poñerase especial coidado en evitar a introdución de granitos de tonalidades inadecuadas: gris (granitos de Parga, Lugo, Segovia,.) rosa (Porriño,.), ou con tratamentos inadecuados (sen desbastar ou pulidos). O tratamento de xuntas de fábrica será sempre con morteiros de cal e area entoada coa cor da pedra, quedando a xunta a pano ou lixeiramente refundida e perfectamente lavada sen manchar a pedra. Art.110. Medianeiras e pinchos vistos. Exceptuando as construídas con cantería de pedra, e as revestidas de elementos de cinc ou lousa, deberán ser revocadas con morteiros bastardos de cal, cemento e area. En edificios con solucións de fachada en pedra vista procurarase unha entoación similar á mesma mediante pigmentos minerais, sen proceder en ningún caso ao seu repunte. Art.111. Composición e ocos de fachada. As fachadas formalizaranse a partir de eixes compositivos de fenestración verticais e horizontais cuxa posición e número dependerá da fronte de fachada e do número de plantas, sendo reflexo do dominante na rúa ou contorno no que se enmarca. A formalización de fachadas na edificación de nova planta deberá ser resultado dunha triple comprobación: a) Valoración ambiental da inserción da proposta no alzado xeral do treito de rúa. b) Estudo da secuencia compositiva dos edificio catalogados colindantes. c) Condicións particulares: fronte edificada, altura da edificación, tipo arquitectónico adoptado. Establécense con carácter xeral os seguintes eixes de composición atendendo á fronte de fachada: a) Eixes verticais de apertura de ocos: - En parcelas con frontes menores de 6,00 m as fachadas resolveranse preferentemente con dous eixes. - En parcelas con frontes comprendidos entre 6,00 m e 9,00 m, resolveranse preferentemente con tres eixes. Para frontes de parcela maiores de 4,50 m a distancia entre eixes deberá permitir que o ancho dos macizos entre vans sexa alomenos igual ao ancho do oco. Isto é, unha distancia mínima entre eixes de 1,8 veces o ancho do van. A distancia entre os eixes extremos e os bordos de fachada será coma mínimo 1,30 m e, en ningún caso, menor que a distancia entre o bordo do muro medianeiro, se o houbese, e o eixe de medianeira. O ancho de van será único para as plantas altas e non maior de 1,20 m. b) Eixes horizontais de apertura: Non se permite a apertura de ocos continuos de forxado a forxado. Todos os linteis estarán situados á mesma altura e a súa distancia á cara inferior do forxado será como mínimo de 0,20 m. Non se permitirán ocos de iluminación de escaleiras en fachada principal. Art.112. Características dos ocos de fachada.1. Os ocos tipo de fiestra serán rectangulares, con predominio da dimensión vertical, e a súa proporción será a tradicional ¾, ou ben proporcións 2/3, 1/√2, sección áurea ou similares, non admitíndose formas rectangulares apaisadas. A composición de fachadas resolverase adoptando unha das proporcións tipo referidas. Permítese o resgado do oco ata a cota do solado formando fiestras balconeiras ou panos acristalados. Se a solución compositiva o aconsellara, admítese a combinación do oco tipo con outros de proporción 1/1 coas seguintes determinacións: - Os ocos de proporción 1/1 admítense como complemento á composición e non poderán utilizarse de forma exclusiva. - Nunha mesma planta non poderán empregarse conxuntamente ocos tipo e de proporción 1/1, admitíndose as seguintes combinacións: ocos tipo exclusivamente; fiestras balconeiras, exclusivamente; ocos de proporción 1/1 exclusivamente; composición de ocos tipo e fiestras balconeiras e composición de ocos de proporción 1/1 e ventás balconeiras. - Os ocos de proporción 1/1 dispoñeranse a eixe horizontal nunha banda comprendida entre a altura de lintel do oco tipo e a súa altura de antepeito. - O ancho de van dos ocos de proporción 1/1 será como máximo o adoptado para a resto dos ocos.2. Admítense saíntes sobre o pano de fachada nas condicións establecidas na presente normativa, e sempre que os cerramentos sexan lixeiros, tipo enreixado, sen admitirse antepeitos cegos. A modulación de carpinterías dos corpos voados acristalados adaptarase aos da zona e formalizarase de tal xeito que os montantes coincidan cos eixes dos ocos de plantas inferiores ou estean centradas respecto aos mesmos. Este corpo entregarase en cornixa á cuberta. Art.113. Composición e acabados en plantas baixas.1. A composición da planta baixa seguirá a modulación de ocos das plantas superiores, debendo ser definida no proxecto e autorizada conxuntamente coa licenza de edificación. En xeral os ocos terán forma rectangular vertical, cunha anchura que non poderá exceder en 0,70 metros á das ocos de fachada en plantas superiores, e nunca superior a 1,80 metros. Os ocos poderán ser resgados ata o solo do local, ou dispoñerse sobre un zócalo comprendida entre 0,40 m e 0,80 m de altura. Exceptúanse da condición anterior as portas de garaxe, cando se autoricen, se ben a súa liña de lintel deberá coincidir horizontalmente coa dos restantes ocos de planta baixa. A porta de garaxe situarase no plano de fachada en igual posición que o resto das carpinterías, o seu sistema de apertura será tal que non sobresaia en ningún momento da liña de fachada.2. Cando se dispoña de zócalo, este poderá presentar os seguintes acabados: cantería, enfuscado en ton diferente ao da fachada, ou formigón visto. Os acabados de paramentos de planta baixa superiores ao zócalo serán idénticos en material e cor aos das plantas superiores. Cando non exista zócalo, os muros de cerramento da planta baixa poderán tratarse así mesmo de xeito unitario, cun acabado homoxéneo ata a imposta de forxado de piso da planta inmediatamente superior, admitíndose os acabados sinalados para os zócolos. Art.114. Adicións de planta.1. As adicións de planta haberán de gardar proporción coas plantas xa existentes. Neste sentido tomarase coma altura da adición a altura libre da planta existente inmediatamente inferior, e nunca por debaixo da altura libre mínima. Con motivo da adición, a planta existente inmediatamente inferior que non alcance a altura libre mínima poderá alzarse ata alcanzala, sendo neste caso dita altura o parámetro de referencia para a adición.2. Como norma xeral, manteranse na planta engadida os eixes compositivos de ocos da fachada orixinal. De acordo coas características da edificación existente establécense as seguintes tipos de adición, asignadas a cada edificio en planos de alzados de ordenación:. Adición de planta (PE). Establécense as seguintes pautas compositivas: - O ancho de vans da planta ou plantas engadidas será o dos vans da planta inmediatamente inferior, tendo a consideración de vans de referencia. - Se os vans de referencia son de proporción tipo, os da planta engadida poderán ser da mesma proporción ou de prolongación vertical de fenestración en formación de fiestras balconeiras. Poderán compoñer a fachada coas seguintes variacións: vans tipo exclusivamente; prolongación de fenestración exclusivamente; combinación de prolongación de fenestración e vans tipo. Se os vans da planta de referencia non son de proporción tipo, os da planta engadida poden aumentar a súa dimensión ata acadala. - Se os vans da planta de referencia son unha prolongación vertical de fenestración, os vans da planta engadida poderá repetir a dimensión da van ou ben adaptar unha proporción tipo. Poderá así mesmo compoñer a fachada da forma descrita no parágrafo anterior. - Se na planta de referencia se utilizan conxuntamente na composición vans tipo e prolongación da fenestración, a planta engadida poderá compoñer a fachada coas seguintes posibilidades: utilización exclusiva dos vans tipo da planta inferior; utilización exclusiva da prolongación de fenestración da planta inferior; utilización do mesmo criterio compositivo e iguais eixes de simetría que os da planta inferior no emprego conxunto de vans tipo e prolongacións de fenestración. - Se na planta de referencia existen galerías de excepcional interese ou miradoiros, admítese a utilización de vans de proporción 1/1. - En calquera caso cando se produzan adicións de máis dunha planta, a composición das plantas engadidas deberá estudiarse globalmente e en conxunto coa totalidade da fachada. Os criterios establecidos con anterioridade serán de aplicación para as ampliacións de áticos ata acadar a liña de fachada, previstas igualmente en planos de alzados de ordenación co indicativo PE. Nas actuacións de adecuación dos áticos que se manteñen (indicativo TA en planos de alzado de ordenación) estarase ás regras de composición de vans -eixes e proporcións- establecidas neste artigo. Adición de planta con galería. (PEG). Para os efectos das adicións de planta que incorporan solucións de galería, estarase aos seguintes criterios: - Cando o edificio dispoña de remate horizontal en formación de cornixa, este elemento preservarase, incorporándose á solución do saínte. - A Iousa do saínte terá un remate de sección máxima de 12cm. A cara inferior da lousa da saínte presentará unha superficie continua e lisa ao longo de todo o seu desenvolvemento. - O despece da galería manterá os ritmos e sección dos montantes verticais e batentes horizontais das inmediatamente inferiores. Se estas non existiran estarase ás propias das galerías tradicionais do contorno. O sistema de apertura será de guillotina. - A galería entregarase en cornixa á cuberta, e recuarase do eixe de medianeira unha distancia igual á da galería xa existente da planta inmediatamente inferior e, cando esta non exista, unha distancia igual á dimensión do seu voo. Adición en planta ático. Poderá optarse pola adición en planta ático, regulada no art.99, con fachada recuada da aliñación principal, cando pola singularidade do deseño do inmoble protexido sexa desexable manter a súa integridade e evitarlle a adición de engadidos. Dita decisión deberá xustificarse sempre en virtude dos seus valores obxecto de protección. Art.115. Carpintería exterior de ocos de fachada.1. As carpinterías exteriores de ocos de fiestras en fachadas principais realizaranse preferentemente a caras interiores das xambas conforme á solución característica, agás en edificacións catalogadas que presenten unha disposición enrasada coa liña de fachada. As carpinterías poderán realizarse cun dos seguintes materiais e acabados: a) Madeira pintada. b) Perfilaría metálica lacada ou esmaltada. A madeira pintada utilizarase con carácter xeral no conxunto do ámbito do Plan Especial declarado BIC e na súa zona de contorno, sendo obrigatoria nos inmobles catalogadas que na súa orixe responden a este tipo de material de cerramento. Prohíbese explicitamente a madeira na súa cor. Nos edificios catalogados autorizarase exclusivamente carpintería exterior de madeira pintada, sen que se permita a substitución da existente por outra de aluminio ou outro material. Nos edificios existentes non catalogados que teñan galerías de madeira garantirase a conservación das mesmas, descartándose a substitución por outro material e deseño. A perfilaría metálica autorízase na nova edificación, e nos inmobles non suxeitos a algún tipo de protección, así coma naqueles que, aínda estando catalogados, pola súa tipoloxía, estilo e época responden a este tipo de material de cerramentos. As portas e postigos serán de madeira pintada procurándose a sobriedade no seu deseño e evitando a mímese coas carpinterías tradicionais. Prohíbense explicitamente as portas a base de perfilaría metálica e as portas caladas e de reixa. Poderanse autorizar peches enrolables e de ballesta, calados, para locais comerciais, sempre que sexan de deseño sobrio e da cor dos enreixados.2. Os elementos que compoñen a fiestraxe (follas, batentes, quicios, peinazos, montantes, parteluces, xambas, linteis, tapaxuntas e bordóns), incluso as súas ferraxes, deberán ser tratadas nunha mesma cor, ou ben, de ser o caso, diferenciando entre as partes estruturais e o resto de elementos, segundo o modelo tradicional. Os elementos da porta de acceso (folIa, marco, tapaxuntas e bordóns) e dos postigos do edificio poderán ir pintados en distinta cor. Cando a cor da fiestraxe non sexa branca, o das portas ou poxigos haberán de ser da mesma gama e sempre máis escura que a da fiestraxe dos ocos superiores. En edificios con acabado de fachada mixta de pedra e enfuscado recoméndase a utilización da cor branca cando a superficie revocada é menor do 50% da total da fachada, reservando as cores máis escuras para o resto. En edificios con acabado de fachada de enfuscado e revoco poderá utilizarse calquera cor das autorizadas. Non poderá utilizarse a cor branca na fiestraxe exterior se o edificio carece, nalgunha das súas plantas, de cercos ou recercados en releve susceptibles de ser pintados en cor. O sistema de escurecemento, será de preferencia as contrafiestras, fraileros e cuarteiróns que deberán ser pintados na mesma cor que as fiestras. Soamente se toleran as persianas enrolables na nova edificación. As persianas haberán de ser interiores e o seu material e tratamento de cor serán iguais aos das fiestras.3. En edificios con solucións de acabado de fachada en pedra, as galerías acristaladas deberán pintarse na mesma cor que a fiestraxe do edificio, recomendándose o emprego das cores máis escuras. Nos edificios con solucións de acabado de fachadas mixtas de pedra e enfuscado as galerías deberán ser pintadas en cor branca. Por último, en edificios con solucións de acabado de fachadas en enfuscado, as galerías deberán pintarse en cor branca, sexa cal sexa a cor da fiestraxe do edificio.4. Admítense solucións con cristais múltiples coas seguintes determinacións: - Prohíbese o emprego de bordóns sobre un cristal único e no interior de vidros con cámara imitando despece de cristais e falsas particións do vidro non aparentes na súa cara exterior. - O despece empregado será o utilizado nas fiestras existentes. - Prohíbese o emprego de vidros reflectintes, afumados, translúcidos,. diferentes dos transparentes, agás que por razóns de deseño de fachada se considere axeitado en relación coa integración do edificio no contorno inmediato, previo Informe da Comisión Asesora do Plan Especial.5. Nos supostos de ampliación de plantas, as novas carpinterías exteriores haberán de respectar o deseño, disposición construtiva, materiais, cor e escuadría das existentes no resto do edificio, sempre que estas se axusten á presente Normativa. Art.116. Enreixados.1. Os ocos de fiestras de balcón incorporarán elementos de protección en forma de varandas con balaústres en madeira pintada ou metálicas en tubo, perfís ou platinas. Colocaranse entre caras interiores de xambas, sen sobresaír respecto ao plano de fachada. Nos balcóns realizaranse balaústres compostos predominantemente por elementos metálicos verticais. O deseño das elementos de reixa poderán interpretar coa maior sinxeleza os esquemas tradicionais ou aplicar solucións formais actuais con criterios de sobriedade e integración no contorno. Rexeitaranse solucións imitativas das balaústres de forxa tradicional, salvo en actuacións de restauración ou de reposición de elementos catalogados. Especialmente prohíbense reixas de protección en fiestras e de cerramento en portas de acceso ao edificio e aos Iocais comerciais imitando forxa tradicional.2. Todos os elementos metálicos na fachada, poderán ser pintados, utilizando para iso pinturas especiais para ferro carentes de brillo. Para os elementos de forxa tradicional recoméndase substituír o pintado polo pavonado. Art.117. Beirados e cornixas.1. As fachadas deberán rematarse con beirados ou cornixas, salvo casos excepcionais debidamente xustificados en razón do deseño xeral da fachada. A adopción das solucións construtivas e a súa definición formal será acorde coa configuración e catalogación do edificio, a composición xeral da fachada e as características do contorno. Prohíbese expresamente o voo ou a exposición en fachada de elementos estruturais das cubertas, vigas, zócolos, lousas inclinadas ou forxados.2. Os beirados definiranse con solucións de deseño actual, baseadas na interpretación das beirados tradicionais. Os beirados poderán voar entre 0,40 metros e 0,60 metros medidos horizontalmente desde o plano de fachada dependendo do tipo de corpo voado. En caso de que o edificio colindante se encontre catalogado e dispoña de beirado, axustarase ao voo do mesmo.3. Na nova edificación ou ampliación da existente as cornixas interpretarán con criterio de deseño actual as solucións tradicionais predominantes. Poderán realizarse en pedra ou formigón. A súa anchura no arranque do plano de fachada non será superior a 0,30 metros.4. Os beirados e cornixas construídos en pedra labrada ou laxas pétreas non poderán pintarse. Se están construídos en madeira deberán ir pintados na mesma cor que a empregada na fiestraxe do edificio, ou na galería se fosen a súa coroación. Se estivera realizado con morteiro, levará a mesma cor que o resto dos relevos. Poderán presentar o acabado de formigón visto cando sexa esta a súa condición material. Art.118. Cubertas. Forma e materiais. A cuberta será inclinada, coas pendentes resultantes da aplicación do art.97 da presente Normativa, a dúas, tres augas ou catro augas con faldróns continuos. Arrancará desde o bordo da cornixa e nunca desde petos e recrecidos. Con carácter xeral empregarase a tella árabe. As cubertas de cinc só se utilizarán en edificios catalogados que as tiveran na súa orixe, e poderán ser autorizadas excepcionalmente fóra do Conxunto Histórico e o seu contorno, en razón da súa singularidade histórica ou de posición. En calquera caso, as cubertas das galerías poderán ser de cinc. Excepcionalmente poderán autorizarse outro tipo de solucións de cuberta para edificios de nova construción de carácter dotacional. Nestes casos, cando a composición e deseño xeral da fachada responda aos criterios formais contemporáneos, atendendo á significación da súa presenza na escena urbana, poderán utilizarse solucións singulares de cuberta, así como outros materiais, sempre que se garanta a súa adecuada integración co preceptivo informe da Comisión Asesora do Plan Especial. Na nova edificación ou nas actuacións de ampliación ou adecuación da existente, prohíbense os elementos de construción que sobresaian do plano inclinado do faldrón da cuberta, agás os permitidos na presente normativa. A iluminación e ventilación do espazo baixo cuberta haberá de resolverse mediante aperturas enrasadas no plano do faldrón con lucernarios ou bufardas nas condicións establecidas para elementos sobre o plano de cuberta; as súas carpinterías poderán presentarse na súa cor natural ou con pigmentos que a escurezan. Nos supostos de lucernarios de ventilación en patios poderán sobresaír do plano de cuberta o mínimo imprescindible para cumprir a súa función, xustificado no propio proxecto de edificación. Art.118. bis. Bufardas. Naqueles edificios nos que se permitan obras de nova construción ou adaptación da cuberta, poderanse construír bufardas para a iluminación do espazo baixo a cuberta, cumprindo as seguintes condicións: 1. As bufardas terán que situarse na mesma liña dos ocos de fachada das plantas inferiores á de cuberta, determinando esta posición o número máximo delas que se poden construír nunha edificación.2. Construiranse cun recuamento mínimo dun metro respecto do plano da fachada.3. O largo máximo do elemento de bufarda será dun (1) metro.4. A proporción do oco da fiestra será sensiblemente vertical, non podendo superar o lintel a altura máxima de dous (2) metros medida dende a cara superior do chan da planta baixo cuberta.5. A cuberta do elemento resolverase a dous ou tres augas, cunha pendente máxima de corenta e cinco (45º) graos, e o seu acabado será do mesmo material que o resto da cuberta. Art.119. Canos e baixantes de pluviais e de cableado.1. As baixantes de pluviais e de cableado subterráneo situaranse nos eixes de medianeira e serán de percorrido vertical procurando evitar os cóbados. Prohíbese o incrustamento de baixantes no muro medianeiro. Se o material empregado non é resistente a impacto protexerase con cubre baixantes metálicos ata unha altura máxima de 2 metros.2. As baixantes acometeranse por medio de arquetas ao sumidoiro xeral da rúa ou ás conducións de cableado subterráneo. O encontro entre o cano e baixante de pluviais racionalizarase para evitar cóbados innecesarios procurando que forme un único plano coa baixante.3. As baixantes e canos deberán ser pintados da mesma cor que o elemento arquitectónico sobre o que se apoian, coa excepción de que este sexa de pedra, en cuxo caso se realizará en cobre ou cinc-titanio. Os cubre baixantes pintaranse en igual cor que os enreixados. Art.120. Chemineas e condutos de ventilación.1. A dimensión e volume de novas chemineas e condutos de ventilación axustarase aos mínimos que garantan o seu correcto funcionamento, debéndose situar na cumieira ou próximas á liña de cumieira e agrupadas, reducindo ao mínimo o número de volumes sobre cuberta.2. As chemineas recibirán as seguintes tratamentos: - Chemineas de cantería: non poderán ser revocadas nin pintadas. Admítense sobre elas rexuntado con morteiros bastardos de cal e area entoados coa cor da pedra. - Chemineas de cachotería revocada: deberán tratarse con igual cor que as medianeiras. - Chemineas de ladrillo: deberán ser enfuscadas en morteiros bastardos de cal, cemento e area e pintadas nun cor igual á das medianeiras.3. Toléranse os condutos cilíndricos metálicos, de diámetro menor ou igual a 15 cm. O aspirador manterá igual diámetro exterior que o do tubo sobre o que se instala. Será obrigatorio o seu pintado en cor igual á das medianeiras. No exterior prohíbense expresamente as chemineas de aceiro inoxidable, ou sen tratamento cromático axeitado. Art.121. Antenas. En tanto non se dispoña de redes de servizo, permítese unha única antena por edificio e sistema, debendo estar ao previsto no art.46 da presente Normativa e á Ordenanza Municipal de Instalacións de Telecomunicación. Art.122. Portadas e escaparates de Iocais. As fachadas de plantas baixas dos edificios proxectaranse conxuntamente e construíranse simultaneamente co resto da fachada. Compoñeranse seguindo a modulación de ocos de plantas superiores, alternando vans e macizos, de acordo co establecido no art.114 da presente Normativa. As portadas de locais comerciais non poderán ocultar con ningún revestimento os acabados das muros, machóns e zócolos do edificio. Nos paramentos de muros e machóns só se admitirá a colocación de rótulos e bandeirolas coas características que se sinalan nas artigos 125 e 126 da presente Normativa. Os escaparates situaranse nos ocos correspondentes, non podendo sobresaír do plano de fachada. A carpintería exterior estará en consonancia coa empregada en plantas superiores. Os cerramentos de ocos exteriores estarán ao establecido no art.116. Art.123. Toldos e marquesiñas. Os toldos poderán ser autorizados polo Concello de acordo co establecido na correspondente Ordenanza Municipal, que haberá de ser sometida a informe da administración competente en materia de Patrimonio. Entrementres non se aprobe dita Ordenanza, no ámbito do Conxunto Histórico declarado e na súa Zona de Respeto, así como en todos os elementos incluídos no catálogo de protección, requerirase a autorización previa da administración competente en materia de Patrimonio. Non se autorizan marquesiñas. Art.124. Rótulos e anuncios.1 No ámbito do Conxunto Histórico Artístico declarado e na súa zona de respeto, e fóra deste, nos edificios suxeitos a calquera nivel de protección, autorízanse as seguintes tipos de rótulos de actividades, en planta baixa do edificio, previa solicitude acompañada de deseño que indique dimensión, forma, cor, material e sistema de ancoraxe. a) Nunha franxa encaixada baixo o lintel do oco de fachada, remitida respecto á cara exterior do recercado ou do muro. Esta franxa ou banda non poderá ter unha anchura superior a 0,50 metros. Poderá executarse en madeira pintada, chapa metálica esmaltada ou lacada, vidro, metacrilato, pedra ou outros materiais acordes co edificio e o contorno inmediato, prohibíndose explicitamente outros materiais plásticos e o aceiro inoxidable, aluminio na súa cor natural ou acabados metalizados brillantes. b) En placas acaroadas a muros de fachada. Estas placas terán unha forma acorde coa composición de fachada, non podendo ter unha anchura superior a 2/3 da anchura do machón, nin unha altura superior a 1/3 da súa altura. Estarán separadas da cara exterior do machón polo menos 2,5 cm e suxeitaranse ao mesmo mediante grampas ou patillas. As placas poderán ser de metacrilato ou de vidro transparente, translúcido ou opaco, tanto liso coma gravado; de chapa metálica esmaltada ou lacada; de pedra, de bronce, latón ou doutros materiais acordes. Prohíbense explicitamente outros materiais plásticos, aceiro inoxidable, ou aluminio na súa cor natural e outros acabados metalizados brillantes. A iluminación de fachada de locais comerciais non se efectuará mediante focos exteriores. Prohíbense os rótulos luminosos e a iluminación de escaparates de locais mediante lámpadas fluorescentes de cor.2. No resto das edificacións poderán anunciarse anuncios e rótulos segundo o disposto no artigo 6.8.8. do PXOM, sempre que quede garantida a non afección negativa sobre os bens a protexer que deberá ser avaliada expresamente pola Comisión Asesora do Plan Especial, en todas as autorizacións. Art.125. Rótulos en bandeirola. Enténdese por bandeirola a disposición dos anuncios do establecemento perpendiculares ao plano de fachada. Poderán ser autorizados polo Concello previa solicitude acompañada de deseño que indique dimensión, forma, cor, material e sistema de ancoraxe. Só poderán colocarse a unha altura sobre rasante oficial superior aos 2,50 metros, cun saínte máximo de 60 cm e unha dimensión vertical máxima de 50 cm, situándose exclusivamente en planta baixa. Prohíbense expresamente os rótulos en bandeirola de plástico e os luminosos. En rúas de ancho menor de 5m ou en ausencia de beirarrúas prohibirase este tipo de rótulos, salvo que a rúa teña carácter peonil. Prohíbese a súa instalación en edificios declarados BIC. Art.126. Rótulos e anuncios en plantas altas. (Artigo eliminado) CAPÍTULO III. NORMAS XERAIS DE USO Art.127. Tipos de usos. Para os efectos da aplicación da presente Normativa establécense os seguintes tipos de uso:. Usos cualificados ou característicos. Son os maioritarios nun edificio ou conxunto urbano, admitíndose, non obstante, o desenvolvemento doutros compatibles. Usos asociados. Son os vencellados directamente ao uso característico, que contribúen ao seu desenvolvemento e quedan integrados funcional e xuridicamente co mesmo. Usos compatibles. Son aqueles que poden desenvolverse conxuntamente co uso cualificado, nunha proporción cuantitativamente secundaria. Usos alternativos. Son os usos directamente admitidos nunha Norma Zonal, en coexistenza co uso cualificado, podendo substituír a este na súa totalidade nun edificio determinado. A implantación dun uso alternativo debe ter carácter excepcional e requirirá, en todo caso, de informe favorable da Comisión Asesora do Plan Especial. Cando nunha norma zonal se establezan varios usos complementarios ou alternativos, o uso cualificado poderase substituír por un só ou combinacións deles. En todo caso a implantación dos usos estará ao disposto nos artigos 5.1.3.- Actividades permisibles e 5.1.4.- Diferentes usos nun mesmo edificio, da normativa urbanística do PXOM 2013. Para os efectos da identificación do carácter das dotacións de equipamento comunitario, estas diferenciaranse en públicas, privadas e eclesiásticas. Son públicos os equipamentos e dotacións que se desenvolven en inmobles de titularidade dos entes e administracións públicas ou institucións de dereito público, prestando un servizo de carácter público. Son privados os equipamentos comunitarios de servizos prestados por persoas físicas ou xurídicas de natureza privada. Son eclesiásticos os equipamentos comunitarios de servizos prestados, en exercicio das funcións que lles son propias, polas entidades e institucións eclesiásticas ou de confesións relixiosas. Art.128. Clasificación dos usos. A efectos da súa regulación considéranse os seguintes usos pola súa natureza:. Residencial: - Vivenda. - Residencia comunitaria. Industrial: - Industria. - Almacén. - Servizos empresariais. Terciario: - Comercial. - Oficinas. - Hostaleiro (restaurantes, bares, cafeterías, etc.). - Hoteleiro. - Espectáculos e recreativo. - Almacenaxe. Dotacional: - Equipamento: - Administrativo. - Instalacións militares. - Benestar social e asistencial. - Deportivo. - Docente. - Cultural. - Relixioso. - Sanitario. - Abastecemento. - Continxencia. - Espazos libres: - Zonas verdes. - Parques deportivos. Garaxe-aparcamento. Comunicacións: - Rede viaria. - Rede ferroviaria. - Tranvías. - Espazos portuarios. Infraestruturas de urbanización: - Abastecemento de auga. - Electricidade. - Saneamento. - Gas. - Telefonía e cable. - Oleoduto. - Residuos sólidos urbanos (vertedoiros). - Residuos sólidos (construción, demolición e análogos non contaminantes). - Estacións de servizo. - Parque de cultivo de moluscos. Uso do subsolo. Art.129. Uso residencial.1. Edificio ou parte dun edificio destinado ao aloxamento de unidades familiares ou asimilables ou a residencia comunitaria. Establécense dúas clases dentro do uso residencial: - Vivenda. - Residencia comunitaria.2. Na clase de vivenda establécense as seguintes categorías: - Categoría 1ª. Vivenda unifamiliar. É a situada en parcela independente, en edificio illado ou agrupado a outro de vivenda ou distinto uso, e con acceso exclusivo dende a vía pública. - Categoría 2ª. Vivenda colectiva. Edificio constituído por vivendas con accesos comúns. Establécense as seguintes condicións xerais:. O uso vivenda establécese como principal no conxunto do ámbito do Plan Especial, salvo indicación expresa en contra. Nas edificacións existentes, con caracter xeral, non se incrementará o número de vivendas. Porén, tolérase a subdivisión de vivendas, sempre que iso sexa posible, sen alterar os elementos básicos protexidos de organización da edificación e cumprindo as condicións vixentes da normativa de habitabilidade. Toda vivenda deberá ser exterior, entendendo por tal a que teñen cando menos o salón e outra peza habitable con ocos á rúa ou praza á que dea fronte a parcela edificable. Consideraranse exteriores tamén aquelas edificacións suxeitas a protección que reúnan as condicións establecidas no Limiar Mínimo de Habitabilidade (L. M. H.). Non será esixible a dotación de aparcamento cando da súa cumprimentación deveñan prexuízos para os valores culturais e arquitectónicos que se pretende protexer.3. A clase residencia comunitaria é a destinada ao aloxamento estable de persoas con necesidades diversas que poden atender a requirimentos de regulacións sectoriais e que dispoñen de servizos comúns para as unidades residenciais (residencias, colexios maiores, etc.). Non se admite a división das unidades de aloxamento en vivendas independentes. De maneira xeral, réxense polo disposto na regulamentación sectorial de aplicación, en función dos destinatarios de que se trate. No seu defecto ou cando non se dispoña o contrario en dita lexislación, as condicións de aplicación aos edificios ou locais destinados a residencia comunitaria serán as mesmas que para as vivendas cando a súa superficie total non supere os quiñentos metros cadrados (500 m 2 ), en cuxo caso lles serán de aplicación complementaria as correspondentes aos edificios e locais destinados ao uso hoteleiro ou de hospedaxe. O uso residencial comunitario establécese como compatible en todo o ámbito do Plan Especial, ocupando edificio exclusivo, sen prexuízo da obriga de garantir o mantemento dos caracteres determinantes da edificación e os seus elementos catalogados. Art.130. Uso industrial.1. A efectos destas Normas, defínese como uso industrial o correspondente aos establecementos dedicados ao conxunto de operacións que se executan para a obtención e transformación de primeiras materias, así como a súa preparación para posteriores transformacións, incluso o envasado, almacenaxe, transporte e distribución, así como o desenvolvemento e produción de sistemas informáticos, audiovisuais e outros similares, independentemente de cál sexa a súa tecnoloxía. Igualmente, defínense como uso industrial as actividades que complementan a actividade industrial propiamente dita, incluíndo talleres, garaxes e estacións de servizo, así como almacéns. Nestes locais poderanse efectuar operacións secundarias que transformen, en parte, os produtos almacenados.2. Tan só se considerarán permitidas dentro do ámbito do Plan Especial as actividades industriais nas categorías 1ª e 2ª compatibles coa vivenda e que poden desenvolverse no mesmo inmoble: - Categoría 1ª. Industria compatible con vivendas. Comprende actividades non molestas para a vivenda e que teñen carácter individual ou familiar, que utilizan pequenos motores manuais que non provocan vibracións nin ruídos apreciables aos veciños. Pódense localizar no mesmo inmoble que os usos de vivenda. - Categoría 2ª. Industria contigua a vivenda, en edificio exclusivo. Inclúe actividades compatibles coa vivenda segundo a descrición anterior, pero que se desenvolve en edificio propio sen provocar emisións de gases, po, olores ou outros prexuízos que poidan afectar ao vecindario. Tampouco poden dar lugar a almacenamento de calquera tipo ao aire libre. Non será esixible a dotación de aparcamento.3. Uso almacén. Denomínase almacén a todo local destinado ó acopio de mercancías ou materiais. Poden formar parte complementaria dunha actividade principal ou constituir un uso en si mesmo. No ámbito do PEPRI admitirase únicamente o uso de almacén na categoría 1ª. - Categoría 1ª. Compatible coa vivenda, formando parte do mesmo edificio. Os exceptuados do procedemento de avaliación ambiental, conforme o Anexo III do decreto 133/2008.4. Uso Servizos empresariais e I+D+i. Comprende as actividades baseadas fundamentalmente nas novas tecnoloxías, cuxo obxecto de produción é o manexo de información, cálculo e proceso de datos, desenrolo de programas e sistemas informáticos, audiovisuais e outros semellantes; e, en xeral, centros de investigación, formación e transferenza tecnolóxica, baseados nas novas tecnoloxías (I+D+i). No ámbito do PEPRI admítense as seguintes categorías: - Categoría 1ª. Actividades profesionais acaroadas á vivenda do titular, ocupando como máximo o 50% da superficie útil desta. - Categoría 2ª. Actividades en semisoto, planta baixa e primeira, en edificios con uso principal de vivenda. - Categoría 3ª. Actividades vencelladas ou non a outras pricipais, en calquera planta do edificio. - Categoría 4ª. Actividades en edificio exclusivo. Art.131. Uso terciario.1. É o que ten por finalidade a prestación de servizos ao público, as empresas ou organismos. Establécense as seguintes clases: - Comercial. - Oficinas. - Hoteleiro. - Espectáculos e recreativo. - Hostaleiro. - Almacenaxe.2. A clase comercial é o uso que corresponde a locais de servizo ao público, destinados á compravenda ou permuta de mercadorías, prestación de servizos privados ao público como salóns de peiteado, lavanderías, copisterías e similares, e incluso a manipulación de mercadorías como o envasado, almacenaxe, transporte e distribución, comprendidas nas seguintes agrupacións, relacionadas de acordo coa Clasificación Nacional de Actividades Económicas. Establécense as seguintes categorías: - Categoría 1ª. Pequeno comercio. Con superficie non superior a cento cincuenta metros cadrados (150 m 2 ). - Categoría 2ª. Mediano comercio. Comercio de superficie: 150 m 2 < S ≤ 2.500 m 2. - Categoría 3ª. Grandes superficies comerciais, centros comerciais, galerías comerciais, comercio maiorista e mercado de abastos. Comercio de superficie superior a 2.500 m 2. - Categoría 4ª. Comercio de vehículos con espazo de exposición que poderán incluír servizo de taller no mesmo establecemento ou anexo. A efectos do cómputo da superficie determinada para cada categoría, as superficies ás que se fai referencia refírense á superficie útil de exposición e venda ao público. O uso comercial establécese como principal nas plantas baixas da edificación e, polo tanto, compatible co uso residencial. Nas edificacións xa existentes no momento da aprobación do Plan Especial, permítese o mantemento do uso comercial exclusivo ou maioritario respecto da superficie total. Non será esixible a dotación de aparcamento cando da súa cumprimentación deveñan prexuízos para os valores culturais e arquitectónicos que se pretenden protexer.3. A clase oficinas inclúe os edificios nos que predominan as actividades administrativas ou burocráticas de carácter público ou privado; o de banca; os que con carácter análogo pertencen a empresas privadas; o desenvolvemento e produción de sistemas informáticos, audiovisuais e outros similares; e os que se destinan a aloxar despachos profesionais de calquera clase, independentes da vivenda. Distínguense as seguintes categorías: - Categoría 1ª. Despachos profesionais en xeral e oficinas profesionais anexas a vivenda do titular ocupando como máximo o 50% da superficie útil desta. - Categoría 2ª. Locais de oficinas en semisoto, planta baixa e primeira, en edificios con uso principal de vivenda. - Categoría 3ª. Edificios con máis de sesenta por cento (60%) da superficie total edificada destinada a uso de oficinas e o resto a outros usos. - Categoría 4ª. Oficinas asociadas a actividades principais. O uso de oficinas establécese como tolerado nas plantas baixas de edificación. Nas edificacións xa existentes no momento da aprobación do Plan Especial permitirase o mantemento do uso oficinas, exclusivo ou maioritario respecto da superficie total. Dispoñerán dos accesos, aparatos, instalacións e útiles que en cada caso, e de acordo coa natureza e características da actividade, dispoña a respectiva normativa sectorial sempre que non supoñan prexuízo aos elementos básicos do edificio que motivan a súa protección dentro dalgúns dos niveis de catalogación establecidos. En todo caso, ha de acreditarse o cumprimento das normas correspondentes á accesibilidade dos usuarios e a supresión de barreiras arquitectónicas. Non será esixible a dotación de aparcamento cando da súa cumprimentación deveñan prexuízos para os valores culturais e arquitectónicos que se pretenden protexer.4. A clase hoteleiro é o uso que corresponde a aqueles edificios de servizo ao público que se destinan ao aloxamento temporal. Os locais cumprirán as dimensións e condicións establecidas pola Administración competente na normativa específica de regulamentación de edificios hoteleiros para cada caso. Permítense as actividades e usos complementarios (restaurantes, tendas, salóns de peiteado, piscina, garaxe, etc.) que deberán cumprir as condicións de uso concretas que lles sexan de aplicación. Deberá acompañarse á documentación de solicitude de licenza un Plan de Emerxencia. O uso hoteleiro establécese como compatible en todo o ámbito do Plan Especial, ocupando edificio exclusivo e sen prexuízo da obriga de garantir o mantemento dos caracteres determinantes de edificación e os seus elementos catalogados. As edificacións xa existentes no momento de aprobación do Plan Especial manterán o uso exclusivo hoteleiro. Non será esixible a dotación de aparcamento cando da súa cumprimentación deveñan prexuízos para os valores culturais e arquitectónicos que se pretende protexer.5. A clase espectáculos e recreativo corresponde aos locais e instalacións dedicadas ao público con fins de cultura, reunión, pavillóns de exposicións e recreo. Cumprirán as condicións que se fixen na regulamentación específica sectorial.6. A clase hostaleiro corresponde a aqueles establecementos destinados a consumir no seu interior alimentos, como bares, restaurantes, cafeterías, etc. Cumprirán as condicións establecidas para o uso de locais de pública concorrencia, adoptando as medidas correctoras necesarias para evitar a contaminación acústica e aquelas outras que sexan esixibles en función da actividade de que se trate, de acordo coa regulamentación específica sectorial. Non será esixible a dotación de aparcamento cando da súa cumprimentación deveñan prexuízos para os valores culturais e arquitectónicos que se pretende protexer. Art.132. Uso dotacional.1. Comprende todas as actividades destinadas a prover aos cidadáns dos espazos, os servizos, as prestacións sociais e os medios de esparcemento que fagan posible o desenvolvemento integral da vida urbana co grao de confort e benestar necesarios. Distínguense as seguintes categorías: - Administrativo (AD). Inclúense dentro deste uso entre outros, os seguintes: servizos administrativos (administracións públicas, correos); servizos das forzas e corpos de seguridade do Estado; servizos de hixiene e prevención (servizos de recollida e tratamento de lixos, parques de bombeiros), servizos funerarios (cemiterios e tanatorios), matadoiros, recintos feirais. - Instalacións militares (DF). Inclúense dentro deste uso os locais, edificios ou espazos dedicados ao uso do exército e afectos á defensa nacional. - Benestar social e asistencial (AS). Inclúense dentro deste uso, entre outros, os seguintes: asistencia á xuventude e á infancia, asistencia a anciáns, asistencia a persoas con mobilidade reducida, asistencia a marxinados, residencias de acollidas temporais. - Deportivo (DP). Inclúense os campos de deportes en todas as súas clases, locais e instalacións destinadas á práctica do mesmo; centros de recreo, balnearios e baños; piscinas e similares, sexan de carácter público ou privado. - Docente (ED). Inclúe os espazos, edificios e locais destinados a funcións docentes, tanto de ensinanza regulada como de ensinanza non regulada. Inclúense igualmente as actividades relacionadas co uso docente universitario. - Cultural (CU). Inclúense os edificios dedicados a dotacións sociais e culturais cualificados como tales, do tipo de centros cívicos, fogares de xuventude, bibliotecas, casas de cultura, museos e pinacotecas, salas de conferencias e exposicións, centros de convencións, teatros, salas de concertos, cine-clubs, teatros de afeccionados, etc., independentemente da titularidade. - Relixioso (RE). Comprende os edificios destinados ao culto relixioso ou de vida conventual. - Sanitario (SN). Comprende os edificios e instalacións destinados ao tratamento, diagnóstico, rehabilitación, prevención e/ou aloxamento de enfermos. - Abastecemento (AB). Inclúense os edificios mediante os que se provean produtos de alimentación e outros de carácter básico para o abastecemento da poboación, tales como mercados de abasto e centros de comercio básico. - Continxencia (EQ). Nas parcelas cualificadas como de equipamento de continxencia (identificado en planos co código EQ), para a substitución do equipamento existente, entendendo como tal a última actividade nel desenvolvida, por outro alternativo se requirirá, nos de titularidade pública, informe previo favorable da Administración titular en canto á falla de interese do mesmo ou da maior necesidade do uso proposto na súa substitución en función das demandas do ámbito de implantación en que se encontre.2. Establécense as seguintes condicións xerais:. O uso dotacional autorízase en edificación exclusiva nas condicións establecidas nas ordenanzas particulares no conxunto do ámbito do Plan Especial e isto sen prexuízo da obriga de garantir o mantemento dos caracteres determinantes da edificación e os seus elementos catalogados. As instalacións dedicadas a estes usos ateranse ao disposto polos organismos competentes en cada caso, coas especificacións e condicións que no seu caso fixan as presentes Normas. As instalacións dedicadas a servizos urbanos definidas na tipificación de usos das presentes Normas, ateranse ademais ao establecido nas mesmas para a actividade industrial ou terciaria que, de ser o caso, desenvolvan. Cando o uso dotacional comparta edificio co uso principal residencial establécese o seguinte orde de tolerancia: a) Con carácter xeral tolérase en planta baixa da edificación. b) En planta primeira (vinculado á planta baixa) da edificación toléranse usos dotacionais de carácter asistencial, sociocultural e docente, sempre que a proporción entre este uso e o residencial sexa como máximo 1:2 en termos de superficie construída, a súa implantación ocupe un só establecemento o espazo total dunha unidade de vivenda e non altere a organización espacial de xeito tal que se impida a súa recuperación para o uso vivenda. Naquelas dotacións privadas de carácter social e asistencial, deportivo, docente, cultural e sanitario establécense como usos compatibles os comerciais, oficinas e hostaleiros, podéndose situar libremente ao interior da edificación que acolle o uso cualificado. Art.133. Uso garaxe-aparcamento.1. Denomínase “garaxe - aparcamento” a todo lugar destinado á estancia de vehículos de calquera clase. Considéranse incluídos dentro desta definición os servizos públicos de transporte, os lugares anexos de paso, espera ou estancia de vehículos, así como os depósitos para venda de coches. Divídense nas seguintes categorías: - Categoría 1ª. Garaxe - aparcamento de vivenda ou actividades, en planta baixa, semisoto ou soto, e en patio interior privado. A situación en semisoto ou soto, estará condicionada ao resultado da actuación arqueolóxica establecida no Plan Especial. - Categoría 2ª. Garaxe – aparcamento en edificio exclusivo. Art.134. Regulación dos usos existentes. Os usos existentes con anterioridade á entrada en vigor do presente Plan Especial que resulten non autorizables en aplicación dos artigos anteriores, poderán manterse autorizándose as obras de mantemento da seguridade, accesibilidade, salubridade, hixiene e ornato. CAPÍTULO IV. CONDICIÓNS HIXIÉNICO-SANITARIAS, DE HABITABILIDADE E ACCESIBILIDADE Art.135. Aplicación. As presentes condicións hixiénico-sanitarias e de habitabilidade serán de obrigado cumprimento en todo tipo de obras de nova edificación. Igualmente serán de aplicación en todo tipo de obras nos edificios non suxeitos a catalogación individualizada. Por último, estarase ás mesmas nas actuacións de reestruturación xeral en edificación suxeita a catalogación individualizada. No resto das obras nos edificios suxeitos a protección individualizada non serán de aplicación na medida en que diso se derivara unha alteración das condicións arquitectónicas e estruturais que se pretenden protexer. Iso sen prexuízo de que ditas obras deban tender á mellora das condicións hixiénico-sanitarias e de habitabilidade. No non contemplado nesta Normativa estarase ao disposto na lexislación vixente, salvo que as súas determinacións se opoñan ás de salvagarda e protección en tanto Conxunto Histórico-Artístico de parte do ámbito e que emanan do presente Plan Especial. Art.136. Condicións mínimas de habitabilidade. Toda vivenda cumprirá as condicións mínimas de habitabilidade establecidas no Decreto 29/2010 de 4 de marzo polo que se aproban as normas de habitabilidade de vivendas de Galicia. Para os efectos da súa aplicación terase en conta o establecido no Capítulo VI do mencionado Decreto, incorporando o presente Plan Especial un Anexo de Habitabilidade para os efectos de determinar o limiar mínimo de habitabilidade (LMH). Art.137. Protección contra incendios.1. As construcións deberán cumprir as medidas que en orde á protección contra incendios, establece o Documento Básico do Código Técnico da Edificación CTE. DB-HS. Igualmente deberán cumprir calquera outra regulamentación vixente na materia.2. Serán de cumprimento obrigado as disposición municipais que o Concello tivera aprobadas para incrementar a seguridade preventiva dos edificios e para facilitar a evacuación de persoas e a extinción do incendio se chegara a producirse.3. Cando a xuízo do Concello unha instalación non poida alcanzar, unhas condicións correctas de seguridade para si mesma e para o seu contorno, ofrecendo riscos non corrixibles para persoas e bens, poderá declararse fóra de ordenación, forzándose a erradicación do uso e o peche da instalación.4. As construcións existentes deberán adecuarse á regulamentación de protección contra incendios, na medida máxima que permita a súa tipoloxía, materiais e funcionamento. En todo caso as obras de reforma non poderá menoscabar as condiciones de seguridade preexistentes, se estas resultasen menos estritas que as esixibles conforme á normativa vixente, e tenderán a aumentar a seguridade das construcións existentes. Art.138. Condicións mínimas de accesibilidade.1. Todo edificio cumprirá as condicións mínimas de accesibilidade establecidas na Lei 8/1997 de 20 de agosto de Accesibilidade e Supresión de Barreiras na Comunidade Autónoma de Galicia e no Regulamento que a desenvolve. Para os efectos da súa aplicación terase en conta o establecido na súa Disposición Adicional Cuarta. Igualmente deberán cumprir calquera outra regulamentación vixente na materia.2. Tolérase a instalación de aparellos elevadores conforme ao establecido na Ordenanza Municipal de Conservación e Rehabilitación de Inmobles, aprobado polo Pleno Municipal de 10 de novembro de 2011 ou instrumento que a substitúa, sempre e cando da súa implantación non deveña alteración dos caracteres determinantes do edificio, nin afecte a elementos ou espazos catalogados. TÍTULO VII. DAS LICENZAS MUNICIPAIS CAPÍTULO I. LICENZAS Art.139. Actos de edificación e uso do solo.1. Están suxeitos a licenza urbanística ou comunicación previa todos aqueles actos recollidos na lexislación, que teñan por obxecto a intervención por ocupación, construción, edificación e uso do solo e do subsolo, regulados neste Plan e que non se exclúa expresamente da necesidade de licenza. A licenza permitirá o control administrativo do cumprimento da lexislación do solo.2. Estarán suxeitos a previa licenza municipal, independentemente das autorizacións que fosen procedentes de acordo coa lexislación sectorial aplicable, as parcelacións urbanísticas, os movementos de terra, as obras de nova planta, a modificación da estrutura ou aspecto exterior das edificacións existentes, a primeira utilización dos edificios e a modificación do uso dos mesmos, a demolición de construcións, a colocación de carteis de propaganda visibles desde a vía pública, os peches e valados de fincas e demais actos determinados pola lexislación do solo.3. A efectos do outorgamento de licenza, teñen consideración de Obra Maior e por tanto requiren a aportación dun proxecto técnico, as contempladas nestas normas segundo os seguintes tipos: Obras de restauración, rehabilitación, reestruturación, ampliación, demolición, nova edificación, así como actuacións parciais cando se inclúen nas actuacións que requiren licenza ou comunicación previa en virtude do artigo 194 da LOUGA. Requiren así mesmo proxecto técnico os parcelamentos urbanísticos, as intervencións en edificios declarados bens de interese cultural ou catalogados e demais esixidos no mencionado artigo.4. Teñen consideración de Obra Menor, sen prexuízo que dada a magnitude da intervención en relación ao contorno de que se trate ou a incidencia sobre edificios protexidos, aspectos de seguridade ou incidencia medioambiental e paisaxística requiriran a consideración de obra maior, as restantes, e en todo caso as previstas como: - Obras de conservación, mantemento e reparación. - Actuacións provisionais definidas no PGOM segundo as distintas categorías de solo. Art.140. Licenzas en edificios ou conxuntos catalogados.1. En virtude do art.43 da LPCG, nos Monumentos declarados Bens de Interese Cultural non poderá realizarse obra interior ou exterior que afecte directamente ao inmoble ou a calquera das súas partes integrantes ou pertenzas, sen autorización expresa dos organismos competentes para a execución da LPCG. Será preceptiva a mesma autorización para colocar en fachada ou en cuberta calquera rótulo, sinal ou símbolo.2. Desde a aprobación definitiva do Plan Especial, o Concello será competente para autorizar directamente as obras que afecten a inmobles que non sexan Monumentos nin Xardíns Históricos declarados, sen prexuízo do sinalado das autorizacións en materia arqueolóxicas no art.52; debendo dar conta á Administración competente das licenzas ou comunicacións previas concedidas. As obras que se realicen ao abeiro de licenzas contrarias ao Plan aprobado serán ilegais, e a Administración competente poderá ordenar a súa reconstrución ou demolición con cargo ao organismo que outorgara a licenza en cuestión.3. Coa solicitude de licenzas de obras suxeitas ás condicións do número 1 anterior deberá presentarse un exemplar adicional do proxecto correspondente para o efecto da súa remisión á Administración de Patrimonio, para a preceptiva autorización. O tempo de tramitación en dito organismo descontarase do prazo para a resolución do expediente de licenza municipal. O proxecto deberá acompañarse con cantas fotografías, fotomontaxes, perspectivas e estudos de conxunto sexan necesarios para mostrar a adecuación da obra proxectada ao monumento e o seu contorno. Os proxectos de intervención nun inmoble declarado ben de interese cultural, axustaranse ao previsto no art.38 da LPCG.4. As obras que requiran autorización administrativa, realizadas sen que fose concedida dita autorización serán ilegais e o Concello ou, de ser o caso, a Administración competente en materia de protección do Patrimonio Histórico, poderán ordenar a súa reconstrución ou demolición con cargo ao responsable da infracción nos termos previstos pola lexislación urbanística (art.40 LPCG). 5. O Concello poderá solicitar informe previo da Administración de Patrimonio sobre aquelas obras suxeitas a licenza que, ao seu criterio, ofrezan un dubidoso resultado estético ou poidan non harmonizar co ambiente urbano en que estiveran situadas. Neste caso a documentación de solicitude de licenza, xunto co informe técnico municipal correspondente, remitiranse á Administración de Patrimonio cos mesmos efectos do número 3 anterior, pero sen que neste caso sexa vinculante o informe deste organismo.6. Toda solicitude de licenza de demolición parcial así como as de enfuscado, reparación ou reforma de fachada, ou carpintería exterior en edificios catalogados, deberá acompañarse de fotografías a cor da edificación existentes e planos a escala mínima 1:100.7. Os técnicos municipais en calquera circunstancia e nos distintos graos de protección poderán solicitar ou requirir todo tipo de documentación complementaria, e incluso o acceso á propiedade, para determinar os elementos de valor susceptibles de ser conservados. Art.141. Documentación para obras en edificios ou conxuntos declarados. Os proxectos que afecten a elementos declarados B. I. C., deberán redactarse de acordo coas instrucións establecidas pola Administración de Patrimonio. Dita documentación será cando menos a esixida no art.76 destas Normas, cumprimentando o establecido nos arts.38 e 39 da LPCG e disposicións que a desenvolvan. TÍTULO VIII. NORMAS PARTICULARES DE ZONA CAPÍTULO I. ORDENANZAS REGULADORAS TIPO Art.142. Ordenanza da Cidade Vella (C. V.). 1. Delimitación e ámbito. Aplícase esta Ordenanza ao ámbito do Conxunto Histórico Declarado que constitúe o antigo burgo medieval intramuros, tal e como se delimita en planos de ordenación.2. Criterios e parámetros de ordenación. Para este ámbito, o Plan Especial establece o mantemento do actual coeficiente de ocupación, e polo tanto das aliñacións exteriores e liña de edificación interior, coas excepcións que se indican en planos de ordenación referentes a actuacións puntuais de nova edificación. A altura máxima de edificación determínanse en planos e alzados de ordenación, medíndose da forma prevista nos artigos 93 e 94 das presentes Normas. Autorízanse plantas baixo rasante ocupando a totalidade da parcela, sempre que o edificio non estea catalogado ou o nivel de catalogación sexa de grao 3, 4 ou 5, e condicionado a aparición de restos arqueolóxicos na parcela, en cuxo caso a Consellería competente en materia de Patrimonio determinará as actuacións a realizar. No caso de que non se permita materializar a edificabilidade baixo rasante por estes motivos, non resultará indemnizable. Por riba da altura máxima de edificación permitiranse aproveitamentos baixo cuberta. Dito aproveitamento estará inscrito no plano de cuberta da edificación, salvo que esta se considere polo presente Plan Especial como desconforme coa ordenación, en tal caso haberá de quedar inscrito no plano de cuberta definido por aplicación do artigo 97 da presente Normativa. Non se permite a realización de novas bufardas. Aos efectos da súa utilización recoñecense as entreplantas existentes, quedando prohibido expresamente a realización doutras novas. En edificacións de nova planta non se autorizan voos sobre a vía pública, salvo os correspondentes a conixas e beirados. De acordo co art.89 da presente Normativa, manterase a estrutura parcelaria actual, non permitíndose máis agregacións ou segregacións que as contempladas en planos de ordenación.3. Aliñacións e rasantes. Con carácter xeral mantéñense as aliñacións e rasantes actuais salvo os axustes puntuais que se indican en planos, ditas aliñacións terán a consideración de oficiais.4. Usos.4. a)- Usos característicos. O uso característico é o Residencial, en Clase RESIDENCIAL VIVENDA. A unidade edificatoria 9321901 Hotel Finisterre manterá o uso hoteleiro.4. b)- Usos asociados. Admitiranse usos asociados vencellados a calquera uso que se poda implantar nas edificacións.4. c)- Usos compatibles. Complementarios: - Residencial, clase RESIDENCIA COMUNITARIA, en situación de planta baixa e superiores vinculadas á mesma. - Industria, Clase INDUSTRIA XERAL, de Categoría 1ª, en situación de planta inferior á baixa, planta baixa e primeira. - Industria, Clase ALMACÉN, de Categoría 1ª, en situación de planta inferior á baixa, planta baixa e primeira. - Industria, Clase SERVICIOS EMPRESARIAIS e I+D+i, de Categorías 1ª e 2ª, en situacións de planta inferior á baixa, planta baixa e primeira. - Terciario, Clase COMERCIAL, de Categorías 1ª y 2º, en situación de planta inferior á baixa, planta baixa e primeira. - Terciario, Clase OFICINAS, de Categorías 1ª e 2ª en situación de planta inferior á baixa, planta baixa e primeira. - Terciario, Clase HOSTALEIRO en planta inferior á baixa, planta baixa e plantas altas vinculadas á baixa. - Terciario, Clase ESPECTÁCULOS E RECREATIVO, en situación de planta inferior á baixa, planta baixa e primeira. - Dotacional EQUIPAMENTO, en situación de planta inferior á baixa, planta baixa e plantas altas vinculadas á baixa. - Garaxe-aparcamento de Categoría 1ª. Alternativos: - Residencial, clase RESIDENCIA COMUNITARIA. - Terciario, Clase COMERCIAL, de Categorías 1º e 2º. - Terciario clase HOTELEIRO. - Terciario clase HOSTALEIRO. - Terciario, Clase ESPECTÁCULOS E RECREATIVO. - Dotacional de EQUIPAMENTO. Para a implantación dun uso alternativo nun edificio será preceptivo o Informe favorable da Comisión Asesora do Plan Especial, respectando en todo caso a prevalenza da recuperación da área residencial e das actividades económicas adecuadas conforme ao estipulado pola L. P. C. G. 4. d)- Usos prohibidos. O resto.5. Protección das características tipolóxicas, etnográficas e construtivas. Establécese unha salvagarda xeral sobre o conxunto do ámbito de ordenanza, tendente ao mantemento dos modos de construír, organización e estrutura dos edificios que definen a súa tipoloxía característica. De acordo co anterior primarase o mantemento das actuais armazóns horizontais de madeira, como sistema estrutural máis idóneo orixinario, nos edificios catalogados. Neste sentido priorizaranse sobre os mesmos as actuacións de conservación, mantemento e reparación fronte ás de substitución. As actuacións de substitución, incluso por materiais diferentes á madeira (aceiro, lousas lixeiras, etc.) haberán de manter a lóxica estrutural orixinaria. En todo caso haberán de manterse as estruturas pétreas verticais existentes, na súa funcións resistente. Co fin de garantir a pervivencia da organización interna manteranse a posición orixinaria dos accesos e caixa de escaleira sempre e cando esta non teña sufrido alteracións desnaturalizadoras e así se estableza na ficha de catalogación. O Concello e demais administracións competentes facilitarán o cumprimento do precedente mediante o fomento de recuperación dos oficios construtivos tradicionais. Igualmente propiciarase a recuperación para o dominio público dos espazos ocupados polo sistema defensivo da Cidade Vella. Art.143. Ordenanza de Atochas-O Derribo (A. D.). 1. Delimitación e ámbito. Aplícase esta ordenanza á formación urbana xurdida sobre o derribo das murallas da Cidade Vella en contacto co Barrio de Santo Tomás e A Pescadería, incluídos dentro do Conxunto Histórico Declarado e a súa zona de contorno, tal e como se indica en plano de ordenación.2. Criterios e parámetros de ordenación. Para este ámbito o Plan Especial establece a súa regulación sobre a base xeral da conservación do volume actual, con axustes que sexan do caso e tendentes á integración ambiental de corpos descontextualizados. Igualmente establécese o mantemento do actual coeficiente de ocupación, e polo tanto da liña de edificación interior e das aliñacións exteriores da edificación principal, coas excepcións que se indican en planos de ordenación. As prolongacións de planta baixa actualmente existentes manteranse dentro de ordenación. Non se permiten construcións por detrás da liña de edificación interior establecida en planos de ordenación. A altura máxima da edificación determínase nos alzados de ordenación, medíndose na forma prevista nos art.93 e 94 das presentes Normas. Autorízanse plantas baixo rasante ocupando a totalidade da parcela, sempre que o edificio non estea catalogado ou o nivel de catalogación do edificio sexa de grao 3, 4 ou 5, e condicionado a aparición de restos arqueolóxicos na parcela, en cuxo caso a Consellería competente en materia de Patrimonio determinará as actuacións a realizar. No caso de que non se permita materializar a edificabilidade baixo rasante por estes motivos, non resultará indemnizable. Por riba da altura máxima de edificación permitiranse aproveitamentos baixo cuberta. Dito aproveitamento estará inscrito no plano de cuberta da edificación, salvo que esta se considere polo presente Plan Especial como desconforme coa ordenación, en tal caso haberá de quedar inscrito no plano de cuberta definido por aplicación do artigo 97 da presente Normativa. No ámbito do Conxunto Histórico e a súa Zona de Respecto non se autoriza a realización de novas bufardas. Aos efectos da súa utilización recoñecense as entreplantas existentes, quedando prohibido expresamente a realización doutras novas. De acordo co art.89 da presente Normativa, no ámbito do Conxunto Histórico e a súa Zona de Respeto, haberá de manterse a estrutura parcelaria actual, non permitíndose máis agregacións ou segregacións que as contempladas en planos de ordenación.3. Unidades Urbanas. Para os efectos de regulación zonal identifícanse as seguintes unidades urbanas onde será obrigatorio o mantemento das condicións do conxunto: Praza de María Pita. Esta unidade urbana abrangue o perímetro edificatorio da Praza de María Pita, caracterizado por un parcelario regularizado e edificación homoxénea. Toda vez que o Plan Especial neste ámbito dá por concluído o proceso de construción, as determinacións para esta unidade urbana veñen establecidas por normas encamiñadas a homoxeneizar e regularizar a volumetría das cubertas e definición da cornixa, únicos elementos discordantes ou impropios en moitos casos da ordenación existente, manténdose o resto dos parámetros volumétricos existentes (alturas, galerías, voos, soportais, etc.). Así autorízanse plantas ático limitadas polos seguintes parámetros: - Condicións de volume. A altura da edificación, número de plantas, ocupación, galerías, miradoiros, etc., serán os existentes e sinalados nos planos de alzados da edificación. Nos tramos de edificación situados sobre os accesos á praza non se poderán construír áticos. - Cubertas. Con obxecto de homoxeneizar a ordenación dos elementos de cuberta e definición da cornixa da praza de María Pita, autorízanse áticos con maior aproveitamento do espazo baixo cuberta, quedando estes limitados polos seguintes parámetros: Nos números de policía 2 ao 10 (ambos incluídos) adoptarase a solución existente nos números de policía 3, 4 e 5; isto é: - O solo da terraza situarase a 19 metros da cota do solo do soportal. - A liña de cornixa situarase a 3,3 metros do solo da terraza. - A liña superior do peto dos áticos situarase a 4,15 metros do solo da terraza. Nos números de policía 12 ao 19 (ambos incluídos), adoptarase a solución existente no número de policía 15, 17 e 18; isto é: - O solo da terraza situarase a 19 metros da cota do solo do soportal. - A liña de cornixa situarase a 3,3 metros do solo da terraza. - A liña superior do peto dos áticos situarase a 4,8 metros do solo da terraza. Nos números de policía 20 ao 27 (ambos incluídos), adoptarase a solución existente nos números de policía 21, 23 e 25, isto é: - O solo da terraza situarase a 19 metros da cota do solo do soportal. - A liña de cornixa situarase a 3,3 metros do solo da terraza. - A liña superior do peto dos áticos situarase a 4,15 metros do solo da terraza. En todos os casos a cuberta desenvolverase xenericamente a dúas augas con liña de cumbreira parella á liña de fachada a unha altura máxima de 1,50 metros sobre a liña de cornixa da planta ático. Por enriba dos planos de cuberta definidos non se autorizará ningún tipo de nova construción, manténdose exclusivamente as existentes e se suprimirán as establecidas como desconformes. Autorízanse elementos de iluminación cenital formando lucernarios. - Permitiranse terrazas como remates de corpos voados das galerías de fachada á Praza de María Pita respectando a totalidade da xeometría da cuberta, axustándose aos seguintes fondos: - Nos números de policía 2 ao 10 (ambos incluídos), tomarase o fondo predominante, que é de 3,10 m (voos incluídos). - Nos números de policía 12 ao 19 (ambos incluídos), tomarase o fondo predominante, que é de 5,25 m (voos incluídos). - Nos números de policía 20 ao 27 (ambos incluídos), tomarase o fondo predominante, que é de 3,10 m (voos incluídos). En canto aos remates das terrazas sobre os pasos de acceso á praza, deberán executarse con terraza de lado a lado no total do ancho da súa coxía sobre o paso. Especifícase como cor uniforme de todo o ámbito da Praza de María Pita para fachadas exteriores o 53010Y10R da carta de cores NCS, no caso de referirse a carpinterías e rexerías deberán ser de cor branca. Contorno do Mercado de San Agustín. Esta unidade urbana abrangue os cuarteiróns perimetrais e de rúas confluentes á Praza de San Agustín con parcelario e tipoloxía edificatoria regularizada. Para os efectos da súa homoxeneización establécense as seguintes determinacións: - Soportais: as plantas baixas das edificacións recuaranse tres metros sobre as aliñacións oficiais, formando soportais en liña, ritmo, altura e forma análogos aos das edificacións existentes. - Áticos: Planta recuada á cara interior do muro de fachada (non do corpo voado) coa cornixa situada a tres metros medidos desde a cara inferior do forxado do último piso. Para os efectos de garantir a conexión peonil entre o Mercado de San Agustín e a rúa Panaderas, autorízase a unión funcional en planta baixo do volume resultante sobre a unidade edificatoria 8825021, impoñéndose, se fora necesario, a constitución da servidume de paso polos procedementos legalmente establecidos.4. Aliñacións e rasantes. Mantéñense as actuais aliñacións e rasantes salvo os axustes puntuais que se indican en planos de ordenación, e terán a consideración de oficiais.5. Usos.5. a)- Usos característicos. O uso característico é o Residencial, en Clase RESIDENCIAL VIVENDA.5. b)- Usos asociados. Admitiranse usos asociados vencellados a calquera uso que se poda implantar nas edificacións.5. c)- Usos compatibles. Complementarios: - Residencial, clase RESIDENCIA COMUNITARIA, en situación de planta baixa e superiores vinculadas á mesma. - Industria, Clase INDUSTRIA XERAL, de Categoría 1ª, en situación de planta inferior á baixa, planta baixa e primeira. - Industria, Clase ALMACÉN, de Categoría 1ª, en situación de planta inferior á baixa, planta baixa e primeira. - Industria, Clase SERVICIOS EMPRESARIAIS e I+D+i, de Categorías 1ª e 2ª en situación de planta inferior á baixa, planta baixa e primeira. - Terciario, Clase COMERCIAL, de Categorías 1ª y 2º, en situación de planta inferior á baixa, planta baixa e primeira. - Terciario, Clase OFICINAS, de Categorías 1ª e 2ª en situación de planta inferior á baixa, planta baixa e primeira. - Terciario, Clase HOSTALEIRO en planta inferior á baixa, planta baixa e plantas altas vinculadas á baixa. - Terciario, Clase ESPECTÁCULOS E RECREATIVO, en situación de planta inferior á baixa, planta baixa e primeira. - Dotacional EQUIPAMENTO, en situación de planta inferior á baixa, planta baixa e plantas altas vinculadas á baixa. - Garaxe-aparcamento de Categoría 1ª. Alternativos: - Residencial, clase RESIDENCIA COMUNITARIA. - Industria, Clase INDUSTRIA XERAL ( * ), de Categoría 2ª. - Industria, Clase SERVIZOS EMPRESARIAIS ( * ), de Categoría 4ª. - Terciario, Clase COMERCIAL ( * ), de Categoría 3º. - Terciario clase OFICINAS, Categoría 1ª. - Terciario clase HOTELEIRO. - Terciario clase HOSTALEIRO. - Terciario, Clase ESPECTÁCULOS E RECREATIVO. - Dotacional de EQUIPAMENTO. - GARAXE-APARCAMENTO ( * ), de Categoría 2ª. Os usos identificados co código “ ( * ) ” únicamente serán admisibeis fóra do ámbito do Conxunto Histórico e a súa Zona de Respeto. Dentro do ámbito do Conxunto Histórico e a súa Zona de Respecto, para a implantación de uso alternativo nun edificio será preceptivo o informe favorable da Comisión Asesora do Plan Especial, respectando en todo caso a prevalenza da recuperación da área residencial e das actividades económicas adecuadas conforme ao estipulado pola L. P. C. G. 5. d)- Usos prohibidos. O resto. Art.144. Ordenanza da Pescadería Sur (P. S.). 1. Delimitación e ámbito. Aplícase esta ordenanza ás pezas que integran as formacións de expansión da Cidade Vella, parcialmente incluídas dentro do Conxunto Histórico Declarado e a súa área de contorno, tal e como se delimita en planos de ordenación.2. Criterios e parámetros de ordenación. A súa regulación volumétrica establécese en planos e alzados de ordenación, mediante o criterio do mantemento da ocupación da edificación principal existente. Por detrás da liña de edificación interior autorízase a prolongación da planta baixa, mantendo en calquera caso os elementos de arboredo singular existentes. A altura máxima da edificación determínase nos alzados de ordenación, medíndose na forma prevista nos art.93 e 94 das presentes Normas. Autorízanse plantas baixo rasante ocupando a totalidade da parcela, sempre que o edificio non estea catalogado ou o nivel de catalogación do edificio sexa de grao 3, 4 ou 5, e condicionado a aparición de restos arqueolóxicos na parcela, en cuxo caso a Consellería competente en materia de Patrimonio determinará as actuacións a realizar. No caso de que non se permita materializar a edificabilidade baixo rasante por estes motivos, non resultará indemnizable. Por riba da altura máxima da edificación permitiranse aproveitamentos baixo cuberta. Dito aproveitamento estará inscrito no plano de cuberta da edificación, salvo que esta se considere desconforme polo presente Plan Especial en tal caso haberá de quedar inscrito no plano de cuberta definido por aplicación do art.97 da presente Normativa. No ámbito do Conxunto Histórico e a súa Zona de respecto non se autoriza a realización de novas bufardas. Aos efectos da súa utilización recoñecense as entreplantas existentes, quedando prohibido expresamente a realización doutras novas. De acordo co art.89 da presente Normativa, no ámbito do Conxunto Histórico e a súa Zona de Respeto, haberá de manterse a estrutura parcelaria actual, non permitíndose máis agregacións ou segregacións que as contempladas en planos de ordenación.3. Aliñacións e rasantes. Mantéñense as actuais aliñacións e rasantes que terán a consideración de oficiais, sen outra modificación que as indicadas en planos de ordenación, singularmente en relación ao viario perimetral.4. Usos.4. a)- Usos característicos. O uso característico é o Residencial, en Clase RESIDENCIAL VIVENDA.4. b)- Usos asociados. Admitiranse usos asociados vencellados a calquera uso que se poda implantar nas edificacións.4. c)- Usos compatibles. Complementarios: - Residencial, clase RESIDENCIA COMUNITARIA, en situación de planta baixa e superiores vinculadas á mesma. - Industria, Clase INDUSTRIA XERAL, de Categoría 1ª, en situación de planta inferior á baixa, planta baixa e primeira. - Industria, Clase ALMACÉN, de Categoría 1ª, en situación de planta inferior á baixa, planta baixa e primeira. - Industria, Clase SERVICIOS EMPRESARIAIS e I+D+i, de Categorías 1ª e 2ª en situación de planta inferior á baixa, planta baixa e primeira. - Terciario, Clase COMERCIAL, de Categorías 1ª y 2º, en situación de planta inferior á baixa, planta baixa e primeira. - Terciario, Clase OFICINAS, de Categorías 1ª e 2ª en situación de planta inferior á baixa, planta baixa e primeira. - Terciario, Clase HOSTALEIRO en planta inferior á baixa, planta baixa e plantas altas vinculadas á baixa - Terciario, Clase ESPECTÁCULOS E RECREATIVO, en situación de planta inferior á baixa, planta baixa e primeira. - Dotacional EQUIPAMENTO, en situación de planta inferior á baixa, planta baixa e plantas altas vinculadas á baixa. - Garaxe-aparcamento de Categoría 1ª. Alternativos: - Residencial, clase RESIDENCIA COMUNITARIA. - Industria, Clase INDUSTRIA XERAL ( * ), de Categoría 2ª. - Industria, Clase SERVIZOS EMPRESARIAIS, de Categoría 4ª. - Terciario, Clase COMERCIAL ( * ), de Categoría 3º. - Terciario clase OFICINAS, Categoría 3ª. - Terciario clase HOTELEIRO. - Terciario clase HOSTALEIRO. - Terciario, Clase ESPECTÁCULOS E RECREATIVO. - Dotacional de EQUIPAMENTO. - GARAXE-APARCAMENTO ( * ), de Categoría 2ª. Os usos identificados co código “ ( * ) ” unicamente serán admisibeis fóra do ámbito do Conxunto Histórico e a súa Zona de Respeto. Dentro do ámbito do Conxunto Histórico e a súa Zona de Respecto, para a implantación dun uso alternativo nun edificio será preceptivo o informe favorable da Comisión Asesora do Plan Especial.4. d)- Usos prohibidos. O resto. Art.145. Ordenanza da Pescadería Norte (P. N.). 1. Delimitación e ámbito. Aplícase esta ordenanza ás pezas que integran as formacións de expansión da Cidade sobre a Enseada do Orzán, parcialmente incorporadas á zona de contorno do Conxunto-Histórico, tal e como se delimita en planos de ordenación.2. Criterios e parámetros de ordenación. Neste ámbito o Plan Especial propón regular o proceso de desenvolvemento edificatorio para introducir actuacións de cualificación tendentes á posta en valor das arquitecturas de interese que perviven e, sobre todo, da súa morfoloxía urbana. O fondo máximo de edificación será o establecido en planos de ordenación, mantendo con carácter xeral o existente. Por detrás da liña de edificación interior autorízase a prolongación da planta baixa. A altura máxima da edificación determínase en alzados de ordenación, medíndose na forma prevista nos art.93 e 94 das presentes Normas. Autorízanse plantas baixo rasante ocupando a totalidade da parcela, sempre que o edificio non estea catalogado ou o nivel de catalogación do edificio sexa de grao 3, 4 ou 5, e condicionado a aparición de restos arqueolóxicos na parcela, en cuxo caso a Consellería competente en materia de Patrimonio determinará as actuacións a realizar. No caso de que non se permita materializar a edificabilidade baixo rasante por estes motivos, non resultará indemnizable. Por riba da altura máxima de edificación permitiranse aproveitamentos baixo cuberta. Dito aproveitamento estará inscrito no plano de cuberta da edificación, salvo que esta se considere desconforme polo presente Plan Especial en tal caso haberá de quedar inscrito no plano de cuberta definido por aplicación do art.97 da presente Normativa. Aos efectos da súa utilización recoñecense as entreplantas existentes, quedando prohibido expresamente a realización doutras novas. Admitiranse as agregacións e segregacións de parcelas nas condicións reguladas no art.89 da presente Normativa. Asemade admitiranse, salvo para edificios con niveis de catalogación 1 e 2, unións funcionais que cumpran as condicións reguladas no artigo 89. bis, da presente normativa.3. Aliñacións e rasantes. Mantéñense as actuais aliñacións e rasantes que terán a consideración de oficiais, sen outros axustes que os que puntualmente se indican en planos de ordenación.4. Usos.4. a)- Usos característicos. O uso característico é o Residencial, en Clase RESIDENCIAL VIVENDA.4. b)- Usos asociados. Admitiranse usos asociados vencellados a calquera uso que se poda implantar nas edificacións.4. c)- Usos compatibles. Complementarios: - Residencial, clase RESIDENCIA COMUNITARIA, en situación de planta baixa e superiores vinculadas á mesma. - Industria, Clase INDUSTRIA XERAL, de Categoría 1ª, en situación de planta inferior á baixa, planta baixa e primeira. - Industria, Clase ALMACÉN, de Categoría 1ª, en situación de planta inferior á baixa, planta baixa e primeira. - Industria, Clase SERVICIOS EMPRESARIAIS e I+D+i, de Categorías 1ª, 2ª e 3ª. - Industria, Clase TALLERES, de Categoría 2ª e 3ª, en situación de planta inferior á baixa e planta baixa. - Terciario, Clase COMERCIAL, de Categorías 1ª y 2º, en situación de planta inferior á baixa, planta baixa e primeira. - Terciario, Clase OFICINAS, de Categorías 1ª, 2ª e 3º. - Terciario, Clase HOTELEIRO en planta inferior á baixa, planta baixa e plantas altas vinculadas á baixa. - Terciario, Clase HOSTALEIRO en planta inferior á baixa, planta baixa e plantas altas vinculadas á baixa. - Terciario, Clase ESPECTÁCULOS E RECREATIVO, en situación de planta inferior á baixa, planta baixa e primeira. - Dotacional EQUIPAMENTO, en situación de planta inferior á baixa, planta baixa e plantas altas vinculadas á baixa. Garaxe-aparcamento de Categoría 1ª. Alternativos: - Residencial, clase RESIDENCIA COMUNITARIA. - Industria, Clase INDUSTRIA XERAL, de Categoría 2ª. - Industria, Clase SERVIZOS EMPRESARIAIS, de Categoría 4ª. - Terciario, Clase COMERCIAL, de Categorías 1º, 2º e 3º. - Terciario clase OFICINAS, Categoría 1ª. - Terciario clase HOTELEIRO. - Terciario clase HOSTALEIRO. - Terciario, Clase ESPECTÁCULOS E RECREATIVO. - Dotacional de EQUIPAMENTO. - GARAXE-APARCAMENTO, de Categoría 2ª. 4. d)- Usos prohibidos. O resto. Art.146. Ordenanza de Ensanche (E). 1. Delimitación e ámbito. Aplícase esta ordenanza a aquelas pezas do ámbito do Plan Especial que pertencen á trama urbana do Ensanche do XIX, caracterizadas polo seu parcelario regular e a morfoloxía de cuarteirón pechado.2. Criterios e parámetros de ordenación. A súa regulación establécese en planos e alzados de ordenación sobre a base do mantemento da estrutura urbana actual. O fondo máximo de edificación será o establecido en planos de ordenación, mantendo con carácter xeral o existente. Por detrás da liña de edificación interior autorízase a prolongación de planta baixa. A altura máxima da edificación determínase en alzados de ordenación, medíndose na forma prevista nos art.93 e 94 das presentes Normas. Autorízanse plantas baixo rasante ocupando a totalidade da parcela, sempre que o edificio non estea catalogado ou o nivel de catalogación do edificio sexa de grao 3, 4 ou 5, e condicionado a aparición de restos arqueolóxicos na parcela, en cuxo caso a Consellería competente en materia de Patrimonio determinará as actuacións a realizar. No caso de que non se permita materializar a edificabilidade baixo rasante por estes motivos, non resultará indemnizable. Por riba da altura máxima de edificación permitiranse aproveitamentos baixo cuberta. Dito aproveitamento estará inscrito no plano de cuberta da edificación, salvo que esta se considere desconforme polo presente Plan Especial, en tal caso haberá de quedar inscrito no plano de cuberta definido por aplicación do art.97 da presente Normativa. Aos efectos da súa utilización recoñecense as entreplantas existentes, quedando prohibido expresamente a realización doutras novas. Admitiranse as agregacións e segregacións de parcelas nas condicións reguladas no art.89 da presente Normativa. Asemade admitiranse, salvo para edificios con niveis de catalogación 1 e 2, unións funcionais que cumpran as condicións reguladas no artigo 89. bis, da presente normativa.3. Aliñacións e rasantes. Mantéñense as actuais aliñacións e rasantes que terán a consideración de oficiais, sen outros axustes que os que puntualmente se indican en planos de ordenación.4. Usos.4. a)- Usos característicos. O uso característico é o Residencial, en Clase RESIDENCIAL VIVENDA.4. b)- Usos asociados. Admitiranse usos asociados vencellados a calquera uso que se poda implantar nas edificacións.4. c)- Usos compatibles. Complementarios: - Residencial, clase RESIDENCIA COMUNITARIA, en situación de planta baixa e superiores vinculadas á mesma. - Industria, Clase INDUSTRIA XERAL, de Categoría 1ª, en situación de planta inferior á baixa, planta baixa e primeira. - Industria, Clase ALMACÉN, de Categoría 1ª, en situación de planta inferior á baixa, planta baixa e primeira. - Industria, Clase SERVICIOS EMPRESARIAIS e I+D+i, de Categorías 1ª, 2ª e 3ª. - Industria, Clase TALLERES, de Categoría 2ª e 3ª, en situación de planta inferior á baixa e planta baixa. - Terciario, Clase COMERCIAL, de Categorías 1ª y 2º, en situación de planta inferior á baixa, planta baixa e primeira. - Terciario, Clase OFICINAS, de Categorías 1ª, 2ª e 3º. - Terciario, Clase HOTELEIRO en planta inferior á baixa, planta baixa e plantas altas vinculadas á baixa. - Terciario, Clase HOSTALEIRO en planta inferior á baixa, planta baixa e plantas altas vinculadas á baixa. - Terciario, Clase ESPECTÁCULOS E RECREATIVO, en situación de planta inferior á baixa, planta baixa e primeira. - Dotacional EQUIPAMENTO, en situación de planta inferior á baixa, planta baixa e plantas altas vinculadas á baixa. - Garaxe-aparcamento de Categoría 1ª. Alternativos: - Residencial, clase RESIDENCIA COMUNITARIA. - Industria, Clase INDUSTRIA XERAL, de Categoría 2ª. - Industria, Clase SERVIZOS EMPRESARIAIS, de Categoría 4ª. - Terciario, Clase COMERCIAL, de Categorías 1º, 2º e 3º. - Terciario clase OFICINAS, Categoría 1ª. - Terciario clase HOTELEIRO. - Terciario clase HOSTALEIRO. - Terciario, Clase ESPECTÁCULOS E RECREATIVO. - Dotacional de EQUIPAMENTO. - GARAXE-APARCAMENTO, de Categoría 2ª. 4. d)- Usos prohibidos. O resto. Art.146. bis. Ordenanza de Áreas Urbanas Renovadas (A. U. R.) 1. Definición e Ámbito. Aplícase esta ordenanza a aquelas áreas urbanas renovadas que en aplicación de ordenacións anteriores representan excepcións tipolóxicas inseridas na estrutura das diferentes pezas do Plan Especial. O seu ámbito delimítase en planos de ordenación.2. Criterios e parámetros de Ordenación. Para os efectos de regulación o Plan Especial mantén o seu volume e intensidade co que obtiveran licenza, sen prexuízo da súa acomodación ás normas xerais de edificación, de estética urbana e de usos establecidas na presente Normativa e ao nivel de catalogación. A súa regulación volumétrica establécese en planos e alzados de ordenación coa indicación A. U. R., sobre a base xeral do mantemento da ocupación e altura actualmente existente. No ámbito do Conxunto Histórico e a súa Zona de Respecto non se autoriza a realización de novas bufardas. Autorízanse plantas baixo rasante ocupando a totalidade da parcela, sempre que o edificio non estea catalogado ou o nivel de catalogación do edificio sexa de grao 3, 4 ou 5, e condicionado a aparición de restos arqueolóxicos na parcela, en cuxo caso a Consellería competente en materia de Patrimonio determinará as actuacións a realizar. No caso de que non se permita materializar a edificabilidade baixo rasante por estes motivos, non resultará indemnizable. Aos efectos da súa utilización recoñecense as entreplantas existentes, quedando prohibido expresamente a realización doutras novas. De acordo co art.89 da presente Normativa, no ámbito do Conxunto Histórico e a súa Zona de Respeto, haberá de manterse a estrutura parcelaria actual, non permitíndose máis agregacións ou segregacións que as contempladas en planos de ordenación.3. Aliñacións e rasantes. Mantéñense as actuais aliñacións e rasantes que terán a consideración de oficiais sen outra modificación que a indicada en planos de ordenación.4. Usos.4. a)- Usos característicos. O uso característico é o Residencial, en Clase RESIDENCIAL VIVENDA.4. b)- Usos asociados. Admitiranse usos asociados vencellados a calquera uso que se poda implantar nas edificacións.4. c)- Usos compatibles. Complementarios: - Residencial, clase RESIDENCIA COMUNITARIA, en situación de planta baixa e superiores vinculadas á mesma. - Industria, Clase INDUSTRIA XERAL, de Categoría 1ª, en situación de planta inferior á baixa, planta baixa e primeira. - Industria, Clase ALMACÉN, de Categoría 1ª, en situación de planta inferior á baixa, planta baixa e primeira. - Industria, Clase SERVICIOS EMPRESARIAIS e I+D+i, de Categorías 1ª e 2ª en situación de planta inferior á baixa, planta baixa e primeira. - Industria, Clase TALLERES, de Categoría 2ª e 3ª, en situación de planta inferior á baixa e planta baixa. - Terciario, Clase COMERCIAL, de Categorías 1ª y 2º, en situación de planta inferior á baixa, planta baixa e primeira. - Terciario, Clase OFICINAS, de Categorías 1ª e 2ª en situación de planta inferior á baixa, planta baixa e primeira. - Terciario, Clase HOSTALEIRO en planta inferior á baixa, planta baixa e plantas altas vinculadas á baixa. - Terciario, Clase ESPECTÁCULOS E RECREATIVO, en situación de planta inferior á baixa, planta baixa e primeira. - Dotacional EQUIPAMENTO, en situación de planta inferior á baixa, planta baixa e plantas altas vinculadas á baixa. - Garaxe-aparcamento de Categoría 1ª. Alternativos: - Residencial, clase RESIDENCIA COMUNITARIA. - Industria, Clase INDUSTRIA XERAL ( * ), de Categoría 2ª. - Industria, Clase SERVIZOS EMPRESARIAIS, de Categoría 4ª. - Terciario, Clase COMERCIAL ( * ), de Categoría 3º. - Terciario clase OFICINAS, Categoría 3ª. - Terciario clase HOTELEIRO. - Terciario clase HOSTALEIRO. - Terciario, Clase ESPECTÁCULOS E RECREATIVO. - Dotacional de EQUIPAMENTO. - GARAXE-APARCAMENTO ( * ), de Categoría 2ª. Os usos identificados co código “ ( * ) ” únicamente serán admisibeis fóra do ámbito do Conxunto Histórico e a súa Zona de Respeto. Dentro do ámbito do Conxunto Histórico e a súa Zona de Respecto, para a implantación do uso alternativo nun edificio será preceptivo o informe favorable da Comisión Asesora do Plan Especial, respectando en todo caso a prevalenza da recuperación da área residencial e das actividades económicas adecuadas conforme ao estipulado pola L. P. C. G. 4. d)- Usos prohibidos. O resto. CAPÍTULO II. ORDENACIÓN DE SISTEMAS Art.147. Ordenanza de equipamento e dotacións.1. Delimitación e ámbito Comprende as superficies e edificacións destinadas a usos públicos ou colectivos ao servizo directo dos cidadáns.2. Criterios e parámetros de ordenación a) Para as dotacións situadas en edificios catalogados polo presente Plan Especial, as súas determinacións establécense no ficheiro individualizado de edificios suxeitos a protección, planos e, de ser o caso, alzados de ordenación. O fondo máximo de edificación será o establecido en planos de ordenación, mantendo con carácter xeral o existente. Por detrás da liña de edificación interior autorízase a prolongación da planta baixa. A altura máxima da edificación determínase en alzados de ordenación, medíndose na forma prevista nos art.93 e 94 das presentes Normas. Autorízase a realización de sotos e semisotos, sempre que o nivel de catalogación (1 e 2) da edificación ou a posible aparición de restos arqueolóxicos o permitan. En todo caso se non fose posible a súa realización por motivos de protección do patrimonio arquitectónico ou arqueolóxico, non resultará indemnizable. Por riba da altura máxima de edificación permitiranse aproveitamentos baixo cuberta. Dito aproveitamento estará inscrito no plano de cuberta da edificación, salvo que esta se considere desconforme polo presente Plan Especial en tal caso haberá de quedar inscrito no plano de cuberta definido por aplicación do art.97 da presente Normativa. O aproveitamento baixo cuberta poderá destinarse a uso de equipamento ou instalacións complementarias do conxunto do edificio. De acordo co art.89 da presente Normativa haberá de manterse a estrutura parcelaria actual, non permitíndose máis agregacións nin segregacións que as contempladas en planos de ordenación.3. Aliñacións e rasantes. Mantéñense as actuais aliñacións e rasantes que terán a consideración de oficiais, sen outros axustes que os que puntualmente se indican en planos de ordenación. b) Para as dotacións situadas en edificios non catalogados mantéñense os seus actuais parámetros de edificación salvo indicación contraria en planos e alzados de ordenación, podéndose ampliar conforme aos parámetros de ordenación da zona en que se enmarcan e ás normas xerais de edificación. c) Para as dotacións de nova planta o Plan Especial establece as súas determinacións de ordenación mediante a definición das súas características volumétricas (ocupación en planta e altura) en planos e alzados de ordenación.4. Usos Establécense como usos xerais os docente, sanitario, benestar social e asistencial, cultural, relixioso, deportivo, administración, militar,. Os contedores dotacionais nos que se desenvolvan diversas actividades cualifícanse como Equipamentos Múltiples ou de continxencia (EQ) para os que se establece o complexo de usos xerais. As dotacións de benestar social e asistencial, sanitarias e culturais, público-administrativas e docente-investigadoras, en razón das súas características, funcións sociais e complementarias poderán intercambiarse ou complementarse dentro de cada unha das reservas específicas establecidas no Plan e en particular nas reservas locais cualificadas como Reserva de Equipamento. O carácter público, privado ou eclesiástico (privado) das dotacións indícase na relación contida na Memoria de Ordenación do Plan. Os usos establecidos para cada dotación terán o carácter de usos prioritarios. Art.148. Ordenanza de Espazos Libres e Zonas Verdes Públicas.1. Delimitación e ámbito. Comprende os espazos destinados a parques, parques deportivos, xardíns, zonas verdes, prazas e espazos libres de esparcemento cualificados polo Plan Especial, así como aqueles que xurdan do desenvolvemento do mesmo. Serán de uso e dominio público ou privado, segundo se sinale no Plano 3. CUALIFICACIÓN.2. Criterios xerais de ordenación. Os parques e as zonas verdes deberán urbanizarse en xeral con arboredo, xardinería, sendas, elementos ornamentais, etc., atendendo aos criterios compositivos e de tratamento establecidos en planos de ordenación. Permitiranse elementos accesorios tales coma mobiliario urbano, quioscos, templetes, marquesiñas, xogos de nenos,., sen que no seu conxunto ocupen máis do 5% da súa superficie. As zonas libres, polo seu carácter de áreas peonís serán pavimentadas cos criterios que se establecen no plano de proposta de tratamento superficial do espazo público. Os parques deportivos estarán á regulación establecida no apartado 5.2.6.2. da Normativa Urbanística do Plan Xeral de Ordenación Municipal e requerirán a súa ordenación mediante un estudo de detalle, que haberá de ser informado pola administración competente en materia de protección do Patrimonio. Baixo as zonas verdes e espazos libres de titularidade pública non incluídos no catálogo de protección, permítese a implantación de infraestruturas, equipamentos e aparcadoiros de titularidade pública no subsolo, condicionado en todo caso ós resultados da intervención arqueolóxica. No desenvolvemento do Parque da Maestranza (ZL-44) analízase a posibilidade de manter parte das instalacións actualmente existentes, e polo tanto a súa incorporación ao proxecto do Parque como espazos dotacionais públicos, de conformidade co regulado na Disposición Final Primeira e no Plano 3 CUALIFICACIÓN. Manteranse os elementos catalogados polo presente Plan Especial; en particular terase consideración especial e específica respecto da conservación e posta en valor das preexistencias de ámbitos emblemáticos dos sistemas defensivos históricos. A modificación da configuración actual do Parque Deportivo da Solana regularase polo disposto no artigo 5.2.6.2. da normativa urbanística do PXOM 2o13 que requirirá informe previo do órgano competente en materia de protección do patrimonio cultural da Xunta de Galicia, en atención ao respecto da presenza do sistema defensivo da Cidade Vella e o seu perfil.3. Condicións para o acondicionamento de espazos catalogados. Os espazos públicos catalogados acondicionaranse con criterios de restauración dos valores que motivaron a súa catalogación. Calquera intervención no mesmo virá acompañada de documentación técnica e histórica suficiente para a súa valoración. Art.149. Regulación do viario público.1. Delimitación e ámbito. O Plan Especial establece en planos de ordenación a definición e delimitación do viario público que comprende o conxunto de rúas e espazos destinados a movemento e circulación ou estancia de peóns, automóbiles e medios de transporte rodado. No plano orientativo de Rede Viaria identifícanse os espazos destinados a uso preferente dos peóns que configuran o sistema viario peonil e os espazos destinados ao uso preferente dos vehículos que configuran o sistema viario rodado. En desenvolvemento dos criterios do Plan, o Concello establecerá a regulación do tráfico e estacionamento no viario público mediante a correspondente ordenanza. No plano de proposta de tratamento superficial do espazo público (plano 9, “Pavimentación do Espazo Público”) díctanse os criterios orientativos para a pavimentación do viario público. Igualmente díctanse os criterios de materiais e proposta de ordenación pormenorizada das actuacións singulares no espazo público. Terase consideración especial e específica respecto da conservación e posta en valor das preexistencias de ámbitos emblemáticos dos sistemas defensivos históricos. As actuacións sobre o espazo público contidas nos planos de caracter orientativo relacionados no artigo 7 da presente normativa, no ámbito do Conxunto Histórico e a súa Zona de Respeto, requerirán a autorización previa da administración competente en materia de protección do Patrimonio. TÍTULO IX. CONDICIÓNS DA URBANIZACIÓN Art.150. Obxecto e contido. As presentes condicións para a urbanización, complementan e excepcionan as establecidas no vixente Plan Xeral de Ordenación Municipal de A Coruña. O Concello de A Coruña redactará de acordo coas propostas do presente Plan Especial, un documento de Normalización de Elementos, Infraestruturas e do Espazo Público. CAPÍTULO I. CONDICIÓNS DA REDE VIARIA. Art.151. Pavimentación.1. En desenvolvemento das presentes Normas, o Concello deberá aprobar un Prego de Condicións Técnicas que haberán de cumprir as pavimentacións a proxectar, tendentes a normalizar os distintos elementos que a compoñen e homoxeneizar a elección e deseño dos mesmos, tendo en conta tanto a súa integración no contorno, coma a funcionalidade da rúa ou espazo libre peonil, para o ámbito do Plan Especial.2. O tratamento de pavimentación expresado no plano orientativo de proposta de tratamento superficial do espazo público do Plan Especial tomarase como criterio de actuación, e calquera alteración na elección de materiais deberá ser debidamente xustificada en función da súa maior integración ambiental ou de razóns técnicas fundadas. Para tal efecto distínguense os seguintes tipos de pavimentación en atención á forma e materiais que compoñen o seu acabado superficial; - Pavimentos de lousa de granito. - Pavimentos de lastro. - Pavimentos de lousa de formigón. - Pavimentos de terra estabilizada e compactada. - Pavimentos asfálticos. En todo caso as actuacións sobre o espazo público contidas nos planos de caracter orientativo relacionados no artigo 7 da presente normativa, no ámbito do Conxunto Histórico e a súa Zona de Respeto, requerirán a autorización previa da administración competente en materia de protección do Patrimonio.3. Coa finalidade de manter a estrutura actual do pavimento e facilitar a súa reposición, as bases e sub-bases de asento dos pavimentos pétreos serán preferentemente de material granular; admitíndose excepcionalmente, previa xustificación técnica, para aquelas vías nas que se prevexa tráfico intenso de vehículos, a utilización de bases de formigón e grava-cemento.4. Na preparación do terreo e na formación de bases e sub-bases que afecten a actuacións de reposición ou nova pavimentación, deberase prestar especial atención á drenaxe subterránea do seu subsolo, co obxecto de minorar, no posible, o nivel freático e a súa negativa incidencia nas edificacións adxacentes.5. A realización das obras de adecuación do pavimento actual das rúas e prazas ás condicións anteriormente descritas, obrigará, con carácter simultáneo ás mesmas, a realizar as pertinentes intervencións arqueolóxicas segundo o establecido no Capítulo IV do Título III da presente Normativa.6. Cando a pavimentación sexa de lousas, calquera actuación precisará o previo estudo de despece das mesmas, con especial análise da localización dos distintos rexistros/tapas dos servizos que resulten implicados. O espesor das lousas procurarase que non sexa menor dos 20 cm, que será obrigatorio cando se asenten sobre bases de materia granular. Poderán utilizarse lousas de espesor 12 cm cando se autorice a utilización de bases ríxidas de formigón. O morteiro de coma de asento das lousas será pobre en cemento ou material ligante, con dosificacións de arredor de 1:8 e espesores superiores a 10 cm.7. Para as pavimentacións de lastro procurarase utilizar dimensións e espesores tradicionais de 10x15x10. En canto ao morteiro de asento deste pavimento estarase ao definido no punto anterior.8. As diferenzas de nivel entre distintos pavimentos realizaranse con lousas ou bardos de granito. En todo caso estes non presentarán dimensións inferiores a 10x30 cm nin lonxitudes menores de 80 cm.9. En relación cos rexistros, tapas e arquetas dos distintos servizos, realizaranse en pedra ou fundición, evitando, salvo xustificación, a utilización de tapas prefabricadas de formigón. A orientación dos mesmos realizarase tendo en conta as xuntas dos elementos do pavimento de calzada.10. Nas actuacións de reurbanización procurarase a recuperación e reposición dos actuais pavimentos pétreos salvo que xustificacións técnicas referidas ás súas características mecánicas e resistentes o desaconsellen. Art.152. Arboredo.1. A plantación de arboredo sobre superficie con pavimentación pétrea ou de formigón realizarase preferentemente en alcorques de formas cadradas ou rectangulares.2. As dimensións dos alcorques serán tales que o espazo libre para a plantación da árbore non sexa inferior, salvo xustificación técnica ou imposibilidade física, a 1 metro no seu lado menor. Este espazo tratarase con céspede ou pavimento pétreo asentado sobre area ou grava, podendo protexerse con reixas metálicas, preferentemente de ferro ou fundición; evitando no posible a utilización de elementos prefabricados de formigón.3. Se o pavimento onde se localiza é de lousas de granito, o alcorque realizarase atendendo ao despece das mesmas, e preferentemente estará conformada polo propio pavimento. Se se localiza sobre pavimento de lastro, ou lousa de formigón, a alcorque formalizarase con elementos pétreos, preferiblemente prismas de granito de dimensións mínimas de 15 cm de ancho, evitando, salvo xustificación, o emprego de elementos prefabricados de formigón. Art.153. Sinalización e mobiliario urbano.1. Os elementos de sinalización vertical e todos aqueloutros de mobiliario (indicadores, semáforos, paradas de transporte, farois) que se sitúen sobre postes verticais deberán cumprir a condición de estar situados a unha altura mínima de 2,20 m desde a base do poste. Con carácter xeral procurarase a utilización dun soporte común que permita acoller as diferentes sinais.2. Os quioscos, casetas, cabinas telefónicas, postes e, en xeral, todo elemento de mobiliario urbano que se sitúe sobre beirarrúas ou vía peonil, non poderá interferir perspectivas visuais, nin impedir o libre paso de persoas.3. As dimensións, formas e materiais dos elementos de sinalización e de mobiliario urbano, así como a localización de cada un deles no espazo público será obxecto de estudo pormenorizado. En concordancia co establecido no art.47 destas Normas e en virtude da normalización dos elementos de mobiliario urbano, o Concello poderá esixir, na redacción dos Proxectos de Urbanización que desenvolven as determinacións do Plan Especial, a adecuación dos elementos de mobiliario a dita normalización.4. A concesión de utilización do espazo público para instalacións de elementos de mobiliario urbano (quioscos, terrazas, etc.) poderá ser autorizada polo Concello previa solicitude, que deberá ir acompañada do deseño, localización e ocupación do elemento ou elementos que se dispoñerán no espazo público. En concordancia co establecido no art.47 destas Normas, o Concello esixirá a adecuación dos elementos de mobiliario aos autorizados no Proxecto de Normalización.5. A autorización da concesión de utilización do espazo público leva aparellado a compromiso de limpeza e mantemento do pavimento sobre o que se asenta en perfectas condicións de uso por parte do concesionario, que estará obrigada a restablecer a seu estado orixinal aquelas modificacións que fosen autorizadas polo Concello con obxecto da concesión (acometidas de servizos, ancoraxes do mobiliario, etc.) unha vez que finalizase esta. No caso particular da utilización do espazo público como terrazas de establecementos hostaleiros ou comerciais, e con obxecto de preservar a unidade de tratamento do espazo público, non se autoriza a uso de tarimas, a utilización de mamparas laterais ou calquera tipo de elementos de peche, amolloamento ou delimitación do espazo a non ser que estean expresamente autorizadas polo Concello dentro das normalizadas para tal fin. Art.154. Condicións de accesibilidade. Toda actuación no espazo público estará ás condicións mínimas de accesibilidade establecidas na Lei 8/1997, de 20 de agosto, de Accesibilidade e Supresión de Barreiras da Comunidade Autónoma de Galicia e no Regulamento que a desenvolve, sen prexuízo das condicións resultantes das actuacións arqueolóxicas e da conservación de estruturas históricas. CAPÍTULO II. CONDICIÓNS DAS REDES DE INFRAESTRUTURAS Art.155. Abastecemento de auga.1. Para o dimensionamento da rede estarase ás condicións técnicas que prescriban os provedores do servizo.2. En ningún caso o diámetro dos tubos que se proxecten será menor de 100 mm de modo que sobre eles poidan instalarse hidrantes de diámetro 80 mm.3. As novas conducións proxectadas, así como a reposición de conducións existentes realizaranse con tubos de fundición dúctil, excepto xustificación técnica fundada.4. Prestarase especial atención á renovación de redes infradimensionadas (Ø < 100 mm), deterioradas ou de materiais inadecuados, así como a renovación das acometidas antigas e/ou en mal estado.5. Todas as acometidas dispoñerán de chave de paso rexistrable á vía pública.6. En atención ás excepcionais condicións das edificacións ás que darán servizo, e con obxecto de non danar a cimentación das mesmas, procurarase minimizar no posible a existencia de fugas nas conducións, para o que se extremarán as condicións esixibles aos materiais a utilizar e á súa colocación.7. As obras que se realicen para a implantación de novas conducións de abastecemento ou reposición das existentes requiren autorización previa do órgano competente da Xunta de Galicia, deberán manterse as conducións e canles de augas que historicamente abasteceron ao ámbito sen prexuízo de posibles afeccións de carácter técnico, debidamente xustificadas. O proxecto de obra terá que ser obxecto de control arqueolóxico.8. A reposición de conducións de abastecemento abrigará ao levantamento e retirada da condución substituída. Art.156. Saneamento.1. As redes de saneamento a implantar serán de tipo separativo.2. As novas canalizacións proxectadas, así como a substitución de canalizacións existentes realizaranse con entubados de formigón armado para dimensións maiores ou iguais a 80 cm de diámetro e de formigón vibrado para as de menor dimensión. En calquera caso as unións entre tubos serán estancas, con xunta de goma; prohibíndose expresamente a utilización de unións ríxidas de corchete, salvo que se xustifique mediante un tratamento adecuado á perfecta impermeabilidade das mesmas e extremándose as medidas de vixilancia e comprobación da completa estanquidade dos entubados, realizándose as probas que para tal efecto se estimen convenientes.3. Prestarase especial atención á renovación de redes infradimensionadas (diámetros menores de 30 cm), deteriorados ou de materiais inadecuados, así como á renovación das acometidas antigas e/ou en mal estado, debendo estas, así coma os sumidoiros existentes ou propostos, conectar á rede municipal mediante os correspondentes pozos de rexistro.4. Ao facer unha nova canalización, ou na reposición dunha xa existente, procurarase a conexión coa mesma dos regatos e viaxes de auga que poidan aflorar durante o transcurso das obras, a fin de minorar na medida do posible o nivel freático do subsolo. Deberán manterse as canles de saneamento que historicamente serviron ao ámbito, sen prexuízo de posibles afeccións de carácter técnico debidamente xustificadas.5. A reposición dunha canalización de saneamento obrigará ao levantamento e retirada da condución substituída. Art.157. Electricidade.1. De acordo co establecido no art.48.6 da LOUGA e, no seu caso, no 46.5 da LPCG no ámbito do presente Plan Especial queda prohibida a colocación de novos tendidos aéreos.2. Os tendidos existentes estarán ao disposto no art.46 da presente Normativa, no que se refire tanto á súa progresiva subterraneización como á eliminación de impactos visuais.3. Co obxecto de garantir a substitución dos tendidos aéreos, racionalizar a utilización do subsolo público e evitar a profusión de caixas e arquetas de acometida, o Concello, en coordinación coas compañías concesionarias e subministradoras de cada un dos servizos, redactará un Plan de Eliminación de Cableado Aéreo e/ou por Fachada (P. C. A. F.), proposto no presente Plan Especial, coordinando as conducións de electricidade, iluminación pública, telefonía e aqueloutras que poidan incorporarse, e programando as novas actuacións a fin de coordinalas coas reposicións de pavimentos ou doutras infraestruturas. Art.158. Iluminación pública.1. A instalación de iluminación pública farase mediante luminarias acaroadas ao muro de fachada de acordo co modelo debidamente autorizada sobre a base do tradicional. Admítense solucións de luminarias colgadas no eixe da rúa mediante cable ancorada nas fachadas da edificación. Nos edificios catalogados de nivel 1, admítense solucións singulares de iluminación. A luz será branca aos efectos de non desvirtuar a percepción da riqueza de cores. A instalación de novas luminarias diferentes das acaroadas aos muros de fachadas, serán analizadas no Plan de Renovación do Alumeado Público ou reguladas nun Proxecto de Normalización de Elementos do Espazo Urbano dos regulados no art.47 das presentes Normas.2. No que respecta aos tendidos aéreos e/ou por fachada estarase ao disposto no artigo anterior, coa salvidade de que o acceso a cada punto de luz debe realizarse polo exterior das fachadas, para o que se utilizarán medias cañas de fundición ou similares, ou as que, no seu momento, indique o proxecto de Normalización de Elementos Infraestruturais e do Espazo Público, desaparecendo progresivamente calquera elemento visible horizontal desta infraestrutura nas fachadas.3. Igual que se indica para o artigo anterior, a progresiva desaparición producirase acompañando ás accións parciais de reurbanización e, sobre todo, coa redacción polo Concello e a posta en marcha do Plan de Renovación do Alumeado Público (P. R. A. P.) previsto no Plan Especial. Art.159. Telefonía e telecomunicacións.1. Polo que respecta ao desenvolvemento dos cableados aéreos destas infraestruturas, é de aplicación o indicado nos artigos referentes a electricidade e a iluminación pública, sendo obrigatorio que as novas redes telefónicas, de Telecomunicacións e de comunicación por cable que se implante cumpran ditas determinacións.2. Igual que nos dous casos anteriores, a progresiva desaparición producirase acompañando as accións parciais de reurbanización e, sobre todo, cando comece a executarse o Plan de Eliminación de Cableado Aéreo e/ou por Fachada (PAF), previsto polo Plan Especial, adecuadamente coordinadas as accións eléctricas, de alumeado e telefónicas. Constituída a Comisión de Coordinación Infraestrutural Básica (PIB) proposta polo Plan, corresponderíalle a ela este labor de coordinación.3. Así mesmo, deberá prestarse especial atención á implantación das cámaras telefónicas, algunhas de especial volumetría, pola súa dificultade de compatibilización coas restantes infraestruturas subterráneas, sobre todo en rúas angostas. Procurarase a súa normalización e control a través da Normalización de Elementos Infraestruturais (NEI) e da Comisión de Coordinación Infraestrutural Básica (CIB). Art.160. Galerías de servizos.1. Ligado aos cometidos da Comisión de Coordinación Infraestrutural Básica (CIB), poderase implantar galerías de servizo, en especial naquelas vías de maior importancia ambiental e/ou urbana, calidade de pavimentación, abundancia e importancia de servizos subterráneos, etc. Todo isto deberá coordinarse cos referidos plans de Eliminación de Cableado Aéreo e/ou por Fachada (PAF) e de Renovación do Alumeado Público (PRAP), co obxecto de minimizar os seus custos conxuntos.2. Especial atención haberá de prestarse ao efecto barreira que puideran producir estas galerías (dada a súa altura e a continuidade da súa traza) nas escorrentías subterráneas, pola súa posible afección ás edificacións adxacentes.3. A execución das galerías de servizos deberá garantir a permanencia das conducións históricas existentes e aqueloutras que puideran ser descubertas.4. En calquera caso a realización das galerías de servizos obrigará, con carácter simultáneo á execución das obras, a realizar as pertinentes actuacións de control arqueolóxico. Art.160. bis Na medida que sexa de aplicación, a implantación de redes de infraestruturas estarán ao disposto no artigo 44 da Lei de Costas e 95 do seu regulamento. CAPÍTULO III. CONDICIÓNS DO AXARDINAMENTO. Art.161. Proxectos de xardinería.1. Os Proxectos de Xardinería terán o alcance e contido dos Proxectos de Urbanización ou de Obras Ordinarias definidos no art.13 das presentes Normas.2. Os Proxectos de Xardinería incorporarán aos seus documentos, de ser o caso, a xustificación do sistema de rega elixido, a rede de alumeado e os elementos de mobiliario, incluíndo o pertinente estudo de custos de mantemento e conservación.3. No tocante aos ámbitos catalogados os proxectos de xardinería que se realicen estarán ao disposto no artigo 148 das presentes Normas. DISPOSICIÓN FINAL PRIMEIRA. O presente Plan Especial mantén a vixencia dos seguintes instrumentos de planeamento e de xestión urbanística aprobados definitivamente, sobre os que resultará de aplicación o réxime das Áreas de Planeamento Incorporado regulado nos artigos 3.2.5. a 3.2.7. das NN. UU. do PXOM 2o13, substituíndo as referencias ao ficheiro das APIs polas modificacións que en cada caso se establecen na presente Disposición Final, ou en planos de ordenación e de catalogación de edificación existente sobre o baluarte de Os Pelamios con destino a equipamento.1. Plan Especial da Maestranza. API-H4.01, A. D. 12/12/94. Plan Especial de Reforma Interior de la Maestranza, aprobación definitiva el 12 de diciembre de 1994. Reparcelación Polígono de la Maestranza, presentado el 6 de noviembre de 2009, GES 620/13/2009. Manterá a súa ordenación e determinacións coas únicas modificacións que deveñen da diferente zonificación de equipamentos e espazos libres establecidas en planos e memoria de ordenación, da catalogación da edificación existente sobre o Baluarte de Os Pelamios, con destino a equipamento, e da consideración das instalacións da Sociedade Hípica como Parque Deportivo aos efectos da regulación establecida no apartado 5.2.6.2. da Normativa Urbanística do Plan Xeral de Ordenación Municipal. A estos efectos, a realización de novos volúmes de edificación requerirán a tramitación de estudos de detalle, que deberán de sere informados pola administración competente en materia de protección do Patrimonio.2. Plan Especial de Ordenación da Zona de Servizo Portuaria da Coruña. API-P22, PEOZOS A. D. 12/12/94, co seguinte desensolvemento: Estudo detalle área 2 dársena marina. EDD 10/01, A. Def. Pleno 18/02/2002. Estudo detalle área 2 dársena marina. EDD 10/04, A. Def. Pleno 11/02/2005. Estudo detalle área náutico deportiva Santo Antón. EDD 5/05, A. Def. Pleno 02/10/2006. Estudo detalle área nautico deportiva Santo Antón. EDD 2/08, A. Def. Pleno 04/05/2009. estudio detalle área 2 darsena marina muelle trasatlánticos. EDD 1/10, A. Def. Pleno 15/12/2011. O PEOZOS manterá a súa ordenación e determinacións coas seguintes modificacións: a) Modifícase o deseño previsto no PEOZOS tal e como se sinala no plano 3. CUALIFICACIÓN follas 15 e 16, a cualificación urbanística do ELV grafado entre a muralla, peirao das Ánimas e a Solana, permitindo conectar o Paseo do Parrote directamente co Paseo Marítimo.3. POL-1. San Andrés-Cormelana. A. D.14/12/1998. Proyecto Compensación del polígono 1 San Andrés - Cormelana, aprobación definitiva el 9 de junio de 2006 GES 620/22/2003 Proyecto de Urbanización incluido en el A. P. R. H4.01, aprobación definitiva el 11 de mayo de 2007 GES 620/70/2006 4. POL-2. Orzán-Cordelería. A. D.14/12/1998. Orzán 198, Proyecto de Expropiación, aprobación definitiva 5 de diciembre de 2007 GES 620/88/2006. Orzán 103, Proyecto de Expropiación, aprobación definitiva 10 de agosto de 2012 GES 620/34/2007.5. POL-3. Mantelería-San Andrés. Proyecto Compensación, constituida la Junta de Compensación por decreto directivo el 12 de enero de 2007. GES 620/61/2004. Proyecto de Expropiación de no incorporados, requerimiento para que presente nueva documentación el 04/06/08 GES 620/40/2007 6. POL-4. Papagayo-Tabares. A. D.01/10/2004. Proyecto Compensación, aprobación definitiva el 21 de marzo de 2003 GES 698/12/1999. Proyecto reformado de urbanización, aprobación definitiva el 18 de junio de 2010 GES 620/70/2007. Modificación puntual del PEPRI, reajustar alineaciones interiores de las fincas 29 y 30 de la calle Panaderas MPES 1/0. Idrud 233. Estudio Detalle 1/00, aprobación definitiva el 12 de febrero de 2001. Idrud 65. Estudio Detalle 6/06, aprobación definitiva el 1 de octubre de 2007. Idrud 265. Reajustes en el documento para aprobación definitiva de la modificación puntual del PEPRI derivados del informe de la Dirección Xeral de patrimonio Cultural, aprobación definitiva 2 de mayo de 2006. EXC 18/04. Idrud 261. Modificación puntual al POL–4, aprobación definitiva el 5 de julio de 2005. MPE 2/04. Idrud 205.7. POL-5. Praza Mª Pita-San Agustín. A. Def.10/03/2003. Proyecto de equidistribución por el sistema del concierto del Polígono, aprobación definitiva el 28 de diciembre de 2004. Declaración de firmeza el 20 de mayo de 2005. Estudio Detalle 2/02, aprobación definitiva 10 de marzo de 2003. Idrud 117. Modificación puntual del artículo 71 de la normativa urbanística del PEPRI a la ordenanza del perímetro de la plaza Maria Pita, aprobación defnitiva el 1 de marzo de 2004. MPE 1/03. Idrud 163.8. E. D. Comandante Fontanes. A. D.16/10/2000. Estudio Detalle ampliación edificio Agencia Tributaria, aprobación definitiva 16 de octubre de 2000.9. E. D. Eusebio da Guarda. Modificación puntual del PEPRI en el Instituto Eusebio da Guarda y acceso a las escuelas da Guarda. MPE 1/06. DISPOSICIÓN FINAL SEGUNDA. As determinacións contidas no presente documento establécense sen prexuízo das competencias que pola lexislación vixente veñan atribuídas ás distintas Administracións sectoriais, tanto de orde autonómico coma estatal ou local. En particular, as referidas á protección, tutela e acrecentamento do Patrimonio Histórico reguladas na Lei 8/1995 do Patrimonio Cultural de Galicia, de 30 de outubro e disposicións que a desenvolvan. En relación á lexislación de Costas estarase ás seguintes determinacións: - Nos terreos abranguidos no DPMT, estarase en todo caso ao disposto no Título III da Lei de Costas e do seu Regulamento e nas oportunas disposicións transitorias, correspondendo á Administración do Estado o outorgamento dos títulos que habiliten para a súa ocupación ou utilización, de conformidade coa dita normativa. - Nos terreo abranguidos na zona de servidume de tránsito (6 m desde o límite interior da ribeira do mar) estarase ao disposto no Título II da Lei de Costas e do seu Regulamento e nas disposición transitoria. Nomeadamente, cómpre remitir ao artigo 27 da Lei de Costas. - Nos terreos abranguidos na zona de servidume de protección (cuxa extensión vén determinada nos planos dos deslindes oficiais) estarase en todo caso ao disposto no Título II da Lei de Costas e do seu Regulamento e nas oportunas disposicións transitorias. Nomeadamente, cómpre remitir aos artigos 24 e 26 da Lei de Costas, así como as DT 3ª e 4ª da Lei de Costas e 9º e do 13º do seu Regulamento. ANEXO DE HABITABILIDADE. XANEIRO 2015 3. ÁMBITO DE APLICACIÓN. O ámbito de aplicación do presente Anexo é o correspondente ás obras de rehabilitación, excluídas as de remodelación de edificio, conforme á tipificación establecida no artigo 8 do Decreto 29/2010 nos edificios de vivendas catalogados polo presente Plan Especial. No resto dos casos estarase integramente ao disposto no Decreto 29/2010, ou aquel que o substitúa, e aos requisitos básicos do vixente Código Técnico de Edificación.4. LIMIAR MÍNIMO DE HABITABILIDADE.4.1. CONDICIÓNS DE VIVENDA EXTERIOR. Toda vivenda deberá cumprir as condicións de vivenda exterior, entendendo por tal aquela que teña alomenos a estancia maior en tódolos casos, e como mínimo outra estancia cando a vivenda conte con máis dunha, con ocos aptos para a ventilación e iluminación a un espazo exterior de calidade. Naqueles casos onde se xustifique debidamente a súa imposibilidade dadas as dimensións ou xeometría da parcela, considerarase suficiente a iluminación e ventilación da segunda estancia a través dos patios interiores mínimos establecidos no apartado 4.3. do presente Anexo.4.2. ESPAZO EXTERIOR DE CALIDADE É o constituído polas rúas, prazas ou espazos libres públicos aos que dea fronte a parcela edificable. Igualmente considérase espazo exterior privado de calidade aos patios de cuarteirón accesibles por motivos de seguridade dende os espazos comúns da edificación, ou ben abertos a outros espazos públicos. O espazo exterior de calidade é o indicado no plano que acompaña ao presente Anexo.4.3. CONDICIÓNS DOS PATIOS INTERIORES Os patios interiores, sexan abertos ou pechados, dimensionaranse en función do uso das pezas que ventilen e iluminen a través deles. Estas dimensións serán as establecidas no Decreto 29/2010 de Normas de Habitabilidade de Vivendas de Galicia. Para os efectos do presente Anexo, e no seu ámbito de aplicación, poderán manterse as características e dimensións dos patios interiores existentes. Para os efectos do presente anexo, e no seu ámbito de aplicación, poderán manterse as características e dimensións dos patios existentes sempre que non se incremente o número de estancias vivideiras do edificio que en cada planta do mesmo os utilizan como fontes de iluminación e ventilación.4.4. ESTÁNDARES MÍNIMOS DE ACCESIBILIDADE DAS EDIFICACIÓNS No ámbito de aplicación do presente Anexo deberán xustificarse debidamente a imposibilidade de cumprimento dos estándares mínimos de accesibilidade das edificacións establecidos nas seguintes determinacións: Acceso. - O edificio deberá ter acceso directo desde o espazo exterior público ou a través dunha parcela da súa propiedade. - A porta de acceso ao edificio terá unha anchura libre mínima de 0,90 m e non invadirá en ningún caso o espazo público. Ámbito interior. - É obrigatorio que exista un percorrido practicable para persoas con mobilidade reducida. - O portal deberá ter unha altura libre mínima de 2,40 m e permitirá a inscrición en planta dun círculo de 1,20 m de diámetro libre de obstáculos. Áreas de acceso a ascensores e escaleiras. - As áreas de acceso a escaleiras e ascensores deberá admitir a inscrición en planta dun círculo de 1,20 m de diámetro libre de obstáculos e ter unha altura mínima de 2,40 m. - Cando o edificio careza de ascensor, será preciso instalar un que dea acceso ás plantas situadas por encima da terceira planta desde o nivel de acceso ao edificio sempre que se incremente o número de vivendas existentes con acceso en ditas plantas. Escaleiras. - O ancho mínimo entre paramentos para unha escaleira dun tramo será de 1,10 e, se é de dous tramos será de 2,20, e a altura mínima será de 2,20. Espazos de comunicación. - O acceso ás vivendas haberá de efectuarse a través dun espazo público ou de uso común cunha altura libre mínima de 2,40 m, e deberá permitir a inscrición en planta dun círculo de 1,20 m de diámetro. O resto de determinacións serán de obrigado cumprimento.4.5. CONDICIÓNS MÍNIMAS DE HABITABILIDADE DAS VIVENDAS No ámbito de aplicación do presente Anexo, ás obras de remodelación de vivendas nas súas diferentes categorías non lles será esixible o cumprimento das normas de habitabilidade sempre e cando se cumpra que: - A vivenda conte cun espazo reservado para cociñar no que exista a posibilidade de instalar unha cociña, frigorífico, mesado de 1,20 m x 0,60 m, e conte coa instalación dun vertedoiro e preinstalación precisa para conectar directamente un aparello para lavar roupa. - A vivenda conte cunha cámara sanitaria pechada e independente do resto das dependencias da vivenda na que exista, polo menos un lavabo, un inodoro e unha ducha ou bañeira. - A vivenda cumpra cos seguintes puntos:. I. A.1.1. Condicións de vivenda exterior conforme ao establecido no presente Anexo. I. A.2.1. Condicións de acceso e indivisibilidade das vivendas. I. A.2.4.1. Alturas libres mínimas compatibles coas normas de protección do Plan Especial. I. A.4. Dotación mínima de instalación da vivenda.4.6. EXCEPCIONALIDADES Nos casos nos que se xustifique a imposibilidade do cumprimento das determinacións do presente Anexo de habitabilidade do Plan Especial, ou das normas de habitabilidade vixentes, poderá solicitarse a non aplicación dalgunhas das determinacións antes indicadas seguindo o procedemento de excepcionalidade establecido no capítulo V das NHV-2010.